Masverikan tourism fadha sinaaathakah hedheyne: MIFCO\nރާއްޖޭގެ މަސްވެރިކަމަކީ، ޓޫރިޒަމް ފަދަ ބިލިއަން ޑޮލަރުގެ ސިނާއަތަކަށް ހެދޭނެ ސިނާއަތެއްކަމަށް މިފްކޯގެ ސީއީއޯ އިސްމާއިލް ފައުޒީ ވިދާޅުވެއްޖެ އެވެ.\nމަސްވެރިން ބާނާ މަސްކޮޅު ނުކުރި ގިނަ ދުވަސްތަކެއް ހޭދަވާކަމުގެ ޝަކުވާތައް އިތުރުވެފައިވާ ދަނޑިވަޅެއްގައި، މި ހަފްތާގެ ތެރޭގައިވެސް މަސްވެރިން ވަނީ ފެލިވަރުގައި އިހުތިޖާޖުވެސް ކޮށްފައި އެވެ.\nމިފްކޯގެ ވަސީލަތްތައް އިތުރަށް ތަރައްގީކޮށް، މަސްވެރިންނާއި އާއްމުންގެ ބައިވެރިވުން އޮންނަ ގޮތަށް ޕަބްލިކް ލިމިޓެޑް ކުންފުންޏަކަށް ބަދަލުކުރެވޭނެ ކަމަށް އޭނާ ވަނީ ވިދާޅުވެފައި އެވެ.


SunOnline: Gaumee anhen adhi firihen team ah ves UAE aa eku match thakeh\nގައުމީ އަންހެން އަދި ފިރިހެން ޓީމަށް ވެސް ޔޫއޭއީއާ އެކު މެޗުތަކެއް\nޢަބްދުﷲ އައިމަން 01 Sep 2020, 16:17\nރާއްޖެ އާއި ގުއާމް ބައްދަލުކުރި މެޗުގެ ތެރެއިން --- ފޮޓޯ: އެފްއޭއެމް\nޔޫއޭއީއާއެކު ގައުމީ ފުޓްބޯޅަ ޓީމުން އެކުވެރިކަމުގެ މެޗުތަކެއް ކުޅެން އެއްބަސްވެފައިވާ ކަމަށާއި މި މެޗުތައް ހޯމް އެންޑް އަވޭކޮށް ކުޅުމަށް މަސައްކަތް ކުރާނެ ކަމަށް އެފްއޭއެމުން ބުނެފި އެވެ.\nއެފްއޭއެމްގެ ވެބްސައިޓުގައި ބުނެފައިވަނީ، މިދިޔަ މަހުގެ 12 ވަނަ ދުވަހު ޔޫއޭއީގައި ބޭއްވި ބައްދަލުވުންތަކުގައި އެފްއޭއެމްގެ ރައީސް ބައްސާމް އަދީލް ޖަލީލް ބައިވެރިވެ ވަޑައިގެންނެވި ކަމަށާއި، ޔޫއޭއީ ފުޓްބޯޅަ އެސޯސިއޭޝަނުގެ ޗެއާމަން ރާޝިދު ބިން ހުމައިދު އަލް ނުއައިމީއާ އެކު އެ ބައްދަލުވުމުގައި ކުރެވުނު މަޝްވަރާތަކުގައި އެއްބަސްވެވުނީ ޔޫއޭއީގެ އިތުރުން ރާއްޖޭގައި ވެސް މެޗުތަކެއް ކުޅޭގޮތަށެވެ.\nއަދި މަޝްވަރާކުރީ އަންހެން އަދި ފިރިހެން ގައުމީ ޓީމުގެ މެޗުތައް ކުޅޭ ގޮތަށް ކަމަށާއި މި މެޗުތައް ޔޫއޭއީގަޔާއި، ރާއްޖޭގައި ވެސް ކުޅެން ނިންމާފައިވާ ކަމަށް އެފްއޭއެމްއިން ވަނީ ބުނެފަ އެވެ.\nކޮވިޑް-19 އާ ގުޅިގެން އޭއެފްސީއާއި ފީފާއިން ވަނީ މާޗު މަހާއި ޖޫން މަހު ކުޅެން ތާވަލުކޮށްފައި ހުރި މެޗުތައް ފަސްކޮށްފައެވެ. އަދި ފަހުން ވަނީ އެ މެޗުތައް އޮކްޓޯބަރު މަހާއި ނޮވެމްބަރު މަހު ކުޅުމަށް ތާވަލުކޮށްފައެވެ. އެކަމަކު ކޮވިޑްގެ ނުރައްކާ އަނެއްކާވެސް ގައުމުތަކުގައި އިތުރުވަމުން ދިއުމާ ގުޅިގެން ފީފާއިން ވަނީ އަނެއްކާވެސް މެޗުތައް ފަސް ކުރަން ނިންމާފަ އެވެ.\nއޮކްޓޯބަރު މަހަށް މީގެ ކުރިން މެޗުތައް ތާވަލުކުރުން، ކޮވިޑް-19 ގެ ބްރޭކަށްފަހު ގައުމީ ފުޓްބޯޅަ ޓީމުން ޖުލައި މަހުގެ ކުރީކޮޅު ފަރިތަކުރުންތައް ފެށިއެވެ. އެކަމަކު މާލެ ސިޓީގައި ހަލުވިކަމާއެކު ކޮވިޑް-19 ފެތުރެމުން އަންނާތީ، ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ދިން ލަފާޔާ އެއްގޮތަށް މި މަހުގެ ކުރީކޮޅު ފަރިތަކުރުންތައް އަލުން މެދުކަނޑާލި އެވެ.\nރާއްޖެ އޮތީ ހަތަރު މެޗުން ހަ ޕޮއިންޓާއެކު ގްރޫޕުގެ ހަތަރު ވަނައިގަ އެވެ. ގްރޫޕުގެ އެއްވަނައިގައި އޮތީ ފަސް މެޗުން 15 ޕޮއިންޓާ އެކު ސީރިއާ އެވެ. ޗައިނާ ހަތަރު މެޗުން ހަތް ޕޮއިންޓާއެކު ދެ ވަނައިގައި އޮތްއިރު ތިން ވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. ރާއްޖޭގެ ފަހަތުން ފަސް ވަނައިގައި އޮތީ ފަސް މެޗު ކުޅެ ޕޮއިންޓެއް ލިބިފައިނުވާ ގުއާމެވެ.


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ސްރީލަންކާއަށް ކުރައްވާ ރަސްމީ ދަތުރުފުޅުގައި، ސްރީލަންކާގައި ދިރިއުޅޭ ދިވެހިންނާ ބައްދަލުކުރައްވައި، އެމަނިކުފާނު ދެއްކެވި ވާހަކަފުޅު - The President's Office\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ސްރީލަންކާއަށް ކުރައްވާ ރަސްމީ ދަތުރުފުޅުގައި، ސްރީލަންކާގައި ދިރިއުޅޭ ދިވެހިންނާ ބައްދަލުކުރައްވައި، އެމަނިކުފާނު ދެއްކެވި ވާހަކަފުޅު\n3 ފެބުރުވަރީ 2019، ރިފަރެންސް: SA/RIMS/2019/8\nމިނިސްޓަރ އޮފް ފޮރިން އެފެއާރޒް ޢަބްދުﷲ ޝާހިދު، ދައުލަތުގެ ވަޒީރުން، ސްރީލަންކާގައި ހުންނަވާ ދިވެހިރާއްޖޭގެ ސަފީރު ޢުމަރު ޢަބްދުއްރައްޒާޤު، ދިވެހި އެމްބަސީގެ އިސް ބޭފުޅުން، މިޤައުމުގައި ދިރިއުޅުއްވާ ލޮބުވެތި ދިވެހި ރައްޔިތުން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nމިއަދަކީ އަޅުގަނޑަށް ވަރަށްބޮޑު އުފަލަކާއި ހިތްހަމަޖެހުމެއް ލިބޭ ދުވަހެއް. އެއީ ކޮޅުނބުގެ މި ހިތްގައިމު މާޙައުލުން، އަނެއްކާވެސް ތިޔަބޭފުޅުންނާ ބައްދަލުކޮށްލުމުގެ ނަސީބު ލިބުނީތީ. އަޅުގަނޑަށް އެނގޭ، މީގެ މަސްތަކެއް ކުރިން، މި ޤައުމުގައި އަޅުގަނޑުމެން ކުރި ބުރަ މަސައްކަތްތަކުގެ ހަނދާންތައް، ތިޔަބޭފުޅުންގެ ހިތްޕުޅުތަކުގައިވެސް އާވެގެންދާނެކަން.\nއެނގިވަޑައިގަންނަވާނެ، އަޅުގަނޑުގެ މި ދަތުރަކީ، ސްރީލަންކާގެ މި އަހަރުގެ މިނިވަންދުވަސް ފާހަގަކުރުމަށް ބާއްވާ ޙަރަކާތްތައް ޝަރަފުވެރިކޮށްދިނުމަށް އެދިވަޑައިގެން، މިޤައުމުގެ ރައީސް މައިތުރިޕާލާ ސިރިސޭނާގެ ދެއްވި ދަޢުވަތަކަށް އަޅުގަނޑު ކުރާ ދަތުރެއް.\nޙަޤީޤަތުގައި ތިޔަބޭފުޅުންނާ ބައްދަލުކޮށްލަން އައުން ލަސްވެސްވެއްޖެ. ނަމަވެސް، މިފުރުޞަތު ލިބުނީތީ އަޅުގަނޑު ތިޔަބޭފުޅުންނަށް ވަރަށް ބޮޑަށް ޝުކުރު ދަންނަވަން ބޭނުންވޭ. އެއީ ނިމިދިޔަ ރިޔާސީ ކެމްޕޭންގެ ތެރޭގައި، ތިޔަ ހުރިހާ ބޭފުޅުން އަޅުގަނޑުމެންނަށް ކޮށްދެއްވި ބުރަ، އަދި މިންނެތް މަސައްކަތަށްޓަކައި.\nސްރީލަންކާއަކީ، ރާއްޖޭގައި ޑިމޮކްރެސީގެ ރޫޙު ދިރުވައި އާލާކުރުމުގައި ވަރަށް މުހިންމު ޙިއްޞާދާރެއް. މާޒީގައިވެސް، ދެޤައުމުގެ ދެމެދުގައި އޮތީ ވަރަށް އެކުވެރި އެއްބަނޑުއެއްބަފާ ގުޅުމެއް. ރާއްޖެއަށް ފުރިހަމަ ސިޔާސީ މިނިވަންކަން ހޯދުމަށް ކުރި މަސައްކަތުގައި، އެއީ މީގެ 53 އަހަރު ކުރިން، ދިވެހީންނަށް އެންމެ ބޮޑު އެހީތެރިކަމެއް ދިނީވެސް ސްރީލަންކާއިން.\nރާއްޖެއިން ބޭރުގައި ދިވެހި ދައުލަތް ތަމްސީލުކުރާނެ ރަސްމީ އޮފީހެއް، އެންމެ ފުރަތަމަ ހުޅުވީވެސް ސްރީލަންކާގައި. އެއީ މީގެ 113 އަހަރު ކުރިން، 1906 ވަނަ އަހަރު. 1965 ގައި ރާއްޖެއަށް ފުރިހަމަ މިނިވަންކަން ލިބުމާއެކު، އެ އަހަރުގެ ޖުލައި 26 ވަނަ ދުވަހު، ސްރީލަންކާއިން ރާއްޖެއާއެކު ސިޔާސީ ގުޅުން ޤާއިމުކުރި. ހަމަ އެދުވަހު، ކޮޅުނބުގައި ރާއްޖޭގެ އެމްބަސީވެސް ހުޅުވިގެންދިޔަ.\nދެ ޤައުމުގެ ގުޅުން އޭރުވެސް އޮތީ އެހާ ގާތް ގޮތަކަށް. ރާއްޖޭގައި ޒަމާނީ ތަޢުލީމު ފެތުރުމުގައި، ވަކިން ޚާއްޞަކޮށް، އިނގިރޭސި މީޑިއަމަށް، ރާއްޖޭގެ ތަޢުލީމީ ނިޒާމު ބައްޓަން ކުރުމުގައި، ސްރީލަންކާ ސަރުކާރުން ވެދިން އެހީތެރިކަން އަޅުގަނޑުމެން ދުވަހަކުވެސް ހަނދާނެއް ނުނެތޭނެ.\nރާއްޖޭގައި މަލްޓި ޕާޓީ ޑިމޮކްރެސީ ޤާއިމުކުރުމަށް، ދެ ހާހުގެ ކުރީކޮޅުގެ އަހަރުތަކުގައި، ދިވެހީންގެ ބަޔަކު ހަށިފޮޅާލާފައި ނުކުތް. އެފަހަރުވެސް ވަރަށް ގިނަ ދަތިތައް ކުރިމަތިވެ، އޭރުގެ އިދިކޮޅު ސިޔާސީ ލީޑަރުންނަށް މަޖުބޫރުވީ ގާދޫކޮލުން ބޭރުވާން. އެފަހަރުވެސް، އަޅުގަނޑުމެންނަށް ރައްކާތެރިކަން ލިބުނު އައްސޭރިއަކީ ސްރީލަންކާ.\nމިދިޔަ ފަސް އަހަރުގެ ތެރޭގައި، ރާއްޖޭގެ ކަންކަން އިޞްލާޙު ކުރުމަށް ތެދުވި، ވަރަށް ގިނަ ސިޔާސީ ލީޑަރުންނަށް ޖެހުނީ، ކުރީފަހަރުގެވެސް ދަތުރު. ރާއްޖޭގައި އޮތް ޚުދުމުޚުތާރު އަނިޔާވެރިކަމާ ދެކޮޅަށް، ބައިނަލްއަޤްވާމީ ދުނިޔޭގެ ސަމާލުކަން ހޯދުމުގައި، ސްރީލަންކާ ސަރުކާރާއި ރައްޔިތުން ވެދިނީ، އަގުނުކުރެވޭހާ ބޮޑު އެހީތެރިކަމެއް.\nއެހެންކަމުން، މި ފުރުޞަތުގައި، ސްރީލަންކާގެ ސަރުކާރާއި، ސްރީލަންކާގެ ސިޔާސީ ލީޑަރުންނަށް، އަދި ޢާންމު ރައްޔިތުންނަށްވެސް، ނުހަނު އިޚްލާޞްތެރިކަމާއެކު އަޅުގަނޑު ޝުކުރު ދަންނަވަން.\nމި ގުޅުމުގެ ތެރެއިން،ޞިއްޙީ ޚިދްމަތުގެ ރޮނގުންނާއި، ތަޢުލީމީ ރޮނގުން ދެޤައުމުގެ ގުޅުން އިތުރަށް ބަދަހިވެ، އެކަމުގެ މަންފާ، ޢާންމު ރައްޔިތުންނަށް އަންނަނީ ލިބެމުން.\nސްރީލަންކާގައި ދިރިއުޅުއްވާ ގިނަ ދިވެހިންނަކީ، ދަރީންނަށް ކިޔަވައިދިނުމަށާއި، ބޭސްފަރުވާގެ ކަންކަމަށް ވަޑައިގެން ތިއްބަވާ ބޭފުޅުން. މި ޤައުމުގައި ގާތްގަނޑަކަށް ބާރަވަރަކަށް ހާސް ދިވެހިން އުޅޭއިރު، ހަތް ހާހާއި އަށްހާހާ ދެމެދުގެ ޢަދަދެއްގެ ދިވެހިން، ސްޓޫޑެންޓް ވިސާގައި އެބަތިބި. އޭގެތެރޭގައި ޕްރީސްކޫލުން ފެށިގެން، މަތީ ތަޢުލީމު ޙާޞިލުކުރާ ދަރިވަރުން ހިމެނޭ.\nއަޅުގަނޑު އެންމެފަހުން ކޮޅުނބަށް އައިސް، ތިޔަބޭފުޅުންނާ ބައްދަލުކުރުމުންވެސް، ގިނަ ބޭފުޅުން އަޅުގަނޑާ ޙިއްޞާ ކުރެއްވީ، ސްޓޫޑެންޓް ލޯނާ ގުޅިގެން އުފުލަންޖެހޭ ތަކުލީފްތަކުގެ ވާހަކަ.\nބޭރުގައި ކިޔަވާ ދަރިވަރުންނަށް ދޫކުރާ، ސްޓޫޑެންޓް ލޯނުގެ އިންޓްރެސްޓް، މިހާރުވާނީތިން އިންސައްތަ އަށް ކުޑަކޮށްދީފައި. އަދި ލޯނު އަނބުރާ ދައްކަންޖެހޭ މުއްދަތުވެސް، މިހާރުވާނީ ކުރިއަށްވުރެ ފަންސަވީސް އިންސައްތަ އިތުރުކޮށްދީފައި. އަދި މިހާރު ސްޓޫޑެންޓް ލޯނުގައި ކިޔަވަމުން އަންނަ ދަރިވަރުންނަށްވެސް ހަމަ މި ފަސޭހަތައް ވަރަށް އަވަހަށް ލިބިގެންދާނެ. ސަރުކާރުން މި ހޯދައިދިން ލުއި ފަސޭހައިގެ ބޭނުން، ހުރިހާ ދަރިވަރުންނާއި ބެލެނިވެރިންވެސް ޒިންމާދާރުކަމާއެކީގައި ހިފުމަކީ، އަޅުގަނޑުގެ ވަރަށްބޮޑު އެދުމެއް.\nތިޔަބޭފުޅުން މިހާރު އެންމެ ބޮޑަށް އުންމީދު ކުރައްވާނީ، މި ޤައުމުގައި އުޅުއްވާއިރު، އާސަންދައިގެ ޚިދުމަތް ލިބޭނެގޮތްވުމަށް. އިރާދަކުރެއްވިއްޔާ، އެޕްރީލް 1 ގައި އެކަން ހަމަޖެހިގެންދާނެ. އަދި އަވަށްޓެރި އެހެން ޤައުމުތަކުގައި ދިރިއުޅުއްވާ ދިވެހީންނަށްވެސް، އާސަންދައިގެ ޚިދުމަތް ހަމަޖެއްސުމަށް، އެޤައުމުތަކުގެ ކަމާބެހޭ އިދާރާތަކާ ގުޅިގެން މި އަންނަނީ މަސައްކަތް ކުރަމުން.\nމި ސަރުކާރުގެ ޚާރިޖީ ސިޔާސަތުގެ އެންމެ އިސް އަމާޒަކީ، ރާއްޖޭގެ ޤައުމީ ސިޔާދަތު ޙިމާޔަތްކޮށް، ޤައުމުގެ ސަލާމަތާއި ރައްކާތެރިކަން ކަށަވަރުކުރުން. ތިޔަބޭފުޅުންނަކީ، މި ޤައުމުގައި ދިވެހިރާއްޖެ ތަމްސީލު ކުރައްވާނެ މަންދޫބުން. އެހެންވީމާ، ތިޔަބޭފުޅުންގެ އުޅުއްވުމާއި ގުޅުންތައް ބަހައްޓަވަން ވާނީ، ދެޤައުމުގެ ގުޅުން އިތުރަށް ބަދަހިވާފަދަ ގޮތަކަށް.\nމިފަދަ ހުޅުވިފައިވާ މުޖްތަމަޢެއްގައި ދިރިއުޅުއްވާއިރު، އަޅުގަނޑުމެންނާ ވަކިވެގެންނުވާނެ ދިވެހިވަންތަ ސިފަތަކަށް، ވަރަށް ބޮޑަށް ސަމާލުކަން ދެއްވަންވާނެ. ދިވެހީންގެ ރީތި އަޚްލާޤީ ސިފަތައް ދެމެހެއްޓެވުމަށް މަސައްކަތް ކުރައްވަންވާނެ. ނުރަނގަޅު ފިކުރުތަކުގައި ޖެހި، ބައިބައިވުމަށް މަގުފަހިވާފަދަ ވިސްނުންތައް ނުގެންގުޅުއްވުމަކީ، އަޅުގަނޑު ވަރަށް އެދޭ ކަމެއް.\nއަޅުގަނޑުގެ އުންމީދަކީ، އަޅުގަނޑުމެންގެ ޚާރިޖީ ގުޅުންތައް މިހާރަށްވުރެވެސް ފުޅާވެ، މި ދެޤައުމުގެ ގުޅުން، މިހާރަށްވުރެވެސް ބަދަހިވެގެން ދިޔުން. ތިޔަބޭފުޅުން މި ޤައުމުގައި ކުރައްވަމުން ގެންދަވާ މަސައްކަތުގައި، މާތް ﷲގެ މަދަދާއި ކާމިޔާބު މިންވަރު ކުރެއްވުން. ރާއްޖޭގެ ތަރައްޤީއާއި ކުރިއެރުމަށް މި ކުރާ މަސައްކަތުގައި، މާތް ﷲ ބަރަކާތް ލައްވައި، ހެޔޮ ތައުފީޤު ދެއްވާށި! އާމީން.


ކޮންސްޓްރަކްޝަން އެންޓް ޕްރޮޖެކްޓްސް މެނޭޖްމަންޓް ޑިޕާރޓްމަންޓަށް ބޭނުންވާ މަޤާމްތައް:\nކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީ މަސައްކަތުގެ ފެންވަރުގެ ނަތީޖާއަށް ބެލުމަށްފަހު\nއިތުރު ގަޑީގައި މަސައްކަތް ކޮށްފިނަމަ ކުންފުނީގެ އިތުރުގަޑީގައި ޕޮލިސީގައި ބަޔާންކުރާ ފަދައިން އިތުރުގަޑީގެ ފައިސާ ދެވޭނެއެވެ.\nސްޓާފް މެޑިކަލް އިންޝުއަރެންސްގައި ބައިވެރި ކުރެވޭނެއެވެ.\nހަމަޖެހިފައިވާ އުޞޫލުގެ މަތީން ރިޓަޔަރމަންޓް ޕެންޝަން ސްކީމް ލިބިދެވޭނެއެވެ.\nމަޤާމާއި ގުޅުންހުރި ދާއިރާއިން ހަދާފައިވާ ޑިޕްލޮމާއަށް އަސާސީ މުސާރައިގެ %20، ޑިގްރީއަށް އަސާސީ މުސާރައިގެ %40\nޑިގްރީ އިން ކުއަންޓިޓީ ސަރވެއިންގ ނުވަތަ މި މަޤާމުގެމަސްޢޫލިއްޔަތު އުފުލުމަށް ބޭނުންވާ ފަދަ ދާއިރާއަކުން ޑިގްރީއެއް ހާސިލްކޮށްފައިވުމާއިއެކު މަސައްކަތުގެ ތަޖުރިބާ ލިބިފައިވުން ނުވަތަ\nބީ.އޯ.ކިއު ހެދުމުގެ ޤާބިލުކަމާއި މަސައްކަތުގެ ޕްރޮފެޝަނަލިޒަމް އިނގޭ ފަރާތެއްކަމުގައިވުން.\nފައިނޭންސް މެނޭޖްކުރުމުގެ ހުނަރު ލިބިފައިވުން.\nއިންޖިނިއަރިންގ ކުރެހުންތައް ކުރެހުމާއި ދިރާސާ ކުރުމުގެ ހުނަރު ލިބިފައިވުން.\nމަސައްކަތަށް ޝައުގުވެރިކަން ހުރުމާއިއެކު ހީވާގިކަމާއެކު މަސައްކަތްކުރާ ސިއްޚަތު ރަގަޅު މީހަކު ކަމުގައިވުން.\nމިކުންފުނީގެ ޕްރޮޖެކްޓްތަކަށާއި ޓެންޑަރ ގެމަސައްކަތަށް ބީ.އޯ.ކިޔު ހެދުން.\nކޮސްޓިންގ ތައްޔާރުކުރުމާއި އަދި ފީސިބިލިޓީ އެނަލިސިސްތައް ތައްޔާރުކުރުން.\nމަގާމަށް ޝޯޓްލިސްޓް ކުރެވޭ ފަރާއިތަކާއި އިންޓަރވިއު ކުރުން 30 ޖޫން އިން 04 ޖުލައި 2019 އާއި ދެމެދު ކުރިއަށް ގެންދެވޭނެއެވެ.\nޑިޕާޓްމަންޓުން ކަނޑައަޅާ ސައިޓެއްގައި\nކޮންސްޓްރަކްޝަން ދާއިރާގެ ސަުޕަރވައިޒަރ ފެންވަރުގެ މަޤާމެއްގައި މަދުވެގެން3އަހަރު މަސައްކަތްކޮށް ތަޖުރިބާ ލިބިފައިވުމާއި ޤާބިލްކަން ހުރުން އަދި މިކަމުގެ ލިޔުން އޮތުން.\nކޮންސްޓްރަކްޝަން ސައިޓް ސުޕަރވައިޒްކުރުމުގެ ހުނަރު އަދި ޓީމެއްގައި މަސައްކަތް ކުރުމުގެ ހުނަރު ލިބިފައިވުން.\nސައިޓުގައި މަސައްކަތް ހިގަމުންދާގޮތް ބެލެހެއްޓުމާއި މިކަންކަމުގެ ލިޔެކިޔުމާއި ރިޕޯރޓް ތައްޔާރުކުރުމާއި މިކަންކަމުގައި އަމަލީގޮތުން ބައިވެރިވުން.\nފައިނޭންސް ޑިޕާރޓްމަންޓަށް ބޭނުންވާ މަޤާމްތައް:\nކޮންޓްރެކްޓް – 1 އަހަރު (ކޮންޓްރެކްޓް ގެ މުއްދަތު އިތުރު ކުރުމަށް ހަމަޖެހިފައިވަނީ މަސައްކަތުގެ ފެންވަރުގެ ނަތީޖާއަށް ބެލުމަށްފަހު)\nޖީ.ސީ.އީ އޯލެވެލް އިމްތިޙާނުގެ އެކައުންޓްސް ހިމެނޭގޮތަށް މަދުވެގެން6މާއްދާއިން ދަށްވެގެން "ސީ" ގްރޭޑަށްވުރެ މަތިން ލިބިފައިވުން.\nމަސައްކަތަށް ޝައުގުވެރިކަން ހުރުމާއެކު ހީވާގި ކަމާއެކު މަސައްކަތްކުރެވޭނެ ސިއްޚަތު ރަގަޅު މީހަކު ކަމުގައިވުން.އިގިރޭސި އަދި ދިވެހި ބަހުން ފުރިހަމައަށް މުއާމަލާތުކުރުމުގެ ހުނަރު ލިބިފައިވުން.\nމައިކްރޮސޮފްޓް އެކްސެލް (އެޑްވާންސް) އަދި އޮފިސް ޕެކޭޖްތަކަށް ފަރިތަވުން.\nމަލްޓި ޓާސްކިންގ ކުރުމުގެ ހުނަރު އަދި ޓީމެއްގައި މަސައްކަތް ކުރުމުގެ ހުނަރު ލިބިފައިވުން.\nކުންފުނީގެ އެސެޓްސް އެންޑް އިންވެންޓަރީ ރެކޯރޑް އަޕްޑޭޓްކޮށް ބެލެހެއްޓުން އަދި މިކަންކަމާއި ބެހޭ ރިޕޯރޓް ތައްޔާރު ކުރުން.\nއިންޖިނިއަރިންގ އެންޑް ޑޮކިންގ ޑިޕާރޓްމަންޓަށް ބޭނުންވާ މަޤާމްތައް:\nސެޓްފިކެޓް އިން ވެލްޑިންގ އެންޑް ފެބްރިކޭޝަން ނުވަތަ\nމަދުވެގެން2އަހަރުގދުވަހުގެ ވެލްޑިންގ ކުރުމުގެ ތަޖުރިބާ ލިބިފައިވުން (އާރކް، ޓިގް، މިގް)\nމަސައްކަތުގައި ގިނަވަގުތު އުޅެވޭ މީހަކު ކަމުގައިވުން.\nކަސްޓަމަރުންނަށް އިހުތިރާމާއިއެކު މުޢާމަލާތު ކުރުމުގެ ހުނަރު ލިބިފައިވުން.\nމަސައްކަތަށް ޝައުގުވެރިކަން ހުރުމާއެކު ހީވާގި ކަމާއެކު މަސައްކަތްކުރާ ޞިއްޙަތު ރަގަޅު މީހަކު ކަމުގައިވުން.\nރަނގަޅު ފެންވަރުގައި ވެލްޑިންގ މަސައްކަތްކުރުން، ހަވާލުކުރެވިފައިވާ މަސައްކަތް ރޭވުމާއި އަދި ދުވަހުން ދުވަހަށް ކުރަންޖެހޭ މަސައްކަތް ނިންމުން.\nޓްރާންސްޕޯރޓް ސަރވިސަސް ޑިޕާރޓްމަންޓް\nކަސްޓަމަރ ސަރވިސް އެސިސްޓެންޓް\nގްރޭޑް 07 ނިންމާފައިވުން\nކޯސްޓަލް ނެވިގޭޝަންގެ ކުރޫ ސެޓިފިކެޓް ފުރިހަމަކޮށްފައިވުން.\nފަތަންދަތުމާއިއެކު ކަނޑުމަތީގައި ގިނަވަގުތު މަސައްކަތުގައި އުޅެވޭ މީހަކު ކަމުގައިވުން.\nޚިދުމަތްހޯދާފަރާތްތަކަށް އިޙުތިރާމާއިއެކު މުޢާމަލާތު ކުރުމުގެ ހުނަރު ލިބިފައިވުން.\nޑިއުޓީ ޝިފްޓްތަކުގައި މަސައްކަތްކުރެވޭނެ މީހަކު ކަމުގައިވުން.\nކަނޑުގައި ދުއްވާ އުޅަދުފަހަރަށް ހެދިފައިވާ ޤަވައިދާއި އުސޫލުތަކުގެ މަތިން ކުންފުނީގެ އުޅަދުފަހަރު ދުއްވުމުގައި އެއުޅަދެއްގެ އޮޕަރޭޓަރާއި ޕެސެންޖަރުންނަށް އެހީތެރިވުމާއި އެއްބާރުލުން ދިނުން އަދި އުޅަދު ސާފުތާހިރުކޮށް ބެލެހެއްޓުން މީގެ އިތުރުން ފެރީ ތަކުގައި ޕެސެންޖަރުންނަށް ދޭންޖެހޭ އެހީތެރިކަން ފޯރުކޮށްދިނުން.\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން 27 ޖޫން 2019 ވަނަ ދުވަހުގެ 14:00 ގެ ކުރިން އެމް.ޓީ.ސީ.ސީ ހެޑް އޮފީހަށް "ޖޮބް އެޕްލިކޭޝަން ފޯރމް" ފުރިހަމަކުރެއްވުމަށްފަހު، ފޯރމާއިއެކު ލިބިވަޑައިގެންފައިވާ ތަޢުލީމީ ސަނަދުތަކުގެ އަސްލާއި އެއްގޮތް ކޮޕީ، ދިވެހި ރައްޔިތެއްކަން އަންގައިދޭ ކާޑުގެ ކޮޕީ އަދި ޕާސްޕޯރޓް ސައިޒްގެ ފޮޓޯއެއް ހުށައެޅުއްވުން އެދެމެވެ. މިތަކެތި އީމެއިލް އިންވެސް ޤަބޫލު ކުރެވޭނެއެވެ. މި ފޯރމް ކުންފުނީގެ ހިއުމަން ރިސޯރސަސް އެންޑް އެޑްމިނިސްޓްރޭޝަން ޑިޕާރޓްމަންޓުން ލިބެން ހުންނާނެއެވެ. އަދި ކުންފުނީގެ ވެބްސައިޓްއިން މި ފޯރމް ޑައުންލޯޑް ކުރެވޭނެއެވެ.\nފޯން: 3001100/ 3001149 / 3001139\nލިބިފައިވާ ތަޢުލީމީ ސަނަދުތަކުގެ ކޮޕީ (އަސްލާ އެއްގޮތްކަން އަންގައިދޭ ތައްގަނޑު ޖަހާފައިނުވާ ސެޓްފިކެޓް ހުށައަޅާފައިވާނަމަ، އިންޓަވިއުއަށް ހާޟިރުވާންވާނީ ސެޓްފިކެޓްތަކުގެ އަސްލާ އެކުގައެވެ.)\nމި މަޤާމަށް މުވައްޒަފުން ހޮވާނީ ތަޢުލީމީ ސެޓްފިކެޓުތަކާއި މަސައްކަތު ތަޖުރިބާ އަދި އިންޓަވިއު އަށް ބަލައި އެންމެ މަތިން މާކްސް ލިބޭ ފަރާތްތަކަށެވެ.\nއިންޓަވިއު އަށް ކިޔޭނީ ހަމައެކަނި ޝޯޓްލިސްޓް ކުރެވޭ ފަރާތްތަކަށެވެ.\nއަދި މައުލޫމާތު ފުރިހަމަ ނުވާ ފޯމުތައް ބަލައި ނުގަނެވޭނެ ވާހަކަވެސް ދަންނަވަމެވެ.\nވަޒީފާ ހަމަޖެއްސުމުގައި ކުށުގެ ރިކޯޑަށް ބަލާނެއެވެ.


“Vaguthu" Ge TikTok Video Akah Bodu Tharuheebeh - Vaguthu\nރާއްޖޭގެ އެންމެ މަގުބޫލު އޮންލައިން ނޫސް ”ވަގުތު“ އިން ދާދި ފަހުން ޓިކްޓޮކް އެކައުންޓެއް ހަދާފައިވާއިރު ”ވަގުތު“ ގެ މި އެކައުންޓަށް އާއްމުންގެ ބޮޑު ތަރުޙީބެއް އަންނަނީ ލިބެމުންނެވެ.\nމީގެ3ދުވަސް ކުރިން ހެދި މި އެކައުންޓަށް މިހައިތަނަށް 730ށް ވުރެން ގިނަ ފޮލަވާސް ލިބިފައިވާއިރު ޖުމްލަ6ވީޑިއޯ އަކަށް 1500 ވަރަކަށް ލައިކްސް އާއި 70،000 އާއި ގާތް ކުރާ އަދަދަކަށް ވިއުސް ލިބިފައިވާކަން ފާހަގަކޮށްލެވެއެވެ.\nގިނަ ބަޔަކަށް ކަމުދިޔަ ވީޑިއޯގެ ސްކްރީން ޝޮޓެއް\nމީގެ ތެރެއިން ވެސް އެންމެ ބޮޑަށް ފާހަގަކޮށްލެވެނީ މީގެ އެއް ދުވަސް ކުރިން ލާފައިވާ ސަގާފީ ނެށުމެއްގެ ވީޑިއޯއެވެ. މި ވީޑިއޯ 40،000ށް ވުރެން ގިނަ މީހުން ވަނީ ބަލާފައެވެ.\nމި ވީޑިއޯ އަކީ ”ވަގުތު ހޭރިޔާ“ގެ ޓީމުން ހއ. ވަށަފަރުގައި މީގެ3ދުވަސް ކުރިން ނަގާފައިވާ ވީޑިއޯއެކެވެ. އެ ރަށުގެ ސަގާފީ ބޮޑުބެރާއި ނެށުން ”ވަގުތު“ ޓީމަށް ދައްކައިލުމަށްޓަކައި ރަށުގެ ޒުވާނުންތަކަކާއި ހަރު އުމުރުގެ ބަޔަކު ވަނީ ވަރަށް ފުރިހަމަ އަށް އެެކަންތައް އިންތިޒާމް ކޮށްފައެވެ.\n@vaguthu_onlineHa. Vashafaru | Sagaafee #Vaguthu #heyriya #heyriyaa #Boduberu #naifarudohohkobe #Vashafaru #foryou #foryoupage #fyp♬ original sound - Vaguthu Online\nއެކުވެރި އަދި ހިތްހެޔޮ ބަޔަކު ދިރިއުޅޭ ވަށަފަރުގައި އަދިވެސް ސަގާފީ ކުޅިވަރުތައް ފަނޑުނުވެ ކުޅެމުން އަންނަކަމީ އެރަށުގެ ރައްޔިތުން ނުހަނު ފަޙުރުވެރިވާ ކަމެކެވެ. އެއީ ގިނަ ރަށްތަކުން މިހާރު މި ކުޅިވަރުތައް އުވެމުން ދާތީއެވެ. ބޮޑު ތަރުހީބެއް ލިބުނު ވީޑިއޯގެ ލިންކް މަތީގައިވާއިރު މިފަދަ އިތުރު ވީޑިއޯތައް ބެއްލެވުމަށް އަޅުގަނޑުމެންގެ ޓިކްޓިކް އެކައުންޓް ފޮލޯ ކުރައްވާށެވެ.\nމާޗް 26, 2021 10:05\nމަގޭ ތަރުހީބެއް ނުލިބޭނެ\nމާޗް 26, 2021 14:05\n“… ފަހެ ﷲ ތަޢާލާއަށް ކިޔަމަންތެރިވުން ނޫން ގޮތެއްގައި ވާހަކަ ދައްކާ ކޮންމެ މީހަކު ނުވަތަ ފުމެގެން އަޑު ނެރޭ އާލާތްތައް ނުވަތަ ފުމޭ އޮނު\nނުވަތަ ޙަރާމް ވައްތަރުތަކުގެ ތާރަ ނުވަތަ ބެރު އެއީ ފަހެ ޝައިޠާނާގެ އަޑެވެ. ﷲ ތަޢާލާއަށް ނުކިޔަމަންތެރިވުމުގެ ޢަމަލެއް ކުރުމަށް ހިނގާފައިދާ ކޮންމެ މީހަކީ ފަހެ ޝައިޠާނާގެ ލަޝްކަރުގައިވާ މީހެކެވެ. އަދި އެއިލާހަށް ނުކިޔަމަންތެރިވުމުގެ ޢަމަލެއް ކުރުމަށް ސަވާރުވެގެންދާ ކޮންމެ މީހަކީ ފަހެ ޝައިޠާނާގެ ސަވާރަވުމުގެ ތެރެއިންވާ މީހެކެވެ. ސަލަފުން ވިދާޅުވެފައިވަނީ މިފަދައިންނެވެ. އެއީ އިބްނު އަބީ ޙާތިމް، އިބްނު ޢައްބާސްގެ އަރިހުން ޛިކުރު ކުރައްވާފައިވާ ފަދައިންނެވެ: އޭނާގެ ލަޝްކަރަކީ ﷲ ތަޢާލާއަށް ނުކިޔަމަންތެރިވުމަށް ހިނގާފައިދާ ކޮންމެ މީހެކެވެ.” [إغاثة اللهفان]\n“… ފަހެ ﷲ ތަޢާލާއަށް ކިޔަމަންތެރިވުން ނޫން ގޮތެއްގައި ވާހަކަ ދައްކާ ކޮންމެ މީހަކު ނުވަތަ ފުމެގެން އަޑު ނެރޭ އާލާތްތައް ނުވަތަ ފުމޭ އޮނު) ނުވަތަ ޙަރާމް ވައްތަރުތަކުގެ ތާރަ ނުވަތަ ބެރު އެއީ ފަހެ ޝައިޠާނާގެ އަޑެވެ. ﷲ ތަޢާލާއަށް ނުކިޔަމަންތެރިވުމުގެ ޢަމަލެއް ކުރުމަށް ހިނގާފައިދާ ކޮންމެ މީހަކީ ފަހެ ޝައިޠާނާގެ ލަޝްކަރުގައިވާ މީހެކެވެ. އަދި އެއިލާހަށް ނުކިޔަމަންތެރިވުމުގެ ޢަމަލެއް ކުރުމަށް ސަވާރުވެގެންދާ ކޮންމެ މީހަކީ ފަހެ ޝައިޠާނާގެ ސަވާރަވުމުގެ ތެރެއިންވާ މީހެކެވެ. ސަލަފުން ވިދާޅުވެފައިވަނީ މިފަދައިންނެވެ. އެއީ އިބްނު އަބީ ޙާތިމް، އިބްނު ޢައްބާސްގެ އަރިހުން ޛިކުރު ކުރައްވާފައިވާ ފަދައިންނެވެ: އޭނާގެ ލަޝްކަރަކީ ﷲ ތަޢާލާއަށް ނުކިޔަމަންތެރިވުމަށް ހިނގާފައިދާ ކޮންމެ މީހެކެވެ.” [إغاثة اللهفان]\nހއ. އަތޮޅަށްނުދާ މާލެ ރަށްވެއްސެއް..\nމާޗް 26, 2021 15:03\n"އެކުވެރި އަދި ހިތްހެޔޮ ބަޔަކު.." މިއީ ހއ. އަތޮޅަށް ގޮސް ތަޖުރިބާކޮށް، އަންނަ މީހުންގެ ދުލުން ވަރަށް އިވޭ އިބާރާތް ކޮޅެއް.


ތިކިޖެހުން އުވައިލުމާ ދެކޮޅު: ޒައިދު - DhiDaily\nތިކިޖެހުން އުވައިލުމާ ދެކޮޅު: ޒައިދު\nތިކިޖެހި ތާނަ އުވައިލުމާއި ދެކޮޅުކަމަށް އައްޝައިޚް ޢަލީ ޒައިދު މިއަދު ވިދާޅުވެއްޖެެއެވެ.\nފަހަކަށް އައިސް ތިކިޖެހި ތާނައިގެ ބަހުސް ވަނީ ވަރަށް ފޯރިގަދަވެފައެވެ. އެއްބަޔަކު ބުނާ ގޮތުގައި ތިކިޖެހި ތާނަ އުވައެއް ނުލެވޭނެއެވެ. އަނެއްބަޔަކު ބުނާ ގޮތުންނަމަ ތިކި ޖެހިތާނައިގެ އަކުރުތައް މިހާރު ބޭނުންކުރުމުން ދިވެހި ބަހަށް އުނިކަން ލިބެއެވެ.\nތިކިޖެހިތާނަ އުވައިލުމަށް ދެކެވޭ ވާހަކަތަކާއި ގުޅިގެން ޒައިދު ވިދާޅުވީ އެއްޗެއް ނޭނގޭނަމަ އޮތް ހައްލަކީ އެއެއްޗެއް އުނގެނި ދަސްކުރުން ކަމަށާއި، އުވައިލުން ނޫން ކަމަށެވެ. އަދި ދިވެހިންނަކީ އިސްލާމްދީނާއި، ކީރިތި ޤުރްއާނުގެ އަހުލުވެރިން ކަމަށާއި، އެހެންކަމުން ތިކިޖެހި ތާނައިގެ މަޚްރަޖުތައް ދަސްވެ އެނގުމަކީ ކޮންމެ ދިވެއްސަކަށް ކޮންމެހެން ބޭނުންކަމެއްކަމަށް ޒައިދު ވިދާޅުވިއެވެ.\n”ތިކިޖެހިތާނަ އުވާލުމާ އަޅުގަނޑު ދެކޮޅު“ ޒައިދު ވިދާޅުވިއެވެ.\nލިޔަންކިޔަން ދަސްކުރަމާ says:\nމީޑިއާތަކުގެ ޚަބަރުތައްވެސް ކުށްބަހުން (ބަސްތަކާއި ،ޢިބާރާތްތައް ) ވަރަށް ގިނައިން ހަމަނުޖެހޭގޮތަށް ލިޔުންތައް ހުންނަކަން ފާހަގަވަމުން އާދެއެވެ. އަދިޚާއްޞަކޮށް ތިކިޖެހިތާނަ ލިޔުމާއި ކިޔުމުގައިވެސް މިކަންވަނީ ޢާންމުވެފައެވެ.\nބަހެއް ނުވަތަ އަކުރެއް ، އަކުރުތަކެއް އުވާލާ ނެތިކޮށް\nދޫކޮށްލުމުގެ ބަދަލުގައި ތިކިޖެހިތާނަވެސް މިހާރުގެ ޖީލަށް އަދުގެ ޒުވާން ޖީލަށް ތަޢާރަފުކޮށް ދަސްކޮށްދިނުމަކީ ، މުއްސަނދި ދިވެހިބަހުގެ ޤަވާޢިދާއެއްގޮތައް ކިޔުމާއި ލިޔުން ތަރައްޤީ ކުރުންކަމުގައި ވެގެން ދާނެކަން ކަށަވަރެވެ. ވިސްނާލަމާ???


ވާހަކަ ކިޔައިދޭ ރަޙުމަތްތެރިޔާ | Dhiislam | Page3| Dhiislam - Part 3\nވެރިން:6ޢުމަރު ބުން ޢަބްދުލް ޢަޒީޒް\n11. ހިލާފަތާއި ހަވާލުވުމަށްފަހު ފުރަތަމަ ވެސް ބެއްލެވީ އޭގެ ކުރިން އެއްވެސް ވެރިއެއްގެ ފަރާތުން މީހެއްގެ ހައްޤެއް ގެއްލިފައިވާނަމަ އެ ރައްދުކުރެއްވެވޭތޯއެވެ. މިގޮތުން ހައްޤު ހޯދަން އައުމަށް އެންގުމުން ވަރަށް ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 26, 2011 2\nޤުރުއާން ކިޔަވަން ނޭންގޭ މާތް މީހާ\nޕާކިސްތާނުގެ ކުޑަ ވަރެއްގެ ރަށެއްގެ މަގެއް މަތިން ހިނގަމުން ދިޔަ ޢިލްމުވެރިން ތަކެކެވެ. މި ބެއިކަލުން ހިނގަމުން ގޮސް ރަށަކާއި ހަމަޔަށް ދެވުމުން މީހުން އައިސް އެބެއިކަލުންގެ އަރިހުގައި ޤަބުރުސްތާނަށް ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 20, 2011 1\nވެރިން:5ޢުމަރު ބިން ޢަބްދުލް ޢަޒީޒު\n7. އެއްދުވަހަކު ފާތުމަތުގެފާނު (އުމަރު ބުން އަބްދުލް އަޒީޒުގެ އަނބިކަނބަލުން) ކޮޓަރިކޮޅަށް ވަދެވަޑައިގެންނެވިއިރު އުމަރު ބުން އަބްދުލް އަޒީޒު ކީރިތި ކުރައްވާތަން ފެނިވަޑައިގެން އެއްސެވިއެވެ. ކަލޭގެފާނު ކީރިތި ތިކުރައްވަނީ ކީއްވެތޯއެވެ. އެކަލޭގެފާނު ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 18, 2011 1\nމަންމަޔާއި ބައްޕަ ވަކިވި ދުވަހެވެ. ބައްޕަ މަރުވި ދުވަހެވެ. ރަހުމަތްތެރިން ގެއްލުން ދުވަހެވެ. ހިތާމަވެރި ކަން އިންތިހާއެވެ. ނަމަވެސް އެޔަށްފަހު އަހުރެން ދިރި މިއުޅެނީ ކީއްކުރަން ބާވަ އޭ ހިތައް އަރައެވެ. ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 13, 2011 0\nވެރިންގެ ވާހަކަ:4ޢުމަރު ބިން ޢަބްދުލް ޢަޒީޒު\nމިފަހަރު މިލިޔެލަނީ އިސްލާމީ ތާރީޚުގައި ޚުލަފާއު ރާޝިދުންނަށްފަހު ފެނުނު އެންމެ އަދުލުވެރި ވެރިޔާގެ ބައެއް ވާހަކަތަކެވެ. އެދުވަސްވަރުގެ މުސްލިމުންގެ ހާލަތަކީ މިއަދު މުސްލިމުންގެ ހުވަފެނެވެ. އެ އަދުލުވެރިކަމަކީ މިއަދު ހިޔާލީ ވާހަކައެއްގައި ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 12, 2011 1\nﷲ ގެ އޯގާވަންތަކަން......... ޤަބޫލު ކުރަންދަތީ އަހަރެމެންނަށް އެއްޗެއް ނޭންގޭތީވެ\nއެއްދުވަސްވަރެއްގައި ބުދަށް އަޅުކަންކުރާމީހަކު އުޅުނެވެ. އެމީހާ ކޮންމެދުވަހަކު ބުދުގެ ގާތަށްގޮސް އެއެއްޗަށް އޭނާ ކިޔާނަމުން ގޮވައެވެ. "އޭ ސަނަމްއެވެ. އޭ ސަނަމްއެވެ." މިމީހާއަށް އެއްދުވަހަކު އޮޅިގެން "އޭ ސަނަމްއޭ!" ގެ ބަދަލުގައި ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 10, 2011 5\nކިތާބުއް ތައުޙީދު – ޝައިޚުލް އިސްލާމް އިމާމް މުޙައްމަދު ބިން ޢަބްދުލް ވައްހާބު.\nރަނގަޅަށް އިތު ބާރު ހިފޭ ފަރާތަކުން މިވާހަކަ ކިޔައިދިނެވެ: އިންޑިޔާގެ ސްޓޭޓްތަކުގައި ދީންކިޔަވައިދެއްވަން އުޅުއްވި ޢިލްމުވެރިއެކެވެ. އެޢިލްމުވެރިޔާ ދީން އުނގަންނައިދެއްވަނީ މިސްކިތްތަކުގައެވެ. އެކަލޭގެފާނުން އަބަދުވެސް ކުލާސްތައް ނިންމަވާފައި ވަރަށްބޮޑަށް ﷲ އަށް ދުޢާދަންނަވައެވެ. ...\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 4, 2011 1\nއަޅުގަނޑު ބަސްއަހަން، ނަމަވެސް މިއީ ނަމާދު ގަޑި، އެހެން ކަމެއް ނުވާނެ!!!\nއަޅުގަނޑު މިހާރު މިހުރީ ސެކިޔުލަރ (އިންސާނުން އުފައްދައިފިއްޔާ ނަމަކަށް ވާނީ އަބަދުވެސް) ޤައުމެއްގައެވެ. ނަމަވެސް ވަކި ދީނެއްގެ ބައެއް ގެ ތަނެއްގައި އެބައި މީހުން ގަދަކޮށް ފައިމުޑި ވިއްދާ ހަދައެވެ. ދަންނަވަންތޯ ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 22, 2011 0\nތައުބާވާ މީހުންގެ ވާހަކަ ތަކުގެ ތެރެއިން... 3\nބަނީ އިސްރާއީލުންނަށް ރަސޫލުން ފޮނުއްވެވި ޒަމާނުގައި އުޅުން ތަޢުބާވި މީހެއްގެ ވާހަކަ ކިޔައިދެން ހެއްޔެވެ. މި މީހާގެ ގޭ ކައިރީގައި އުޅޭ އަންހެން ކުއްޖަކާމެދު މި މީހާގެ ހިތުގައި ލޯބި އުފެދިއްޖެއެވެ. ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 14, 2011 2\nމާތް މީހުންގެ ވާހަކަ ތަކުގެ ތެރެއިން\nތާބިޢި ބެއިކަލުންގެ ޒަމާނުގައި އުޅުން މީހެކެވެ. އޭނާ އަކީ ހަށިގަނޑު ވަރުގަދަ ބޮޑު ފިރިހެނެކެވެ. މަސަތްކަތަކީ މީހުން ގޮވައިގެން ސިޓީތަކާއި އަވަށް އަވަށަށް އޭނާގެ އަސް ގާޑިޔާގައި، އަގު ދިނީމައި ގެންގޮސްދިނުމެވެ. ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 10, 2011 0\nއަޅުގަނޑު އިސްލާމް ދީން ޤަބޫލުކުރީ... 1 (މި ސުވާލާ ހެދި)\nއަޅުގަނޑު އެއްފަހަރަކު އަލަށް އިސްލާމްވީ އަޚަކާ އި މި ސުވާލު ކޮށްލީމެވެ. އެ އަޚާ ގެ ވާހަކަ އަޚާ ކިޔައިދިން ގޮތަށް ނަމަވެސް މިކިޔައިދެނީ ވަރަށް ވެސް ޚުލާސާ ކޮށެވެ. "މީގެ ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 8, 2011 0\nޖޯކު : 1 (އަރަބި ޤައުމަކަށް ނިސްބަތްވީތީ ޓެރަރިސްޓަކަށް ވީ)\nނޯޓް: ޖޯކު ތަކުގަ ދޮގު ނުލިޔެވޭތޯ ބަލާނަން. އެކަމަކު މި ޖޯކު ތަކަށް ތެދު ވާހަކަތަކޭ ނުކިޔުން އެދެން. ސަބަބަކީ އަޅުގަނޑަށް ނޭންގޭތީ. ނަމަވެސް ވާހަކަތައް އެއީ ތެދުކަން ކަށަވަރު ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 3, 2011 3\nޢުމަރު ބުނުލް ޚައްތާބުގެ ޢަމީރު ކަމުގައި އެކަލޭގެފާނުން ނާއި ވަރަށް ގާތް ކަމެއް ވެރިކަމުގެ ގަނޑުވަރު ތެރޭގައި ޢަބްދުﷲ އިބްން ޢައްބާސް އާއި އޮވެ އެވެ. އޭރު ޢަބްދުﷲ ގެފާނުން ވަރަށް ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 2, 2011 0\nތައުބާވީ ކުއްޖެއް "މި ނުކިޔާ ދޫނުކުރައްވާތި" 1\n"އަޅުގަނޑު އެ އަޚާ ދަންނަން. އަޅުގަނޑު ނުދަންނަވަން އެއީ އިޒްރޭލު ކުއްޖެކޭ. އެއީ މި ބިމުގެ ދަރިއެއް. އަޅުގަނޑު އެ އަޚާ ރަނގަޅަށް ދަންނަން. އެއަޚާ ވަރަށް ގަދަޔަށް ރޮއެ. އެއަޚާ ...\nވާހަކަ ކިޔައިދޭ ރަޙުމަތްތެރިޔާ ނޮވެމްބަރ 1, 2011 11


"Samrathu prithiveeraaj" flopvee aksheyge fake mathimahaa hedhi!\n"ސަމްރަތު ޕްރިތިވީރާޖް" ފްލޮޕްވީ އަކްޝޭއާ ހެދި\nއަކްޝޭ ފޭކް މަތިމަހެއް ޖަހައިގެން\nޔާޝް ރާޖް ފިލްމްސް އިން 300 ކްރޯޑު ރުޕީސްގެ ބޮޑު ބަޖެޓަކުން ތައްޔާރުކުރި ތާރީޚީ، ވަރުގަދަ ފިލްމު "ސަމްރަތު ޕްރިތުވީރާޖް" ފްލޮޕްވެ ޔާޝް ރާޖްގެ ހެޑް އަދިތުޔާ ޗޯޕްޅާ ވަރަށް ރުޅި ގަދަވެއްޖެ އެވެ.\nޗަންދުރަޕްރަކާޝް ދިވޭޑީ ޑައިރެކްޓްކޮށްފައިވާ މި ފިލްމް އޯޑިއަންސް އާއި ކްރިޓިކްސް އަށް ވެސް ކަމަކު ނުދިޔަ އެވެ. އެހެންވެ ފިލްމަށް މުޅިއެކު ވެސް ލިބިފައިވަނީ އެންމެ 62.30 ކްރޯޑު ރުޕީސްގެ ވިޔަފާރި އެކެވެ. ވީމާ މި ފިލްމަކީ މިއަހަރު ތެރޭގައި ނުކުތް އެންމެ ބޮޑު ޑިޒާސްޓާގެ ގޮތުގައި ފިލްމުތަކަށް ފާޑުކިޔާ މީހުން ސިފަ ކުރެ އެވެ.\nމި ފިލްމު ފްލޮޕްވުމާ ގުޅިގެން އަދިތުޔާ ޗޯޕްޅާ ރުޅިއައިސް ރަތްވެފައިވާއިރު އޭނާ ފިލްމުގެ ނާކާމިޔާބީގެ ޒިންމާ އަޅުވަނީ ފިލްމުގެ ބަތަލު އަކްޝޭ ކުމާރުގެ ބޮލުގައި ކަމަށްވެސް ޚަބަރުތައް ބުނެ އެވެ.\nމި ފިލްމަށް ދޭންވީ ވަގުތާއި އަހަންމިއްޔަތު އަކްޝޭ އަށް ނުދެވުނު ކަމަށާއި ސީރިއަސްކޮށް މި ފިލްމުގެ މަސައްކަތް އަކްޝޭ ކޮށްފައި ނުވާ ކަމަށް ފިލްމު އުފެއްދި މީހުން ގަބޫލު ކުރެ އެވެ.\n"އޭނަ (އަކްޝޭ) އެއްގޮތަކަށް ވެސް ބުނާ އަޑެއް ނާހާ. މިއީ ތާރީޚީ ފިލްމެއްގެ ވަރަށް ތާރީޚީ ޝަޚްސިއްޔަތެއް ދައްކުވައިދޭ ފިލްމަކަށް ވާއިރު މި ފިލްމަށް ވަގުތާއި ވިސްނުން ބޭނުންވޭ. މިފަދަ ކެރެކްޓާއެއް ކުޅެވޭނީ އެ ކެރެކްޓާއެއް ރަނގަޅަށް ދަނެ އެ ކެރެކްޓާއަކަށް ވަރަށް ރަނގަޅަށް ވަދެގެން. ނަމަވެސް އަކްޝޭ އެންމެ ކުޑަމިނުން އޭނާގެ މަތިމަސް ވެސް މި ފިލްމު ކުޅެން ދިގުކުރަން އެއްބަހެއް ނުވެ. މަތިމަސް ދިގުކުރަން އެއްބަސްނުވީ އެހެން ފިލްމުތަކުގައި ވެސް އެއްފަހަރާ މަސައްކަތް ކުރަން ޖެހެއޭ ކިޔާފައި. ތާރީޚީ ވާހަކައަކަށް އެ ވާހަކައިގެ ކެރެކްޓާ އަކީ މީހުންނަށް ގަބޫލު ކުރެވޭ ކަހަލަ ކެރެކްޓާއަކަށް ހެދުން މުހިއްމު. އަކްޝޭގެ ފޭކް މަތިމަހާއި ކެރެކްޓާއަށް އެކަށީގެންވާ ވަރަށް އިންސާފު ކުރެވިފައި ނެތުމުން ފިލްމު ފްލޮޕްވީ،" ޔާޝް ރާޖްއާ ގުޅުން ހުރި މީހަކު އިންޑިއާގެ ނޫހަށް ކިޔައިދީފައި ވެއެވެ.\nމިސް ވޯލްޑް މާނޫޝީ ޝިލާ ބަތަލާގެ ބައި ކުޅެފައިވާ މި ފިލްމުގައި އަކްޝޭގެ މަތިމަސް ވަރަށް ފޭކް ކަމަށް ބުނެ ކްރިޓިކްސް އާއި ފިލްމު ބެލި ގިނަ އަދަދެއްގެ ބަޔަކު ވެސް ވަރަށް ފާޑު ކިޔާފައިވެ އެވެ. އަދި އަކްޝޭ ކުޅުނު ކެރެކްޓާ އަކީ ރަނގަޅު ބޮޑު މަތިމަހެއް ހުރުން ވަރަށް މުހިއްމު ކެރެކްޓާއަކަށް ވެފައި ފޭކް މަތިމަހެއް ޖަހާފައި ހުރިކަން ފިލްމު ބަލާއިރު ރަނގަޅަށް އެނގޭތީ ބެލުންތެރިން ވަރަށް ފޫހިވި ކަމަށްވެސް ފިލްމުގެ ރިވިއުތަކުގައި ފާހަގަކޮށްފައި ވެއެވެ.\nމިއީ ޔާޝް ރާޖުން އުފައްދާ ފިލްމުތަކުގެ ތެރެއިން ޖެހިޖެހިގެން ފްލޮޕްވީ ދެވަނަ ފިލްމެވެ. މީގެ ކުރިން ރިލީޒްކުރި ރަންވީރު ސިންގްގެ "ޖަޔޭޝްބާއީ ޖޯރްދާރް" ވެސް ވަނީ ފްލޮޕް ވެފަ އެވެ.\nމިހާރު އެ ކުންފުނިން މަސައްކަތް ކުރަމުންދަނީ ރަންބީރު ކަޕޫރާއި ވާނީ ކަޕޫރު ލީޑް ރޯލު ކުޅެފައިވާ "ޝަމްޝޭރާ" ރިލީޒްކުރާށެވެ. އަންނަ ޖުލައި 22 ވަނަ ދުވަހު ރިލީޒްކުރަން ހަމަޖެހިފައިވާ މި ފިލްމު ޑައިރެކްޓް ކޮށްފައިވަނީ ކަރަން މަލްހޯތުރާ އެވެ.\nމާނޫޝީ ތައުލީމަށް ވުރެ ބޮލީވުޑް އިސްކުރި ސަބަބު\n"ހީރާ ޕޭރީ 3" ކުޅޭހިތެއް ނެތް: ޕަރޭޝް ރާވަލް\nނުބައި މީހަކާ ރައްޓެހި ވެވި ޖެކްލީން ހިތް ހަލާކުވެފައި!\nއަކްޝޭގެ "ޕްރިތުވިރާޖް" އާ ދެކޮޅަށް މުޒާހަރާ


Full lockdown akah Kulhudhuhfushi nudhaane: Athif\nއެއްވެސް ގޮތެއް އޮއްވާ ފުލް ލޮކްޑައުނަކަށް ކުޅުދުއްފުށި ނުދާނެ\nކުޅުދުއްފުށި ސިޓީގެ މަގެއް: އެ ރަށުގައި އަދިވެސް ކޮވިޑް ކޮންޓްެރޯލެއް ނުވޭ -- ފޮޓޯ: އަވަސް\nކުޅުދުއްފުށީގައި ކޮމިއުނިޓީ ސްޕްރެޑެއް އޮތް ނަމަވެސް ފުލް ލޮކްޑައުން އަކަށް ދާނީ ކޮވިޑް ކޮންޓްރޯލް ކުރަން އެ ނޫން އެއްވެސް ގޮތެއް ނެތިއްޖެ ހާލަތެއްގައި ކަމަށް ކުޅުދުއްފުށީގެ މޭޔަރު މުހައްމަދު އާތިފް ވިދާޅުވެއްޖެ އެވެ.\nމޭޔަރު އާތިފް ވިދާޅުވީ ކުޅުދުއްފުށްޓަކީ ބޮޑު އާބާދީއެއް ދިރިއުޅޭ ސިޓީއަކަށް ވެފައި، އުތުރުގެ ގިނަ ރަށްތަކެއްގެ ރައްޔިތުން ހިދުމަތް ހޯދާ ސިޓީ އަކަށްވާތީ ކުޅުދުއްފުށި ފުލް ލޮކްޑައުން އަކަށް ގޮސް އެއްކޮށް ބަންދު ކޮށްލުމަކީ ވަރަށް ގިނަ ބަޔަކަށް ދަތިތަކެއް ކުރިމަތިވާނެ ކަމެއް ކަމަށެވެ.\n"އަނެއްކާ ކުޅުދުއްފުށްޓަކީ އިގްތިސޯދީ ވަރަށް ގިނަ މަސައްކަތްތައް ހިނގާ ސިޓީ އަކަށްވާތީ ފުލް ލޮކްޑައުން އަކަށް ގޮސްފިނަމަ އެތައް ބަޔަކަށް ލިބޭނެ މާލީ ގެއްލުންތަކެއް ވެސް ހުންނާނެ. ވީމާ އިތުރު އެއްވެސް ގޮތެއް އޮއްވާ ފުލް ލޮކްޑައުން އަކަށް ދާގޮތަކަށް ނޫން އަދި ވިސްނުން މިހުރީ،" އާތިފް ވިދާޅުވި އެވެ.\nމޭޔަރު ވިދާޅުވީ ކުރިން ކުޅުދުއްފުށިން ފެނުނު ކޭސްތަކަށްވުރެ މިފަހަރު ފެނިދާނެ ކޭސްތައް ގިނަވެދާނެ ކަމަށް ކައުންސިލަށް ގަބޫލު ކުރެވޭ ކަމަށެވެ. އެކަމަކު ކޮވިޑް ކޭސްތައް ފެނިފައި ވަނީ އެއް ސަރަހައްދަކުން ކަމަށްވާތީ ކޮވިޑް ކޮންޓްރޯލް ކުރެވޭނެ ކަމުގެ އުއްމީދު އެބައޮތް ކަމަށެވެ.\nކޮވިޑްގެ އަލާމާތްތައް ހުރި ކަމަށް ޝައްކު ކުރެވިގެން ކުޅުދުއްފުށި ފުލޫ ކުލިނިކަށް ދެއްކި އުމުރުން 13 އަހަރުގެ ކުއްޖަކު ޕޮޒިޓިވްވުމާ ގުޅިގެން ކުޅުދުއްފުށި މޮނިޓަރިންއަށް ގެންގޮސްފައިވަނީ މިމަހުގެ 24 ވަނަ ދުވަހު އެވެ. ކުޑަކުއްޖާ އަށް ފަހު އިތުރު ބަޔަކު ޕޮޒިޓިވްވުމާ ގުޅިގެން ކޮވިޑް ކޮންޓްރޯލް ކުރަން ކުޅުދުއްފުށީގައި މިހާރު ވަނީ ހާއްސަ ފިޔަވަޅުތަކެއް އަޅާފަ އެވެ.\nއެގޮތުން ރޭގަނޑު 9:00 އިން ފަތިހު 5:00 އަށް ކާފިއު ހިންގުމާއި، މާސްކް އަޅަން މަޖުބޫރު ކުރުމާއި، ކުޅުދުއްފުށްޓަށް އަރާ ފައިބާ މީހުން މޮނިޓަކުރުމަށް ބަނދަރު ސަރަހައްދުގައި ސޯޝަލް ސަޕޯޓް ޑެސްކެއް ގާއިމު ކުރުން ހިމެނެ އެވެ.\nކުޅުދުއްފުށީގައި ސާމްޕަލް ނެގުމުގައި ސިއްހީ އޮފިޝަލުން ހަރަކާތްތެރިވަނީ -- ފޮޓޯ: ކުޅުދުއްފުށި ހޮސްޕިޓަލް\nއާތިފް ވިދާޅުވި ގޮތުގައި ކުޅުދުއްފުށި މޮނިޓަރިން އަށް ގެންގޮސްފައިވާތީ ރަށުން ބޭރު އެއްވެސް މީހަކަށް އެ ސިޓީ އަށް އެރޭނީ ޒަރޫރީ ބޭނުމެއްގައި އެކަންޏެވެ. ޑޮކްޓަރަށް ދައްކަން އެހެން ރަށަކުން އެއްވެސް ބޭފުޅަކު ކުޅުދުއްފުށްޓަށް ޒިޔާރަތް ކުރާނަމަ އެ ބޭފުޅަކު ހުންނެވި ރަށެއްގެ ޑޮކްޓަރެއްގެ އަތުން ކަމާ ގުޅޭ ލިޔުމެއް ހޯއްދަވައިގެން ނޫނީ މިދުވަސްކޮޅު ކުޅުދުއްފުށްޓަށް ދަތުރު ނުކުރެއްވުމަށްވެސް މޭޔަރު ވަނީ އިލްތިމާސް ކުރައްވާފަ އެވެ.\nހދ. އަތޮޅާ ހަވާލުވެ ހުންނެވި ފުލުހުންގެ ކޮމާންޑަރު އަވަސް އަށް ވިދާޅުވީ ކުޅުދުއްފުށީގައި ކޮވިޑް ކޮންޓްރޯލް ކުރަން މިމަހުގެ 24 ވަނަ ދުވަހުން ފެށިގެން އަޅާފައިވާ ފިޔަވަޅުތަކާ ގުޅިގެން އަށް މީހަކު މިހާތަނަށް ޖޫރިމަނާކޮށްފައިވާ ކަމަށެވެ. އޭގެތެރެއިން ގިނަ މީހުން ޖޫރިމަނާކޮށްފައިވަނީ މާސްކް ނާޅާ އުޅުމުންނެވެ. ކާފިއު ގަޑީގައި ހުއްދަ ނެތި ބޭރުގައި އުޅުނު މީހަކު ވެސް ޖޫރިމަނާކޮށްފައިވެ އެވެ.\nކުޅުދުއްފުށިން މިއަދުގެ މިހާތަނަށް ވަނީ އަލަށް ހަތަރު މީހަކު ކޮވިޑަށް ޕޮޒިޓިވް ވެފަ އެވެ. އެހެންކަމުން މިވަގުތު ކޮވިޑް އެކްޓިވް ކޭސްގެ ގޮތުގައި ރެކޯޑް ކޮށްފައިވަނީ 24 ކޭސް އެވެ.\nމޯލްޑިވްސް ޕޮލިސް ސާވިސް ކުޅުދުއްފުށި ކުޅުދުއްފުށި ސިޓީ + މުހައްމަދު އާތިފް\nކުޅުދުއްފުށިން ހަރުފައެއް ހިފައިފި\nރައީސްގެ ދަތުރުފުޅާ އެކު މޭޔަރު ބޮޑު އުއްމީދެއްގައި\nއަބޫބަކުރު ފެނިއްޖެ، ހާލު ރަނގަޅު\nކުޅުދުއްފުށި ހާދިސާ: ހަތަރުވަނަ މީހަކު ހައްޔަރުކޮށްފި


Miee rann mask eh alhaa meeheh | Mihaaru\nޝަންކަރްގެ ރަން މާސްކް ދައްކައިލަނީ.\nޝަންކަރް ރަން މާސްކް އަޅައިގެން.\n05 ޖުލައި 2020 - 07:203comments\nކޮވިޑް-19އާ އެކު ސާޖިކަލް މާސްކް ނުވަތަ ފޭސް މާސްކަކީ މިހާރު ކޮންމެހެން ވެސް މުހިއްމު އެއްޗެކެވެ. އަދި މިއީ މިހާރު ވިޔަފާރިއެއް، ފެޝަނެއް ވެސް މެ އެވެ. އެކި ޑިޒައިންތަކުގެ މާސްކް އަޅާ މީހުން މިހާރު ކޮންމެ ތާކުން ވެސް ފެންނާނެ އެވެ.\nއެކަމަކު އިންޑިއާގެ ޕޫނޭގެ މި މީހާ އަކީ އެންމެ ތަފާތު އަދި އެންމެ އަގު ބޮޑު މާސްކް އަޅާ މީހާ އަށް ވެދާނެ އެވެ. އޭނާގެ މާސްކް ހަދާފައި ވަނީ ރަނުންނެވެ. އަޅައިގެން ހުންނަ އިރު ނޭވާލާން ފަސޭހަވާނެ ގޮތަށް ކުދިކުދި ލޯވަޅުތައް މުޅި މާސްކްގައި ވެސް ހުންނަ މި ރަން މާސްކްގެ އަގު 2.89 ލައްކަ ރުޕީސް (18,754 ޑޮލަރު) އަށް އަރަ އެވެ.\nރަނުން މާސްކްގެ މައިގަނޑު ހަދާފައި އޮތަސް، ކަންފަތުގައި އަޅުވާ ފަށް ހުރީ ހަމަ އާދައިގެ ރަބަރުންނެވެ.\nޕޫނޭގެ ޕިންޕްރީ-ޗިންޗްވާޅުގައި ދިރިއުޅޭ ޝަންކަރު ކްރާދޭ ބުނި ގޮތުގައި އޭނާ ރަނުން މާސްކެއް ހަދަން ނިންމީ އަބަދު ވެސް ރަނުގެ އުފެއްދުންތަކަށް ހާއްސަ ލޯތްބެއް ދެވިފައިވާތީ އެވެ. އޭނާ އަކީ އަބަދު ވެސް ގިނަ އަދަދެއްގެ ރަން އަނގޮޓީ އާއި ރަން ފަށާއި ޗޭނާއި ގަޑި އާއި އަތުގައި އަޅާ އެ ނޫން ވެސް ރަނުގެ ގަހަނާތައް އަޅައިގެން ހުންނަ މީހެކެވެ.\n"މާސްކަކީ ދެން މިހާރު ކޮންމެހެން އަޅައިގެން ހުންނަން ޖެހޭ އެއްޗަކަށްވާތީ ރަނުން މާސްކެއް ހަދަން ނިންމީ." ޝަންކަރް ބުންޏެވެ.\nއޭނާ ބުނިގޮތުގައި ވަރަށް ފަހުން މީހަކު ރިހިން ހަދާފައިވާ މާސްކެއް އަޅައިގެން ވެސް ހުއްޓައި ފެނުމުން، ރަނުން މާސްކެއް ހެދުމުގެ ޝައުގުވެރިކަން މާ ބޮޑުވީ އެވެ.\n"އެހެންވެ އަތްކަންކުރާ މީހެއްގެ ކައިރި އަށް ގޮސް ރަނުން މާސްކެއް ހެދީ. އަހަރެންގެ މި މާސްކްގެ ބަރުދަނުގައި އެބަހުރި ދޭއްބައި ގްރާމު." ޝަންކަރް ބުންޏެވެ.\nއޭނާ ކިޔައިދިން ގޮތުގައި އާއިލާގެ ހުރިހާ އެންމެންނަކީ އަބަދު ވެސް ރަނަށް ވަރަށް ލޯބިކުރާ ބައެކެވެ. އަދި ރަނުން މާސްކެއް ހެދިކަން އެނގުމުން އެ ކަމުގޮސް އާއިލާގެ ގިނަ މީހުން އުޅުނު ކަމަށް ބުންޏެވެ.\n"އެހެންވެ މިހާރު ބޭނުން ވަނީ ރަން މާސްކެއް ބޭނުންވާ ނަމަ އާއިލާގެ ކޮންމެ މެމްބަރަކަށް މާސްކެއް ހަދައިދޭން." ޝަންކަރް ބުންޏެވެ.\nއިތުރު ލިޔުންތައް އިންޑިއާ ފޭސް މާސްކް ސަލާމަތީ ފިޔަވަޅުތައް ސިއްހަތާއި ރައްކާތެރިކަން


BREAKING : Male' In Rah Thakah Dhathuru Kuraa Emmen Quarantine Vun Majubooru Koffi - Vaguthu\nމާލެ އިން ރަށްތަަކަށް ދަތުރުކުރާ އެންމެން ކަރަންޓީނުވުން މަޖުބޫރުކޮށްފި\nކޮވިޑް-19 ފެތުރޭތީ ބަޔަކު މާސްކް އަޅައިގެން - ވަގުތު އިމޭޖަސް:- މުހައްމަދު އަފްޒަލް\nމާލެ ސަރަހައްދުން ރާއްޖޭގެ އެއްވެސް ރަށަކަށް ދަތުރުކުރާ ނަމަ ކަރަންޓީނުވުން މަޖުބޫރު ކޮށްފިއެވެ.\nމީގެ ކުރިން ސަރުކާރުގެ އޮފީސްތަކާއި ކުންފުނިތަކަށް ކަރަންޓީނުވުމަކާ ނުލައި ދަތުރު ކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދިޔައީ ޙާއްސަ ހުއްދަތަކެއް ދޫ ކުރަމުންނެވެ. ނަމަވެސް، މިރޭ އެޗްޕީއޭ އިން ނިންމި ނިންމުމާ އެކު މި ފަރާތްތައް ހިމެނޭހެން އެންމެންވެސް 10 ދުވަހުގެ މުއްދަތަކަށް ކަރަންޓީނުވާން ޖެހޭނެއެވެ. އެކަމަކު، ރާއްޖެ އަށް އަންނަ ފަތުރުވެރިން އިސްތިސްނާވާނެއެވެ.\nއެޗްޕީއޭ އިން ހަރުކަށި ފިޔަވަޅުތަކެއް އަޅާފައި މިވަނީ، މި ދުވަސްކޮޅު ރާއްޖޭގައި ހަލުވިކަމާ އެކު ކޮވިޑް-19 ފެތުރެމުން އަންނާތީއެވެ. އެގޮތުން ފަހަކަށް އައިސް ދުވާލެއްގެ މައްޗަށް ކޮވިޑް-19 އަށް ފައްސިވާ މީހުންގެ އަދަދުތައް ހުރީ 100 އަށް ވުރެ މަތީގައެވެ. އެޗްޕީއޭ އިން އެންމެ ފަހުން އާންމު ކުރި ތަފާސް ހިސާބުތައް ދައްކާ ގޮތުން ވެސް ކޮވިޑް-19 އަށް 145 މީހުން ވަނީ ފައްސިވެފައެވެ.\nއެޗްޕީއޭ އިން އަނެއްކާ ވެސް އެޅި ފިޔަވަޅުތަކުގެ ތެރޭގައި މާދަމާ ރެއިން ފެށިގެން މާލެ ސަރަހައްދުގައި ދަންވަރު 12 އިން ފަތިހު4އާ ދެމެދު މީހުން ބޭރަށް ނުކުމެ އުޅުން މަނާ ކުރުމާއި ހަފްލާތަކާއި ޕާޓީތަކާއި ރަސްމިއްޔާތުތައް ބޭއްވުން މަނާ ކުރުން ހިމެނެއެވެ.\nމާލެ ސަރަހައްދުން އެހެން ރަށްރަށަށް ދަތުރުކުރާ އެންމެން ކަރަންޓީނު ކުރުމުގެ އިތުރުން ހުކުރު ދުވަހުން ފެށިގެން، ފަތުރުވެރިން ފިޔަވައި، ރާއްޖެ އިން ބޭރުން އަންނަ އެންމެން 10 ދުވަހުގެ މުއްދަތަށް ކަރަންޓީނު ކުރުމަށް ވެސް އެޗްޕީއޭ އިން ވަނީ ނިންމައިފައެވެ.\nޖެނުއަރީ 27, 2021 03:07\nނޫނޭ ކެނެރީ ނަޝީދުމެން ވިދާޅުވާ ގޮތެއް ހައްދަވާ.\nޖެނުއަރީ 27, 2021 04:51\nނާތަހުޒީބު އުސުލުތަކެއް... މީހަކު ޕީސިއާރ އާއި ކޮވިޑް ޓެސްޓް ހަދާފަ ނެގަޓިވް ވެފައިވާނަމަ ކީއްވެތޯ ދަތުރު ނުކުރެވެންވީ... ކަރަންޓީންކޮށް ރައްޔިތުން ހައްޔުރުކުރީމަ ވ ބޮޑެތި އިގުތިސާދި އިޖުތިމާއީ ދަތިތައް ކުރިމަތިވޭ... ރާއްޖޭގެ ސިއްހީ ނިޒާމު އޮތްގޮތުން ބޮޑެތިބައްޔަށް ފަރުވާ ކުރެވެނީ މާލެއިން ..އަދި ފަރުވާއަށްފަހު ރަށަށް ވަޑައިގަންނަވަންވީމަ ވ ބޮޑް އުދަނގޫ ވޭނަކަށްވެ އަމިއްލަ ރަށަށް ނުދެވި މާލޭގައި ބިކަވެ މަގުމަތިވެ ރައްޔިތުން އުޅެންޖެހުނީމަ ހަމަ ސަޅިތޯ. ރައްޔިތުންނަށް މިހާ ނިކަމެތިކޮށް ތިހިތަނީ އެހެން ވެރިކަމެއް ނައަންނާނެކަމަށްތޯ...\nނޫން.. ވެރިކަންވެސް ބަދަލުވާނެ...އަދި އަހަރަމެންގެ މުސްކުޅި އުމުރާއި ކުރިމަތިވެ މަރު ބައްދަލުކުރާނެ...\nޖެނުއަރީ 27, 2021 10:34\nދެން ކީ އްކުރަންތަ ތިހުރިހާ ފިޔަވަޅެ އްތި އަޅަނީ.ކޭސްތަ އް މަދުވި ދުވަސްކޮޅުވެސް ތިފިޔަވަޅުތަ އް ދެމެހެ އްޓިނަމަ ތިވަރުވެގެން އުޅޭކަށް ނުޖެހުނީހެ އްނު.ގަ އިގަ ހުޅުރޯވީމަ ހުރިހާ ކަމެ އްކުރަން އުޅޭނެ މިމީހުން😠\nޖެނުއަރީ 27, 2021 12:36\nވަރައް ރަނގަޅު ނިމްމުމެއް.\nޖެނުއަރީ 29, 2021 21:20\nސާބަހޭ ދިވެހި ދައުލަތް\nޖެނުއަރީ 30, 2021 10:58\nސިނާއީ ރައްރަށައް ދިއުމައް ހުއްދަ ދިނުމުގައި މިހާރަށް ވުރެ ހަރުކަށި ކުރަންޖެހޭ،އެފަދަ ރައްރަށުން އެހެން ރައްރަށަށް ބަލިފެތުރުމުގެ ފުރުސަތު ވ ބޮޑު.އެފަދަ ރަށްރަށުން ގައިޑުލައިން ފޮލޯ ނުކުރޭ.\nފެބުރުއަރީ 1, 2021 15:29\nރޭގަނޑު 8 ގެ ފަހުން އެސްބީއައީ ކުރިމަތީ އޮންނަ ފުޓްސަލް ދަނޑު ކައިރި ބަލާލަބަލަ! ފުލުފުލުގެ ފިސާރި ބޯ ކޮށް މުބާރާތްތައް ބާއްވަމުން އެ ގެންދަނީ! ކޮބޭ އެޗުޕީއޭ؟؟ ކީކޭ ދެން ބުނާނީ!


Dharani adhaa nukurevijje nama TC footboalhai gai vaadha nukuraane! | Mihaaru\nޓީސީ ޑޭވް ޝެއިޚް ކަމާލް ކަޕުގެ ރަން މެޑަލް ދައްކާލަނީ: ފުރަތަމަ މަސައްކަތްކުރާނީ ދަރަނި އަދާކުރަން.\nދަރަނި އަދާނުކުރެވިއްޖެ ނަމަ ޓީސީ ފުޓްބޯޅައިގައި ވާދަނުކުރާނެ!\n04 އޮކްޓޯބަރ 2019 - 15:26 15 comments\nކްލަބުގެ ދަރަނިތައް އަންނަ ސީޒަން ފެށެން ވާއިރަށް އަދާނުކުރެވިއްޖެ ނަމަ ޓީސީ ސްޕޯޓްސް ކްލަބުން އަންނަ ސީޒަނަށް ފުޓްބޯޅަ ޓީމެއް ނުނެރޭނެ ކަމަށް ކްލަބުގެ އިސްވެރިޔެއް ކަމަށްވާ އަހުމަދު ނަޝީދު (ޑޭވް) ވިދާޅުވެއްޖެ އެވެ.\nބައިބަލާގައި މަޝްހޫރުވި ޓީސީން 2015 ވަނަ އަހަރު ފުރަތަމަ ޑިވިޝަނުގައި ވާދަކުރަން ފަށައި މިހާރު އެއީ ފުޓްބޯޅައިގެ ގަދަބާރެކެވެ. މިދިޔަ އަހަރު ދިރާގު ދިވެހި ޕްރިމިއާ ލީގުގެ ޗެމްޕިއަންކަން ހޯދި ޓީސީން ވަނީ 2017 ވަނަ އަހަރު ބަންގްލަދޭޝްގެ ޝެއިޚް ކަމާލް ގޯލްޑް ކަޕް ކާމިޔާބުކޮށްފަ އެވެ.\nއެކަމަކު ދިވެހި ފުޓްބޯޅަ އަށް ދިމާވެފައިވާ މާލީ މައްސަލަތަކުގެ އަސަރު އެ ޓީމަށް ވެސް ވަނީ ކޮށްފަ އެވެ. އެގޮތުން މާލީ މައްސަލަތަކާ ގުޅިގެން ކޯޗު މުހައްމަދު އާތިފް (އާތީ) ވަނީ ދާދި ފަހުން އިސްތިއުފާ ދީފަ އެވެ. އިސްތިއުފާ ދޭން ކްލަބަށް ފޮނުވި ސިޓީގައި އޭނާ ބުނެފައިވަނީ ޓީމުގެ ކުޅުންތެރިންނަށް ދިމާވެފައިވާ ކަންތައްތަކާ ހެދި އެ ކުޅުންތެރިންގެ ކުޅުމަށް އަސަރު ކުރަމުން އަންނާތީ އެ ކަމަށް ހައްލެއް ހޯދުމަށް ކްލަބްގެ ސީނިއާ މެނޭޖުމެންޓާ ވާހަކަ ދައްކައިގެން ވެސް އެކަމަށް ރަނގަޅު މަގެއް ފެނިފައިނުވާ ކަމަށެވެ. އަދި މި ވަގުތު ކުޅުންތެރިނަށް ހުރި އުނދަގޫތަކާއި އެހެނިހެން ކަންތައްތަކަށް ބަލާއިރު މި ދަނޑިވަޅުގައި ޕްރެކްޓިސްތަކެއް ކޮށްގެން އެދެވޭ ކަންތައްތަކެއް ހާސިލްކުރެވޭނެ ކަމަށް ނުދެކޭ ކަމަށް އެ ސިޓީގައިވެ އެވެ. އޭނާ އަށް ވެސް މުސާރަ ދީފައިނުވާ ކަމަށް އާތީ ސިޓީގައި ބުނެފައިވެ އެވެ.\nޑޭވް "މިހާރު" އަށް ބުނީ ކްލަބް ދަރަނިވެރިވެ ފުރަތަމަ ޑިވިޝަނުގައި ވާދަނުކުރެވޭ ހިސާބަށް ގޮސް ދެ ވަނަ ޑިވިޝަނުން ތިން ވަނަ ޑިވިޝަނުން ފެންނަން ބޭނުންނުވާ ކަމަށާއި އެހެންވެ ފުރަތަމަ އަމާޒަކީ ދަރަނިން ސަލާމަތްވުން ކަމަށެވެ.\n"ފުރަތަމަ ބަލާނީ ދަރަނިތައް އަދާކުރަން. އާ ސީޒަން ފަށަން ވާއިރަށް ދަރަނިތައް ނުދެއްޖިއްޖެއްޔާ ޓީސީން ފުޓްބޯޅަ ޓީމެއް ނުނެރޭނެ. މާނައަކީ ޓީސީގެ ފުޓްބޯޅަ ކޮމްޕޯނެންޓް އެ ހިސާބުން ނިމުނީއޭ،" ކުރީގެ ސްޕޯޓްސް ކޮމިޝަނަރު ވިދާޅުވި އެވެ.\nއެކަމަކު އެ ހާލަތުގައި ވެސް، ކްލަބުން ވާދަކުރާ އެހެން ކުޅިވަރުތަކުގައި ބައިވެރިވާނެ ކަމަށް އޭނާ ވިދާޅުވި އެވެ.\nމާލީ ގޮތުން ޓީމަށް ދިމާވެފައިވާ މައްސަލަތަކުން އަރައިގަންނަން ކުރެވެން ހުރި ހުރިހާ ކަމެއް ކުރަމުން އަންނަ ކަމަށް އެ ކްލަބުގެ މެނޭޖަރު މުހައްމަދު އަބީރް ވަނީ ދާދި ފަހުން ބުނެފަ އެވެ.\nފާއިތުވި އަހަރުތަކުގައި ސަރުކާރުގެ ކުންފުނިތަކުން ފުޓްބޯޅަ ކްލަބްތަކަށް ހަރަދުކުރި އެވެ. އެ ގޮތުން ފުރަތަމަ ޑިވިޝަންގެ ކޮންމެ ކްލަބަކަށް ތިން މިލިއަން ރުފިޔާ ދިނެވެ. އެކަމަކު މި ސަރުކާރުން އެ އެއްބަސްވުން އާނުކުރަން ނިންމުމުން އެފްއޭއެމުން ވަނީ އަމިއްލަ އަށް އެ ފައިސާ ދޭނެ ކަމަށް ބުނެފަ އެވެ. އެފްއޭއެމުން މިދިޔަ މާޗް މަހު ފާސްކުރި ބަޖެޓުގައި، ކްލަބްތަކަށް ދޭ މާލީ އެހީތެރިކަމުގެ ގޮތުގައި 30 މިލިއަން ރުފިޔާ ވަނީ ހިމަނައިފަ އެވެ. އެއީ ފުރަތަމަ ޑިވިޝަނުގައި ވާދަކުރާ ކޮންމެ ޓީމަކަށް ތިން މިލިއަން ރުފިޔާގެ އުސޫލުން ކަމަށް ބެލެވެ އެެވެ.


vnews - Anna hoama dhuvahun feshigen karudhaas5rufiyaa akee Raajjeyge legal tender eh noon: Raees\nފަސް ރުފިޔާގެ ކުރީގެ ނޫޓްތައް ހޯމަ ދުވަހުން ފެށިގެން ވިޔަފާރީގައި ބޭނުންނުކުރެވޭނެ\nކަރުދާސް ފަސް ރުފިޔާގެ ނޫޓް\nކުރިން ބޭނުން ކުރަމުން އައި ކަރުދާސް ފަސް ރުފިޔާގެ ނޫޓަކީ އަންނަ މަހުގެ ފުރަތަމަ ދުވަހުން ފެށިގެން ރާއްޖޭގެ ލީގަލް ޓެންޑަރެއް ނޫން ކަމަށް ރައީސުލްޖުމްހޫރިއްޔާ ކަނޑައަޅުއްވައިފި އެވެ.\nރައީސުލްޖުމްހޫރިއްޔާ މިގޮތަށް ކަނޑައެޅުއްވިއިރު ކުރީގެ ފަސްރުފިޔާގެ ނޫޓު ބޭނުން ކުރެވޭނީ މިއަހަރުގެ ނިޔަލަށް ކަމަށް މަރުކަޒީ ބޭންކް އެމްއެމްއޭ އިން މީގެ ކުރިންވެސް ވަނީ ބުނެފަ އެވެ. އެހެންނަމަވެސް 2021 ވަނަ އަހަރުގެ ޖުލައި މަހުގެ ނިޔަލަށް ފަސްރުފިޔާގެ ކަރުދާސް ނޫޓުތަކަށް ބަދަލުދެވޭނެ ކަމަށް އެމްއެމްއޭއިން ބުނެ އެވެ.\nރައީސް ޔާމިން ނެރުއްވި ގަރާރެއްގައި ވިދާޅުވެފައިވަނީ އެމްއެމްއޭގެ ގާނޫނު އޮންނަ ގޮތުން ވަކި ނޫޓެއް ނުވަތަ ވަކި ފައިސާ ފޮއްޗަކީ ރާއްޖޭގެ ލީގަލް ޓެންޑަރެއް ނޫން ކަމުގައި ކަނޑައެޅުމަކީ ރައީސުލްޖުމްހޫރިއްޔާ އަށް ގާނޫނީ ގޮތުން ލިބިގެންވާ ބާރެއް ކަމަށެވެ. މި ނޫޓުތައް ދިވެހިރާއްޖޭގެ ލީގަލް ޓެންޑަރަކަށް ބަދަލުކުރުމަށްޓަކައި 2021 ވަނަ އަހަރުގެ ޖުލައި މަހުގެ 31 ވަނަ ދުވަހުގެ ނިޔަލަށް މޯލްޑިވްސް މަނިޓަރީ އޮތޯރިޓީއަށް ހުށަހަޅާ ފަރާތްތަކަށް، ހުށަހަޅާ ނޫޓުގެ ނުވަތަ ނޫޓުތަކުގެ ސިއްކައިގެ އަގު، އެ އޮތޯރިޓީން ލިބިދޭ ގޮތަށް ހަމަޖައްސަވާފައިވާނެ ކަމަށްވެސް ރައީސްގެ ގަރާރުގައި ވިދާޅުވެފައިވެ އެވެ.\nއެމްއެމްއޭ އިން ބުނެފައިވާ ގޮތުގައި އިގްތިސާދުގައި ދައުރުވަމުންދާ ފަސް ރުފިޔާގެ ކުރީގެ ނޫޓްތަކުގެ ތެރެއިން ގިނަ އަދަދެއްގެ ނޫޓް ބަދަލުކުރަން އެމްއެމްއޭ އަށް އަދިވެސް ހުށަހަޅާފައެއް ނެތެވެ. ކުރީގެ ނޫޓުގެ 20 މިލިއަން ރުފިޔާ އަދިވެސް ދައުރުވަމުންދާ ކަމަށް އެމްއެމްއޭ އިން މި މަހު ކުރީކޮޅު ވަނީ ބުނެފަ އެވެ.\nވިޔަފާރީގެ މުއާމަލާތުގައި މިހާރު ބޭނުން ކުރަމުންދާ ޕޮލިމާ ކަރުދާހުގައި ހަދާފައިވާ ފަސް ރުފިޔާގެ އާ ނޫޓް ތައާރަފްކުރީ މިއަހަރުގެ މެއި މަހުގެ 10 ވަނަ ދުވަހު އެވެ. އެކަމަކު ވިޔަފާރީގެ މުއާމަލާތްތަކުގައި ބޭނުންކުރަން ފަށާފައިވަނީ މިއަހަރުގެ އޮގަސްޓް މަހުގެ 10 ވަނަ ދުވަހު އެވެ.


EURO Dhekkumuge Huhdha Libunu Raajjeyge Hamaekani Channel Akah Raajje TV - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 12 ގަޑިއިރު ކުރިން\nއަންނަ މަހު ފަށާ ޔޫރޯ ފުޓްބޯޅަ މުބާރާތުގެ މެޗުތައް ރާއްޖޭގައި ދެއްކުމުގެ ހުއްދަ ލިބުނު ދިވެހި ހަމައެކަނި ޗެނަލަކަށް ރާއްޖެޓީވީ ވެއްޖެއެވެ.\nމިކަން ހާމަކޮށް ރާއްޖެޓީވީން ބުނީ މުބާރާތް ދެއްކުމުގެ ހުއްދަ ލިބުނުކަމުގެ ހުއްދައާއެކު އެއްބަސްވުންތަކުގައި ސޮއިކޮށްފައިވާ ކަމަށާއި މުބާރާތް ރާއްޖޭގެ ލޯކަލް ޗެނަލަކުން ދެއްކުމުގެ ހުއްދަ ލިބުނީ ބުރަ މަސައްކަތުން ކަމަށެވެ.\n"ވަގުތު" އަށް މައުލޫމާތުދެއްވަމުން ރާއްޖެޓީވީގެ ހެޑް އޮފް ސްޕޯޓްސް ހުސައިން ފަރިޔާޒް ވިދާޅުވީ މިއީ މި ދަތި ހާލަތުގައި ވެސް ރާއްޖެޓީވީން މި މެޗުތައް ދައްކަން ނިންމީ ކޮވިޑުގެ ހާލަތުގައި ގިނަބަޔަކު ގެތަކުގައި ތިބެން ޖެހުމައެކު އެ މީހުންނަށް ހިތްހަމަޖެހުން ގެނެސްދިނުމުގެ އުއްމީދުގައި ކަމަށެވެ.\n"ވަރަށް ގިނަ ބަޔަކު މިތިބީ ގެތަކުގަ، ހާސްކަމެއްގެ ތެރޭގައި މި ތިބީ، އަޅުގަނޑުމެން ބޭނުންވީ ކުރަން ޖެހުނު ކޮންމެ ކަމެއް ކޮށްގެންވެސް ދިވެހިންގެ ހިތްތަކަށް އުފާވެރިކަން ގެނެސްދޭން، ޔޫރޯ އަކީ ދިވެހިންގެ މެދުގައި މަގުބޫލު މުބާރާތަކަށް ވުމާއެކު އަޅުގަނޑުމެން ބޭނުންވީ ދިވެހި ރައްޔިތުންނަށް ހިތްހަމަޖެހުން ގެނެސްދޭން" ފަރިޔާޒް ވިދާޅުވިއެވެ.\nޔޫރޯ މުބާރާތުގެ މެޗުތައް ފަށާނީ އަންނަ ޖޫން މަހުގެ 11 ވަނަ ދުވަހުއެވެ. ޖުމްލަ 24 ޓީމާއެކު މި މުބާރާތުގައި މިފަހަރު 51 މެޗު ކުޅޭނެއެވެ. މި ހުރިހާ މެޗެއްވެސް ރާއްޖެޓީވީން އެޗްޑީކޮށް ދައްކަން ނިންމާފައިވާއިރު މުބާރާތް ކުރިއަށްދާނީ ޖުލައި 11 ވަނަ ދުވަހުގެ ނިޔަލަށެވެ.\nމުބާރާތަށް ހާއްސަކޮށް ރާއްޖެޓީވީން ހާއްސަ ކަވަރޭޖެއް ގެނެސްދިނުމުގެ މަސައްކަތް ވަނީ ފަށާފައެވެ. އެގޮތުން މެޗުތައް ފެށުމުގެ އެއްގަޑިއިރު ކުރިން ހާއްސަ ޕްރީޝޯގެ އިތުރުން ރާއްޖޭގެ ފުޓުބޯޅައިގެ ފުންނާބު އުސް ތަޖުރިބާކާރުން އެނަލިސްޓުންގެ ގޮތުގައި ފެނިގެންދާނެ ކަމަށް ރާއްޖެޓީވީން މައުލޫމާތުދެއެވެ. އަދި މެޗުތައް ޓީވީން ދައްކަމުންދާއިރު އެ މެޗުތައް ރާއްޖެ އެމްވީގެ ލައިވް ސްޓްރީމުން ފެންނާނެ އެވެ.\n"މިފަހަރު އެންމެ ބޮޑަށް އިސްކަންދޭނީ ވީހާވެސް ބެލުންތެރިންގެ ބައިވެރިވުން އޮތް ގޮތަކަށް ކަވަރޭޖް ގެނެސްދޭން، މި މެޗުތައް ގެނެސްދެނީ ދިވެހިންނަށް، ކަވަރޭޖުގެ ތެރެއިން ބެލުންތެރިން ގަޔާވާނެ ކަންކަން ހިމަނަން ވަރަށް ބޮޑަށް އިސްކަންދޭނަން" ފަރިޔާޒް ވިދާޅުވިއެވެ.\nމެއި 28, 2021 22:49\nރާއްޖޭގެ ޗެނަލްތައް ކަމަކު ނުދޭ، ލައިވް ކޮން ބެލޭ އެޕްލިކޭޝަން ހުރޭ... ހަމަ އެހެންމެ ޗެނަލް ތަކައް މާ ދަންނަ މީހުން އަރާލެއްވެސް ގިނައީ\nކޮބާ ދައުލަތުގެ މީޑިއާ\nދައުލަތުގެ ހުރިހާ ކުންފުނި ތަކުގެ ސްޕޮންސާ މިހާރު ލިބޭތީ ރޓީވީ ވަރަށް މުއްސަދި ވެއްްޖެ.\nމެއި 29, 2021 02:35\nމީ ހަމަ ރޭވުމަކަށްވާނީ. މީގެކުރިން ގައުމީ ޗެނަލެއް މެދުވެރިކޮށް ދައްކަނީ. މިފަހަރު ރާއްޖެޓީވީއަށް ފުރުސަތުދޭންވެގެން ގައުމީ ޓީވީ އެއްފަރާތްވީކަމަށް ބެލެވެނީ.\nމެއި 29, 2021 06:12\nކޮރަޕްޝަނެއް ނުހިނގާނެ ދޯ!!! މިވެސް ދެން އަޖައިބެއްދޯ!!! އެންޑީޕީ ވެރިކަން އޮތުމާ... ރާޓީވީއަށް އެކަނި މި ފުރުޞަތު ލިބުން މީ ހަމަ އިއްތިފާޤެއްތަ؟؟؟!!! ކޮރަޕްޝަން ޓު ދި މެކްސް ދޯ!!!\nމެއި 30, 2021 15:09\nއެމްޑީޕީ ވެރިކަން ނެތް އިރުވެސް ޔޫރޯގެ ރައިޓްސް ގަނެގެން ރާއްޖެޓީވީން ދެއްކި 2016 ގަވެސް.. އެހެން ޗެނަލްތަކުން ވެސް ގަތީމަ ރައިޓްސްލިބޭނެ އެކްސްކުލޫސިވް ރައިޓެއް ނޫން ރާއޖެޓީވީން ގަތީ.. ދަޢުލަތުގެ މީޑިއާގެ މާލީ ހާލަތުދަށޭ ކިޔާފަ މިހާރުގެ މެނޭޖުމަންޓުން އެކަން ކުރާގޮތަކަށް ނޫންތިބީ..\nމެއި 29, 2021 10:20\nހަމަ އެކަނި ރާއްޖެ ޓީވީން ދައްކަންޔާ އަހަރުމެން ޔޫރޯ ނުބަލާނީ ނޫނީ އޮންލައިން އެޕަކުން ބަލާނީ\nމެއި 29, 2021 10:51\nޕީއެސްއެމް އެއީ ކަޑަ ތަނެއް.އެޗެނަލް ބަލާއިރު ހީވަނީ ގޭ ކޮމްޕިއުޓަރުން އެއްޗެއް ބެލޭހެން.އަބަދު ރިޕީޓް ޕްރޮގްރާމްތައް.ކާކު ހިތުދަސްކުރަން މިމީހުން މި އެއްޗެހި ފޮނުވަނީ.\nކޮޕާ އެމެރިކާ ދައްކާ ބަޔަކު އުޅޭތަ؟\nމެއި 29, 2021 22:23\nމެއި 29, 2021 19:20\nދައުލަތް ބަނޑުއަޅާލައިގެން މިހާރު ހިންގާބަޔަކީ ރ ޓީވީ އޭ މިހާރު.\nމެއި 30, 2021 12:25\nތިވީގޮތުން އަހަރެން މިއަހަރު ޔޫރޯ ބަލާހިތެއް ނެތް.\nޖޫން 3, 2021 08:23\nވަރަށް ދެރަވާނެ ނުބަލައިގެން ރާއްޖެޓީވީ މީހުން.\nމެއި 30, 2021 21:23\nނުބަލަންޏާ ހުރެބަލަ ކޮންމެހެން މަޖުބޫބޫރެއް ނުކުރަން ބަލާކަށް\nޖޫން 4, 2021 08:57\nއެހެން ޗެނަލްތަކުން ބޭނުންވަނީ ސިޔާސީ ޕްރިގްރާމް


FA Cup | Mihaaru\nއެފްއޭ ކަޕް ހުޅުވައިދޭނީ ޓީސީ އާއި ކްލަބް އޭދަފުށި\nދެ އަހަރުގެ މެދުކެނޑުމަކަށް ފަހު މި ސީޒަނުގައި ބާއްވަން ޝެޑިއުލްކުރި އެފްއޭ ކަޕް ފުޓްބޯޅަ މުބާރާތް ބުރާސްފަތި ދުވަހު ޓީސީ ސްޕޯޓްސް ކްލަބާއި ކްލަބް އޭދަފުށީގެ މެޗުން ފަށާނެ އެވެ.\nމިހާރު އެވޯޑްސް: އެފްއޭ ކަޕުގެ ގަދަ ފަހެއް ހޮވައިފި\n"މިހާރު" ނޫހުން އަލަށް ތައާރަފްކުރި ކުޅިވަރު އެވޯޑްސް ކަމަށްވާ "މިހާރު އެވޯޑްސް" ގައި ހިމެނޭ އަހަރުގެ އެންމެ މޮޅު ފުޓްބޯޅަ ކުޅުންތެރިޔާ އާއި ޒުވާން ކުޅުންތެރިޔާ އަށް އެފްއޭ ކަޕުން ވާދަކުރާ ކުޅުންތެރިން އިއުލާންކޮށްފި އެވެ.\nކޮންފެރޭ ކޮޅަށް 16 ގޯލު ޖަހައި ގްރީން ސެމީ އަށް\nއެފްއޭ ކަޕް ކުއާޓާ ފައިނަލްގައި ތިން ވަނަ ޑިވިޝަނުގެ ކޮންފެރޭ ސްޕޯޓްސް ކްލަބް އަތުން 16-1 އިން މޮޅުވެ ގްރީން ސްޓްރީޓްސް ސެމީ ފައިނަލުން މިއަދު ޖާގަ ހޯދައިފި އެވެ.\nސެމީގައި ޓީސީ އާއި މާޒިޔާގެ ކުރިމަތިލުމެއް\nފިޔަވަޅެއް ކުރިއަށް އެޅި ވެލެންސިއާ ސޮއްސާލައިފި\nއަށް އަހަރަށް ފަހު ކްލަބް ވެލެންސިއާ އިން މިދިޔަ އަހަރު ތަށްޓެއް އުފުލާލި އެވެ. މިދިޔަ އަހަރު އެފްއޭ ކަޕް ފައިނަލުގައި ޓީސީ އަތުން 3-1 އިން މޮޅުވި މެޗަށް ފަހު އޭރު ވެލެންސިއާގެ ހެޑް ކޯޗު މުހައްމަދު އިގުބާލު ބުނީ މިއީ އެ ޓީމަށް ފެށުމެއް ކަމަށާއި އަލުން ޓީމު ކޮޅަށް ޖަހަން ލިބުނު ރަނުގެ ފުރުސަތެއް ކަމަށެވެ. އެ ޓީމުން މި އަހަރުގެ...\nއެފްއޭ ކަޕަށް އީގަލްސް އިން ޔޫތު ޓީމެއް\nއަންނަ ހަފްތާގައި ފަށާ އެފްއޭ ކަޕު ފުޓްބޯޅަ މުބާރާތުގައި ކްލަބް އީގަލްސް އިން ވާދަކުރާނީ ޒުވާން ޓީމެއް ކަމަށް އެ ކްލަބުން ބުނެފި އެވެ.\nއެފްއޭ ކަޕް ތަށްޓާ އެކު ވެލެންސިއާގެ އުއްމީދު އާވެއްޖެ\nއަށް އަހަރަށް ފަހު ފުރަތަމަ ފަހަރަށް ތަށްޓެއް ހޯދައި، އެފްއޭ ކަޕް ރޭ ކާމިޔާބު ކުރެވުމުން މުސްތަގުބަލާ މެދު ކުރެވޭ އުއްމީދުއާ ވެއްޖެ ކަމަށް ކްލަބް ވެލެންސިއާގެ ހެޑް ކޯޗު މުހައްމަދު...\nމިރޭގެ ފައިނަލް ވެލެންސިއާގެ ކުރިމަގަށް މުހިއްމު\nމި ސީޒަނަށް ވެލެންސިއާ އިން ކުރިމަތިލީ ފާއިތުވި އަހަރުތަކާއި ހިލާފަށް ވަރުގަދަ ސްކޮޑަކާ އެކު އެވެ. ލީގަށް ވާދަކުރާނެ ޓީމުތަކުގެ ތެރޭގައި އެޓީމު ހިމެނެ އެވެ. އެކަމަކު ގިނަ މައްސަލަތަކެއް ސީޒަންގެ އެކި ހިސާބުން ދިމާވިއިރު، ވެލެންސިއާ ލީގު ނިންމާލީ ހަ ވަނައިގަ އޮވެ އެވެ. ރެލިގޭޝަން ޒޯނުން ސަލާމަތްވީ ވެސް ފަހު މެޗުތަކުގެ ނަތީޖާ...\nއެފްއޭ ކަޕުގެ ފައިނަލުގައި މިރޭ ކްލަބް ވެލެންސިއާ އާއި ޓީސީ ސްޕޯޓްސް ކްލަބް ބައްދަލުކުރާ މެޗަކީ ޓީސީގެ ކޯޗު މުހައްމަދު ނިޒާމަށް އެއްގޮތުން ވަރަށް ހާއްސަ މެޗެކެވެ. ވެލެންސިއާއާ އެކު...\nޔޫވީ ބަލިކޮށް ފައިނަލުގެ ފަހު ޖާގަ ވެލެންސިއާ އަށް\nއެފްއޭ ކަޕުގެ ސެމީ ފައިނަލުގައި މިރޭ ޔުނައިޓެޑް ވިކްޓަރީއާ ދެކޮޅަށް ނުކުންނައިރު ރާއްޖޭގެ އެންމެ ކާމިޔާބު އެއް ކްލަބް ވެލެންސިއާގެ އެންމެ ފަހުން ފައިނަލެއް ކުޅެފައިވަނީ މީގެ އަށް...


vnews - BML ah dhigu muhdhathakah hidhumaikoh dheefaivaa muvazzafunge agu vazan koffi\nބީއެމްއެލް އަށް ދިގު މުއްދަތަކަށް ހިދުމަތްކޮށްދީފައިވާ މުވައްޒަފުންގެ އަގުވަޒަންކޮށްފި\nބީއެމްއެލް އަށް ދިގު މުއްދަތަކަށް ހިދުމަތްކޮށްދީފައިވާ މުވައްޒަފުންގެ އަގުވަޒަން ކުރުމަށް ބޭއްވުނު ރަސްމިއްޔާތުގެ ތެރެއިން -- ފޮޓޯ: ބީއެމްއެލް\nގައުމީ ބޭންކް، ބޭންކް އޮފް މޯލްޑިވްސް (ބީއެމްއެލް) އަށް ދިގު މުއްދަތަކަށް ހިދުމަތްކޮށްދީފައިވާ މުވައްޒަފުންގެ އަގުވަޒަންކޮށްފި އެވެ.\nޗަމްޕާ ސެންޓްރަލް ހޮޓެލްގައި ރޭ ބޭއްވި ރަސްމިއްޔާތެއްގައި ވަނީ ބީއެމްއެލްއަށް 15 އަހަރާއި، 20 އަހަރާއި، 25 އަހަރާއި 30 އަހަރު އަދި 35 އަހަރު ހިދުމަތްކޮށްފައިވާ މުވައްޒަފުންނަށް އެވޯޑް ހަވާލުކޮށްފަ އެވެ.\nދިގު މުއްދަތަކަށް ހިދުމަތްކޮށްދީފައިވާ 24 މުވައްޒަފަކަށް މިރަސްމިއްޔާތުގައި އެވޯޑް ހަވާލުކޮށްދެއްވީ ބީއެމްއެލްގެ ސީއީއޯ އަދި މެނޭޖިން ޑިރެކްޓަރު އެންޑްރޫ ހީލީ އެވެ.\nބީއެމްއެލްއަށް 35 އަހަރު ހިދުމަތްކޮށްދީފައިވާ ތިން މުވައްޒަފުން ކަމަށްވާ ބީއެމްއެލްގެ ޑެޕިއުޓީ ސީއީއޯ އައިޝަތު ނޫރައްދީންއާއި، ބީއެމްއެލްގެ އިސްލާމިކް ބޭންކިންގެ ޑިރެކްޓަރު ފާތިމަތު މަނިކެ އަދި ބީއެމްއެލްގެ ސީނިއާ ފެސިލިޓީސް އޮފިސަރު މޫސާ މުހައްމަދަށް މިރަސްމިއްޔާތުގައި ވަނީ ހާއްސަ އެވޯޑެއް ދީފަ އެވެ.\nބީއެމްއެލް އަށް ދިގު މުއްދަތަކަށް ހިދުމަތްކޮށްދީފައިވާ މުވައްޒަފުންގެ އަގުވަޒަން ކުރުމަށް ބޭއްވުނު ރަސްމިއްޔާތުގައި ބީއެމްއެލްގެ ސީއީއޯ އެންޑްރޫ ހީލީ ވާހަކަދައްކަވަނީ -- ފޮޓޯ: ބީއެމްއެލް\nމިރަސްމިއްޔާތުގައި އެންޑްރޫ ވަނީ އެތައް އަހަރެއް ވަންދެން މުވައްޒަފުން ދައްކައިދީފައިވާ ހީވާގި ކަމަށާއި ފަރުވާތެރިކަމަށްޓަކައި އެކަން ފާހަގަކޮށް ޝުކުރު އަދާކޮށްފަ އެވެ.\nބީއެމްއެލްއަށް ދިގު މުއްދަތަކަށް ހިދުމަތްކޮށްފައިވާ މުވައްޒަފުންގެ އަގުވަޒަންކޮށް އެކަން ފާހަގަކުރުމަށް ފުރަތަމަ އެވޯޑް ދީފައިވަނީ މީގެ ދެ އަހަރު ކުރިންނެވެ. އެހަފްލާގައި ކޮންމެ އަހަރަކު އެއްފަހަރު މިފަދަ ހަފްލާއެއް ބާއްވާ، ގިނަ ދުވަހު ހިދުމަތްކޮށްފައިވާ މުވައްޒަފުންނަށް އެވޯޑް ދިނުމަށް ބީއެމްއެލް އިން ނިންމާފައިވާ ކަން އިއުލާންކޮށްފައިވެ އެވެ.\nބީއެމްއެލްގެ އިންސާނީ ވަސީލަތްތަކުގެ ސިޔާސަތުތަކުގެ އަގުވަޒަންކުރުމުގެ ގޮތުން މި އަހަރު ބީއެމްއެލްއަށް ވަނީ "އޭޝިއާސް ބެސްޓް އެމްޕްލޯޔާ ބްރޭންޑް އެވޯޑް" ވެސް ލިބިފަ އެވެ.


1) ފުރިހަމަ ނަން\n2) އުފަން ތާރީޚު\n3) ދިވެހިރައްޔިތެއްކަން އަންގައިދޭ ކާޑުގެ ނަންބަރު (ދިވެހިރައްޔިތެއްކަން އަންގައިދޭ މުއްދަތު ހަމަނުވާ ކާޑުގެ ދެފުށުގެ ސާފު ފޮޓޯކޮޕީއަކާ އެކު)\n4) ދާއިމީ އެޑްރެސް (އަތޮޅާއި ރަށާއި އެޑްރެސް، ދިވެހި ރައްޔިތެއްކަން އަންގައިދޭ ކާޑުގައިވާގޮތަށް)\n5) މިހާރު ދިރިއުޅޭ އެޑްރެސް (އަތޮޅާއި، ރަށާއި، އެޑްރެސް، ދިވެހި ރައްޔިތެއްކަން އަންގައިދޭ ކާޑުގައިވާގޮތަށް)\n6) ދިވެހިރާއްޖޭގައި ވަކާލާތު ކުރުމުގެ ހުއްދައިގެ ފޮޓޯކޮޕީ (އެޓެސްޓުކޮށްފައިވާ)\n7) އިންތިޚާބަށް ކުރިމަތިލުމަށް އެދޭ މީހާއަށް ފޮނުވަންޖެހޭ ލިޔެކިޔުންތައް ފޮނުވާނެ ރަސްމީ އެޑްރެސް (ގުޅޭނެ ފޯނު ނަންބަރު، އީމެއިލް އެޑްރެހާއެކު)\n8) ކުރިމަތިލާ މީހާގެ އީމެއިލް އެޑްރެސް\n9) ޕާސްޕޯޓް ސައިޒުގެ 1 ފޮޓޯ (ކުލަ)\n10) އެމީހަކު އެ އިންތިޚާބުގައި ޚާއްޞަ ލޯގޯ/ނިޝާނެއް ބޭނުންކުރުމަށް ޤަސްދުކުރާނަމަ އެ ނިޝާން/ލޯގޯ\n11) ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުންނާއި މޯލްޑިވްސް ކަރެކްޝަނަލް ސާރވިސް އިން ފުރިހަމަކޮށްފައިވާ ދަރަނީގެ ރެކޯޑާއި ކުށުގެ ރެކޯޑު ސާފުކޮށްފައިވާ ފޯމު.\n12) ދިވެހިރާއްޖޭގެ ސުޕްރީމް ކޯޓުންނާއި ދިވެހިރާއްޖޭގެ ހައިކޯޓުން ފުރިހަމަ ކޮށްފައިވާ ދަރަނީގެ ރެކޯޑާއި ކުށުގެ ރެކޯޑު ސާފުކޮށްފައިވާ ފޯމު.\n13) ސީޑީ (އިންތިޚާބަށް ކުރިމަތިލާމީހާގެ ޕާސްޕޯޓް ސައިޒްގެ ކުލަ ފޮޓޯ (ޕާސްޕޯޓުގެ މިންގަނޑަށް ފެތޭ (JPEG ފޯމެޓުގައި)) ސޮފްޓް ކޮޕީއެއް.)\n14) އިންތިޚާބަށް ކުރިމަތިލާ މީހާގެ މަންދޫބުންގެ ގޮތުގައި އައްޔަނު ކުރާ މީހުންގެ މައުލޫމާތު ޝީޓު\nސުންގަޑި: 19 ސެޕްޓެންބަރު 2019 1500\n- ބާ ކައުންސިލަށް ކުރިމަތިލުމަށް އެދޭ ފޯމް


CPEC ge projekct lasvaa kamuge shakuvaa - Hali News\nސީޕެކްގެ ޕްރޮޖެކްޓްތައް ލަސްވާ ކަމުގެ ޝަކުވާ\n19 September 2021, 07:13\nޗައިނާ ޕާކިސްތާން އިކޮނޮމިކް ކޮރިޑޯގެ މަސައްކަތް ލަސްވަމުން ދާކަމުގެ ޝަކުވާތައް ޗައިނާއިން ޕާކިސްތާނަށް ހުށަހަޅައިފިއެވެ. ޕާކިސްތާން ޕާލަމެންޓްގެ މަތިގެ، ސެނެޓްގެ ޕެނަލްއަކުން ވަނީ މިދިޔަ ތިން އަހަރުގެ ތެރޭގައި ސީޕެކްގެ ޕްރޮޖެކްޓްތައް ހިނގަމުން ގޮސްފައިވާ ގޮތް ދިރާސާ ކޮށްފައެވެ. ސެނެޓްގެ ސްޓޭންޑިން ކޮމިޓީ އޮން ޕްލޭނިންގ އެންޑް ޑިވެލޮޕމެންޓުގެ ރިއާސަތުން މަޢުލޫމާތު ދެއްވިގޮތުގައި ޗައިނާ އެމްބެސެޑަރު ވަނީ ސީޕެކްގެ މަޝްރޫއުތައް ކުރިއަށް ނުޑާތީ ކަންބޮޑުވުން ފާޅު ކުރައްވާފައެވެ.\nޗައިނާ ޕާކިސްތާން އިކޮނޮމިކް ކޮރިޑޯއަކީ އެތައް ބިލިއަން ޑޮލަރެއް ހޭދަކޮށްގެން ޗައިނާއާއި ޕާކިސްތާން އެއްގަމު މަގުން ގުޅުވާލުމާ އެކު ޕާކިސްތާންގައި އުމްރާނީ ތަރައްގީގެ އެތައް މަޝްރޫއެއް ހިންގުމަށް ކުރެވެމުންދާ މަސައްކަތްކެވެ.\nޗައިނާ އިން ބުނާ ގޮތުން ޕާކިސްތާންގެ ކޮވިޑްގެ ހާލަތާއި މަޝްރޫއުތައް ހިންގާ ސަރަހައްދުތަކުގައި ހިންގާ ޓެރަރިސްޓް ހަމަލާތަކާއި ޕާކިސްތާނުން ޗައިނާއަށް ދަރަނި ދެއްކުމުގައި ލަސްތަކެއް އުޅުމުގެ ސަބަބުން މަޝްރޫއުތައް ލަސް ވެފައި ވަނީއެވެ.\nޚާއްސަ ގޮތެއްގައި ކަރަންޓް އުފެއްދުމުގެ ދާއިރާގެ ޕްރޮޖެކްޓްތައް ލަސްވެފައި ވުމުގެ ސަބަބުން އާންމު ފަރާތްތަކުންވެސް ޝަކުވާ ކުރެއެވެ. އަދި ބަލޯޗިސްތާން މީހުން ބުނާ ގޮތުގައި އެމީހުންގެ ރިސޯސް ނަގައިގެން އެމީހުންނަށް ފައިދާ ނުވާ ގޮތަށް ސީޕެކްގެ ޕްރޮޖެކްޓްތައް ހިންގައެވެ.


Hulhumale vote lun Huravee school ah badhalukuree mashvaraa kurumah fahu: Ali Niyaaz - vNews.mv\nހުޅުމާލޭ ވޯޓުލުން ހުރަވީ ސްކޫލަށް ބަދަލުކުރީ މަޝްވަރާކުރުމަށް ފަހު: އަލީ ނިޔާޒް\nރިފާޢަތު Male' | 14 May 2022, 12:12\nހުޅުމާލޭ ވޯޓުލުން ހުރަވީ ސްކޫލަށް ބަދަލުކުރީ ދެ ކެންޑިޑޭޓުންގެ މަންދޫބުންނާ މަޝްވަރާކުރުމަށް ފަހުގައި ކަމަށް އެމްޑީޕީގެ ޗެއަރޕާސަންގެ ނައިބު އަދި ހުޅުމާލެ ދާއިރާގެ މެމްބަރު އަލީ ނިޔާޒު ވިދާޅުވެއްޖެއެވެ.\nއަލީ ނިޔާޒް މިހެން ވިދާޅުވީ ހުޅުމާލޭ ވޯޓުލުން ޣާޒީ ސްކޫލުގައި ބޭއްވުމަށް ނިންމާފައިވަނިކޮށް، އެންގުމަކާނުލާ ކުއްލިއަކަށް މިއަދު ހެނދުނު ހުރަވީ ސްކޫލަށް ބަދަލުކޮށްފައިވާތީ އެކަމުގެ ޝަކުވާ ލިބެމުންދާ ކަމަށް ރައްޔިތުން މަޖިލީހުގެ އުނގޫފާރު ދާއިރާގެ މެންބަރު މުޙައްމަދު ވަޙީދު ވިދާޅުވުމާއި ގުޅިގެން ވީނިއުސްއިން ކުރެއްވި ސުވާލަކަށް ޖަވާބު ދެއްވަމުންނެވެ.\nނިޔާޒް ވިދާޅުވީ ހުޅުމާލޭ ވޯޓުލުން ހުރަވީ ސްކޫލަށް ބަދަލުކުރީ ދެ ކެންޑިޑޭޓުންގެ މަންދޫބުންނާ މަޝްވަރާކުރުމަށް ފަހުގައި ކަމަށާއި އެކަން އެގޮތަށް ނިންމީ ވޯޓުލާން ވަރަށް ކުޑަތަންވެފައިވަނިކޮށް ކަމަށެވެ.\nއިންތިޚާބުގެ ކަންކަން ކުރިއަށްދާ ގޮތާއި ގުޅޭގޮތުން ވާހަކަ ދައްކަވަމުން އަލީ ނިޔާޒް ވިދާޅުވީ ކޮންމެވެސް ވަރަކަށް ޝަކުވާ ލިބެމުންދާ ކަމަށާއި ނަމަވެސް މަސްލަހަތު ގެއްލޭ ވަރުގެ ނުވަތަ ވޯޓުލުން ހުއްޓާލަންޖެހޭ ވަރުގެ ކަމެއް އަދި ދިމާނުވާ ކަމަށެވެ.\nއެމްޑީޕީގެ ޗެއަރޕާސަންގެ ނައިބު މިފަދައިން ވިދާޅުވިއިރު ލ. މާވަށު އާފާގުގެ އަލީ މޫސާ ވޯޓްލާން އެރަށު ވޯޓުލާ މަރުކަޒުން ދޫކުރި ވޯޓު ކަރުދާހުގައި ކެންޑިޑޭޓް ނަމްބަރު2ގައި ފާހަގަ ޖަހާފައިވާ ކަރުދާހެއް ދޫކުރިކަމުގެ ޝަކުވާ ލިބިފައިވާ ކަމުގެ ތހުމަތު ވަނީ ކުރައްވާފައެވެ.\nމި އިންތިޚާބުގައި ވޯޓުލުމަށްޓަކާ ޖުމްލަ 194 ރަށެއްގައި ވަނީ ވޯޓު ފޮށި ބަހައްޓާފައެވެ. އޭގެތެރެއިން މާލޭގައި 87 ފޮށި ބަހައްޓާފަވާއިރު ރާއްޖޭގެ މީހުން ދިރިއުޅޭ ހުރިހާ ރަށެއްގައިވެސް ވޯޓުފޮށި ބަހައްޓާފައިވެއެވެ. ޗެއަރޕާސަން އިންތިޚާބުކުރަން ވޯޓުލުމުގެ ހައްގުލިބިފައިވަނީ 94211 މެމްބަރުންނަށެވެ. އަންހެނުންގެ ރޫހުގެ ރައީސް އިންތިޚާބުކުރަން 41027 މެމްބަރުންނަށް ވޯޓުލުމުގެ ހައްގު ލިބިގެންވެއެވެ. އަދި ޔޫތު ވިންގުގެ ރައީސް އިންތިޚާބުކުރަން 32057 މެމްބަރުންނަށް ވޯޓުލެވޭނެ ކަމަށް އެމްޑީޕީން ވަނީ ބުނެފައެވެ.\nއަލީ ނިޔާޒް ރާއްޖެ އެމްޑީޕީ ސިޔާސީ


Email in passport ah edhevey goiy hadhanee | Mihaaru\nއާ އިމިގްރޭޝަން ކޮންޓްރޯލަރު މުހައްމަދު އަހުމަދު ހުސައިން (މ) އެ އިދާރާގެ އެހެން ބައެއް އިސްވެރިންނާ އެކު، ނޫސްވެރިންނާ މިއަދު ވާހަކަ ދައްކަވަނީ.---ފޮޓޯ: އަހުމަދު ނިޝާތު/މިހާރު\n17 ޖެނުއަރީ 2019 - 22:04 13 comments\nއިމިގްރޭޝަންގެ އޮފީހުގައި މިއަދު ބޭއްވި ނޫސްކޮންފަރެންސްގައި ކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން (ހަނަފީ) ވިދާޅުވީ މެއިލް މެދުވެރިކޮށް ޕާސްޕޯޓަށް އެދޭ އުސޫލު އަންނަ މަހުގެ ފުރަތަމަ ހަފުތާގައި ތައާރަފުކުރާނެ ކަމަށެވެ. އޮންލައިން ޕޯޓަލް މެދުވެރިކޮށް ޕާސްޕޯޓު ހެދޭ ނިޒާމެއް މި އަހަރު ނިމުމުގެ ކުރިން ގާއިމުކުރަން މަސައްކަތް ކުރަމުން އަންނަ ކަމަށް ވެސް އޭނާ ވިދާޅުވި އެވެ.\nމެއިލް މެދުވެރިކޮށް ޕާސްޕޯޓް ހަދަން ހުށަހަޅާއިރު ޕާސްޕޯޓް ދޫކުރުމުގެ ހިދުމަތްދޭ ކޮންމެ މަރުކަޒަކުން ޕާސްޕޯޓް ނަގަން ވެސް އެދެވޭނެ ކަމަށް ހަނަފީ ވިދާޅުވި އެވެ. އެއީ ޕާސްޕޯޓް ހަދަން ރައްޔިތުން އުފުލަންޖެހޭ ތަކުލީފު ކުޑަކުރުމަށްޓަކައި މިހާރުން މިހާރަށް ހޯދެން އޮތް ހައްލެއް ކަމަށް އޭނާ ވިދާޅުވި އެވެ.\n"އެއަށް ފަހު އަޅުގަނޑުމެންގެ ސެންޓަރުތައް، މާލެ، ފުވައްމުލައް، ކުޅުދުއްފުށި އަދި އައްޑޫ، މިއިން ކޮންމެވެސް ތަނަކުން މި ޕާސްޕޯޓް ބަލައިގަތުމުގެ އިންތިޒާމް، އެފަރާތްތަކަށް ފަސޭހަވާ ތަނަކުން ލިބިދޭނެ،" އޭނާ ވިދާޅުވި އެވެ.\nއިމިގްރޭޝަނުން ދޭ ހިދުމަތްތައް ފަސޭހަކުރުމަށްޓަކައި ކުރު މުއްދަތާއި ދިގު މުއްދަތުގައި ގެންނާނެ ގިނަ ބަދަލުތަކެއް އާ ކޮންޓްރޯލާ މިއަދު ހާމަކުރެއްވި އެވެ. އެގޮތުން ތައާރަފްކުރާނެ ކަމަށް ވިދާޅުވި ކަންކަމުގެ ތެރޭގައި ޕާޓްނާ އެޖެންސީތަކުން މައުލޫމާތު އެއްކުރެވޭނެ އިންތިޒާމް ހަމަޖެއްސުމާއި ޕާސްޕޯޓަށް އެދޭ ފޯމް އަތޮޅު އަދި ރަށު ކައުންސިލްތަކުން ބަލައިގަންނަ ގޮތަށް ހަމަޖެއްސުން ހިމެނެ އެވެ. އެއީ ދެ އަހަރު ދުވަހުގެ ތެރޭގައި ގެންނަން ކަނޑައަޅާފައިވާ ބަދަލުތަކެވެ.\nއަލަށް ފަށާނެ ކަމަށް ކޮންޓްރޯލާ އިއުލާނު ކުރެއްވި އަނެއް ހިދުމަތަކީ އައްޑޫގައި ހުންނަ އިމިގްރޭޝަންގެ މަރުކަޒު މެދުވެރިކޮށް ބިޒްނަސް ވިސާ ދޫކުރަން ފެށުމެވެ. އެ ހިދުމަތް ވެސް ފެބްރުއަރީ މަހު ތައާރަފް ކުރައްވާނެ ކަމަށް އޭނާ ވިދާޅުވި އެވެ.\nއިމިގްރޭޝަނާ މެދު އޮންނަ ޝަކުވާތައް ސީދާ ގޮތެއްގައި ހުށަހަޅައި މައުލޫމާތު ސާފުކުރުމަށްޓަކައި ކޯލް ސެންޓަރެއް ވެސް ގާއިމް ކުރައްވާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް އިމިގްރޭޝަން ޕާސްޕޯޓް މުހައްމަދު އަހުމަދު ހުސައިން (ކޮންޓްރޯލަރު) މޯލްޑިވްސް އިމިގްރޭޝަން


މެޖިކްލީން ފުޓްސަލް މުބާރާތް 2021ގެ ދެގުރޫޕްގެ 1ވަނަ ހޯދަޑު ސްޕޯޓްސް ކްލަބް އާއި އެފްސީ ދޫނޑިގަލޯނާ އަށް – Mikal News\nހޯދަޑު ޓީމުން 2ވަނަ ޕޮއިންޓް ޕެނަލްޓީ ކާމިޔާބުކޮށް މެޗުން މޮޅުވި\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ގްރޫޕް ސްޓޭޖުގެ ފަހު ދެ މެޗުގައި މިރޭ މޮޅުވީ ހޯދަޑު ސްޕޯޓސް ކްލަބު އާއި އެފްސީ ދޫނޑިގަލޯނާ ޓިމެވެ. މިދެޓިމުވެސ ްވަނީ މުބަރާތުގެ ގްރޫޕް ސްޓޭޖުގައި ކުޅުނު3މެޗުންވެސް މޮޅުވެ ދެ ގްރުޕުން އެއްވަނަ ހޯދާފައެވެ.\nހޯދަޑު ސްޕޯޓސް އަދި ދަޑިަމގު ޖޫނިއާސް ބައްދަލުކުރިމެޗު 2-1.\nމިރޭގެ ކުޅުނު ފުރަތަމަ މެޗުގައި ވާދަކުރީ ހޯދަޑު ސްޕޯޓްސް ކްލަބް އާއި އެފްސީ ދަޑިމަގު ޖޫނިއާސް ޓީމެއެވެ. ކުރިން ހީކުރެވިފައިވާ ގޮތާއި ޚިލާފަށް ދަޑިމަގު ޖޫނިއާސް އިން ވަނީ ހޯދަޑު ސްޕޯޓްސް ހިފެހެއްޓުމަށް ވަރަށް ބޮޑަށް މަސައްކަތް ކޮށްފައެވެ. އަދި އެޓީމުން ވަނީ މުބާރާތުގައި މިހާތަނަށް ގޯލެއް ނުވަދެ ހުރި ހަމައެނި ގޯލު، ހޯދަޑު ސްޕޯޓްސްގެ ގޯލުގެ ފޫދުއްވާލާފައެވެ. ފުރަތަމަ ފާހުފައި ދަޑިމަގު ޓީމުން މެޗުގައި ގޯލެއް ޖަހައި ނެގި ލީޑު މެޗުގެ ގިނަވަގުތު ދެމެހެއްޓިއެވެ. ދެވަނަ ހާފު ފެށިގެން ވެސް ގިނަ އިރުތަކެއް ވަންދެން މެޗުގެ ނަތީޖާ އެޓީމުގެ ކޮޅުގައި ހިފަހައްޓާލިއެވެ.\nނަމަވެސް ދެވަނަ ހާފުގައި ހޯދަޑު ޓީމުގެ ކުޅުން އަވަސްކޮށް އިދިކޮޅު ގޯލަށް ބާރު ބޮޑުކުރަމުން ދިޔައެވެ. ނަތީޖާއަކަށްވީ މެޗުގެ ފަހު 10 މިނިޓް ތެރޭގައި ހޯދަޑު ޓީމުގެ ޖާޒީ ނަމްބަރު9ހުސޭން ޖަހައިދިން ގޯލާއެކު ހޯދަޑު ޓީމަށް ގޫރުޕްގެ 1 ވަނަ ޔަގީން ވުމެވެ. އަދި މެޗުގެ ފަހު2ވަނަ މިނިޓަށް ވެފައި ވަނިކޮށް ދަޑިމަގު ޖޫނިއާސް އިން ކުރި ފައުލަކާއި އެކު5ފައުލް ހަމަވެ6ވަނަ ފައުލާއެކު ލިބުނު ދެވަނަ ޕޮއިންޓް ޕެނަލްޓީ ހޯދަޑު ޓީމުގެ ޖޯޒީ ނަމްބަރު6ކާމިޔާބުކޮށް އެޓީމުގެ މޮޅުވުމުގެ ރެކޯޑް %100 ގައި ދެމެހެއްޓިއެވެ. މިމޮޅާއެކު އެޓީމު ވަނީ ކުޅުނު ހުރިހާ މެޗަކުން މޮޅުވެ9ޕޮއިނޓާއެކު ގްރުޕްގެ 1 ވަނަ ހޯދާފައެވެ. މި ގްރޫޕުން ދެވަނ ލިބެނީ މާލެގަން ޔޫތު ފައުންޑޭޝަން ޓީމަށެވެ.\nމިރޭގެ ފަހު މެޗު އެކްސްޖޭވީސީ ފުނާޑިއަންސް އާއި ދޫނޑިގަލޯނާ ޓީމުގެ މެޗު\nމިރޭގެ ދެވަނަ މެޗުގައި ވާދަކުރީ ގްރޫޕް2ގެ ދެ ޓީމުކަމަށްވާ އެފްސީ ދޫނޑިގަލޯނާ އާއި އެކްސްޖޭވީސީ ފުނާޑިއަންސް ޓީމެވެ. މި މެޗުގެ ނިމިގެން ދިޔައީ 12-0 ގެ ބޮޑު ތަފާތަކުން އެފްސީ ދޫނޑިގަލޯނާ މޮޅުވެގެންނެވެ. މިމެޗުގެ މޮޅު ކުޅުންތެރިއަކީ އެފްސީ ދޫނޑިގަލޯނާ ޓިމުގެ ޖޯޒީ ނަމްބަރު 11 ޝައްފާން އެވެ.\nމިރޭގެ ފަހު މެޗު އެކްސްޖޭވީސީ ފުނާޑިއަންސް އާއި ދޫނދިގަލޯނާ ޓީމުގެ މެޗު\nމިމެޗަށް ނުކުތް އިރުވެސް އެފްސީ ދޫނޑިގަލޯނާ ޓީމަށް ވަނީ ގުރޫޕްގެ 1 ވަނަ ލިބިފައެވެ. އަދި ދެވަނަ ވަނީ އެފްސީ ދަޑިމަގު ޓީމަށް ވަނީ ލިބިފައެވެ. ނަމަވެސް މިމެޗުން މޮޅުވެގެން ދޫނޑިގަލޯނާ ޓީމަށް %100 މޮޅުވުމުގެ ރެކޯޑު ދެމެހެއްޓޭނެއެވެ.\nމެޖިކްލީން ފުޓްސަލް މުބާރާތުގެ ޕޮއިންޓް ޓޭބަލް 2021 – ގްރޫޕް ސްޓޭޖް\nސެމީ ފައިބނަލުގައި ވާދަކުރާނެ ޓީމުތައް\n1 ވަނަ ޓީމު: ހޯދަޑު ސްޕޯޓްސް ކްލަބު އާއި އެފްސީ ދަޑިމަގު ޓީމު\n2 ވަނަ ޓީމު: އެފްސީ ދޫނޑިގަލޯނާ އާއި މާލެގަން ޔޫތު ފައުންޑޭޝަން\nސެމީ ފައިނަލުގައި ކުޅެނީ ދެ ގްރޫޕުގެ 1 ވަނަ އަދި2ވަނަ ކްރޮސްކޮށެވެ.\nސެމީ ފައިނަލު މެޗުތައް ކުޅެނީ 28 ޑިސެމްބަރު 2021، ވާ އަންގާރަ ދުވަހުގެ ރޭ 20:30 އަދި 21:40 ގައެވެ.\nމުބާރާތް ލައިވްކޮށް ގެނެސްދޭ އަފުން ނިއުސްގެ ދެ ކޮމެންޓޭޓަރުން – އަލީ ޝަރީފު އާއި އަހުމަދު ޝަފީގު\n2: އެކުވެރި ފުނާޑު2–6އެކްސްޖޭވީސީ ފުނާޑިއަންސް\n11: ހޯދަޑު ސްޕޯޓްސް ކްލަބް2– 1 އެފްސީ ދަޑިމަގު ޖޫނިއާސް\n12: އެކްސްޖޭވީސީ ފުނާޑު0– 12 އެފްސީ ދޫނޑިގަލޯނާ


Ras Online - ޔުނިކާއި؛ އާގަލާ އެފްއެންޑްބީން ތަޢާރަފުކުރި ރަހަމީރު އަގުހެޔޮ މޮޅު ކިރެއް\nޔުނިކާއި؛ އާގަލާ އެފްއެންޑްބީން ތަޢާރަފުކުރި ރަހަމީރު އަގުހެޔޮ މޮޅު ކިރެއް\nޒަހީނުއްދީން ސަޢީދު 11 މޭ 2021 - 2:25\nދުނިޔޭގެ މަޝްހޫރު ބްރޭންޑެއް ކަމަށްވާ ޔުނިކާއި ބްރޭންޑްގެ ހިކި ކިރާއި ދިޔާކިރު ރާއްޖެއަށް ތައާރަފްކޮށްފިއެވެ.\nދުނިޔޭގެ ގިނަ ގައުމުތަކެއްގައި މަޝްހޫރު މި ބްރޭންޑްގެ ކިރު ރާއްޖެއަށް ތައާރަފްކޮށްފައި ވަނީ އާގަލާ އެފްއެންޑްބީންނެވެ. އެތަނުން ވިއްކާ މި ކިރަކީ ހަށިގަނޑަށް ފައިދާހުރި، ހަކަތަ ލިއްބައިދޭނެ ކޮންމެ އުމުރަކާއިވެސް ގުޅޭ ކިރެކެވެ. އަދި މިއީ އަގުގެ ގޮތުން މިހާރު ރާއްޖޭގެ ބާޒާރުން ލިބެން ހުރި އެންމެ އަގުހެޔޮ، އެންމެ ރަހަމީރު، ހުރިހާ އުމުރުފުރައާއަކަށްވެސް ކަމުދާ މޮޅު ކިރެކެވެ.\nއާގަލާ އެފްއެންޑްބީން މީގެ ކުރިން ވަނީ ޔުނިކާއި ބްރޭންޑްގެ އިތުރު އުފެއްދުންތައް ރާއްޖެއަށް ގެނަސް ވިއްކަން ފަށާފައެވެ. ޔުނިކާއީ ބްރޭންޑަކީ ދުބާއީގެ އުފެއްދުމެކެވެ. މިއީ މިހާރު ދިވެހިންގެ ތެރޭގައިވެސް ވަރަށް މަގްބޫލު ބްރޭންޑެކެވެ. ގިނަ ބަޔަކު އިތުބާރު ކުރާ ބްރޭންޑެކެވެ.\nޔުނިކާއީގެ ޕްރޮޑަކްޓްތަކުގެ ތެރެއިން މިހާރު ރާއްޖެއިން ލިބެން ހުރި ޕްރޮޑަކްޓްތަކުގެ ތެރޭގައި ދިޔާކިރު، ހިކި ކިރު، ޖޫސް އަދި އައިސްކްރީމް ހިމެނެއެވެ. މިއިން ކޮންމެ ބާވަތަކީވެސް ވަރަށް ފެންވަރު ރަނގަޅު އަދި ވަރަށް ރަހަ މީރު ބާވަތްތަކެކެވެ. މި ޕްރޮޑަކްޓަތައް ރާއްޖެ އެތެރެކޮށް މާކެޓް ކުރަމުންދަނީ އާގަލާ އެފްއެންބީންނެވެ.\nއާގަލާ އެފްއެންޑްބީން މައުލޫމާތުދޭގޮތުގައި، އެތަނުން ވިއްކާ ޔުނިކާ ބްރޭންޑްގެ ހިކި ކިރުގެ 2.25 ކޭޖީގެ ރީޓެއިލް އަގަކީ 275 ރުފިޔާ އެވެ. އަދި 900 ގްރާމްގެ ހިކި ކިރު ޕެކެޓެއްގެ އަގަކީ 115 ރުފިޔާ އެވެ.\nމި ބްރޭންޑްގެ ކިރު ޕެކެޓުގެ ދެ ސައިޒަކާއި ފަސް ވައްތަރެއް އާގަލާ އެފްއެންޑްބީން ރާއްޖެއަށް އެތެރެކޮށް ވިއްކަމުން ދެއެވެ. އޭގެތެރޭގައި ބަނާނާ، ޗޮކްލެޓް އަދި ސްޓްރޯބެރީ ބްރޭންޑްގެ 180 އެމްއެލްގެ ޕެކެޓާއި، 1 ލީޓަރުގެ ފުލްކްރީމް ޕެކެޓާއި، ލޯފެޓް ކިރު ޕެކެޓް ހިމެނެއެވެ.\nއާގާލާ އެފްއެންޑްބީން އިންޑޮނޭޝިއާގެ ބްރޭންޑެއް ކަމަށްވާ ހަޓަރީ ބްރޭންޑްގެ ތަކެތިވެސް ރާއްޖެ އެތެރެކޮށް ވިއްކަމުންދާކަން ފާހަގަކޮށްލެވެއެވެ. އޭގެ ތެރޭގައި ބިސްކޯދާއި، ވެފާ ރޭންޖްގެ ޕްރޮޑަކްޓްތައް ހިމެނެއެވެ.


ވެޓެރަންސް ފުޓްސަލް މުބާރާތް 2018ގެ ޗެމްޕިއަންކަން އެފްސީ ދިގުވާނޑު ޓީމަށްމިކަލް ނޫސް\nވެޓެރަންސް ފުޓްސަލް މުބާރާތް 2018ގެ ޗެމްޕިއަންކަން އެފްސީ ދިގުވާނޑު ޓީމަށް\n8 މެއި 2018, 22:20 |\nފުވައްމުލައް ސިޓީ ކައުންސިލުން ކުރިޔަށް ގެންދިޔަ2ވަނަ ވެޓެރަންސް ފުޓްސަލް މުބާރާތުގެ ޗެމްޕިއަންކަން އެފްސީ ދިގުވާނޑު ޓީމުން ހޯދައިފިއެވެ. މުބާރާތުގެ ފައިނަލް މެޗުގައި އެފްސީ ދިގުވާނޑު ޓީމުން އިއްޔެ ރޭ ވަނީ އެމްއެންޑީއެފް ފުވައްމުލައް ޓީމުގެ މައްޗަށް6ލަންޑު0ލަންޑުން ކުރި ހޯދައިފައެވެ. މުބާރާތުގެ ފައިނަލް މެޗަށްފަހު މިމުބާރާތުގެ މަގާމުތަކަށް އިނާމު ދިނުމުގެ ރަސްމިއްޔާތު ވަނީ ބާއްވާފައެވެ.\nމުބާރާތުގެ ޗެމްޕިއަން އެފްސީ ދިގުވާނޑު ޓީމަށް ވަނީ ރަން މެޑެލާއި ޓްރޮފީ އަދި ފައިސާގެ އިންމު ވަނީ ހަވާލުކޮށްފައެވެ. މުބާރާތުގެ ރަނަރަޕް ޓީމު، އެމްއެންޑީއެފް ފުވައްމުލައް ޓީމަށްވެސް ވަނީ ރިހިމެޑެލާއި އިނާމު ހަވާލުކޮށްދީފައެވެ.\nމުބާރާތުގެ އެންމެ ގިނަ ގޯލު ޖެހި ކުޅުންތެރިޔާގެ މަގާމަށް އެފްސީ ދިގުވާނޑު ޓީމުގެ މުޙައްމަދު އަޝްރަފު ޖާޒީ ނަމްބަރު 10 ހޮވުވުނީ މުބާރާތުގައި 15 ގޯލު ޖަހައިގެންނެވެ. މުބާރާތުގެ އެންމެ މޮޅު ކޯޗަކީ އެފްސީ ދިގުވާނޑު ޓީމުގެ ކޯޗު ހަސަން ސަޢީދު އެވެ. ފައިނަލް މެޗުގެ މޮޅު ކުޅުންތެރިއަކީ އެފްސީ ދިގުވާނޑު ޓީމުގެ ޖާޒީ ނަމްބަރު 17 އަޙުމަދު ސަޢީދު އެވެ.\nމުބާރާތުގެ އެންމެ މޮޅު5ކުޅުންތެރިންނަނީ:\nއެފްސީ ދިގުވާނޑު ޓީމުގެ ޖާޒީ ނަމްބަރު 17 އަޙުމަދު ސަޢީދު\nއެފްސީ ދިގުވާނޑު ޓީމުގެ ޖާޒީ ނަމްބަރު 10 މުޙައްމަދު އަޝްރަފު\nއެފްސީ ދިގުވާނޑު ޓީމުގެ ޖާޒީ ނަމްބަރު 18 ނިއުޝާދު އަލީ\nއެމްއެންޑީއެފް ފުވައްމުލައް ޓީމުގެ ޖާރޒީ ނަމްބަރު5ނާއިފު ސަޢީދު\nފުވައްމުލައް ސިޓީ ޕޮލިސް ޓީމުގެ ޖާޒީ ނަމަބަރު7އިބްރާހިމް އަކުރަމް އެވެ.\nމި މުބާރާތުގެ ސެމީ ފައިނަލް ދެ މެޗުގެ ނަތީޖާ:\nފުވައްމުލައް ސިޓީ ޕޮލިސް ޓީމުގެ3–6އެފްސީ ދިގުވާނޑު ޓީމު\nމިމެޗުގެ މޮޅު ކުޅުންތެރިއަކީ އެފްސީ ދިގުވާނޑު ޓީމުގެ ޖާޒީ ނަމްބަރު 17 އަޙުމަދު ސަޢީދު އެވެ.\nސެމީ ފައިނަލުގެ ދެވަނަ މެޗު:\nއެމްއެންޑީއެފް ފުވައްމުލައް ޓީމު4–2ޓީމު ފެނަކަ\nމިމެޗުގެ މޮޅު ކުޅުންތެރިއަކީ އެމްއެންޑީއެފް ފުވައްމުލައް ޓީމުގެ ޖާރޒީ ނަމްބަރު5ނާއިފު ސަޢީދު އެވެ.\nފާއިތުވި އަހަރު އޮކްޓޯބަރު މަހު ބޭއްވި ސިޓީ ކައުންސިލްގެ ފުރަތަމަ ވެޓެރަންސް މުބާރާތުގެ ޗެމްޕިއަންކަން ހޯދާފައި ވަނީ މިސްކިތްމަގު އެންމެގެ ގުޅުމުގެ ޓީމުންނެވެ. މިފަހަރުގެ މުބާރާތުގައި އެޓީމުން ބައިވެރިވެފައެއް ނުވެއެވެ.\nގުޅޭ ލިންކު: ވެޓަރަންސް ފުޓްސަލް މުބާރާތުގެ ޗެމްޕިއަންކަން މިސްކިތްމަގަށް


VHF Set & Antenna\nHand Rail SS\nމެރިން އިކްއިޕްމަންޓްސްގެ ފަރާތުން ވޯކްޝޮޕެއް ބާއްވަނީ\nމެރިން އިކްއިޕްމަންޓްސް ޕްރައިވެޓް ލިމިޓެޑް އާއި ޕޮލޭންޑްގެ ސީލައިން ބްރޭންޑްއާއި ގުޅިގެން ކަނޑު އުޅަނދު ފަހަރުގައި ލާ ދަވާދު، އެންޓިފައުލިން،އަދި ސީލައިންގެ އެހެނިހެން އުފެއްދުންތަކާއިބެހޭ ޚާއްސަ ވޯކްޝޮޕެއް 08 ޑިސެމްބަރ 2019 ގައި ހިންގުމަށް ތައްޔާރުވަމުން އެބަދެއެވެ.\nސީލައިންގެ ޓެކްނިކަލް ޓީމަކުން ހިންގާ މި ވޯކްޝޮޕަކީ ކަނޑު އުޅަނދު ފަހަރުގައިބޭނުން ކުރާ ދަވާދު، އެންޓިފައުލިން އަދި އެހެނިހެން ސީލައިންގެ އުފެއްދުންތަކާއިބެހޭ ޓެކްނިކަލް މަޢުލޫމާތާއި، ބޭނުން ކުރާނެގޮތް ދަސްކޮއްދިނުމާއި މިފަދަ ތަކެތިން ތިމާވެއްޓަށް ކުރާނެ އަސަރުތަކާއި އުފެދޭ ކުނި ރަނގަޅު ގޮތުގައި ނައްތާލާނެ ގޮތް ދަސްކޮށް ދިނުމަށް ރާވައި ހިންގޭނެ ވޯކްޝޮޕްއެކެވެ.\nމި ވޯކްޝޮޕް އަމާޒުކުރެވިފައި ވަނީ ދިވެހިރާއްޖޭގައި އޮޑިދޯނިފަހަރާއި ލާންޗްފަހަރު ބޭނުން ކުރާފަރާތްތަކާއި ކަނޑު އުޅަނދު ބަނދެ މަރާމާތުކުރާ ފަރާތްތަކާއި ބޯޓްޔާރޑްތަކަށެވެ. އަދި ޖާގައޮތްމިންވަރަކުން މެރިން އިކްއިޕްމަންޓްސް ޕްރައިވެޓް ލިމިޓެޑް ގެކަސްޓަމަރުންނަށް ވެސް މި ވޯކްޝޮޕް ގައި ބައިވެރި ވުމުގެ ފުރުސަތު ދެވޭނެ އެވެ.\nމެރިން އިކްއިޕްމަންޓްސް ޕްރައިވެޓް ލިމިޓެޑް އަކީ ސީލައިން ޕެއިންޓްސް އަދި އެންޓިފައުލިންގެ ރާއްޖޭގެ ސޯލް ޑިސްޓްރިބިއުޓަރ އެވެ. މީގެ އިތުރުން ވެސް ރާއްޖޭގައި އެންމެ ފުޅާ ދާއިރާއެއްގައި ކަނޑު އުޅަނދުފަހަރާއި ބެހޭ ސާމާނުގެ ވިޔަފާރި ކުރާ އެއް ކުންފުންޏެވެ.


MNP registry koh, party thakuge dhaftharuga himanaifi - One Online\n25 އޮކްޓޫބަރު 2021، މާލެ، އެމްއެންޕީ ރައީސް އާއި ނައިބު ރައީސުން ނޫސްވެރިންނާ ބައްދަލުކުރައްވަނީ -- ވަން ފޮޓޯ: ޔޫސުފް ސޮފްވާން\nއެމްއެންޕީ ރަޖިސްޓްރީކޮށް، ޕާޓީތަކުގެ ދަފުތަރުގައި ހިމަނައިފި\nމޯލްޑިވްސް ނެޝަނަލް ޕާޓީ (އެމްއެންޕީ) ރަޖިސްޓްރީކޮށް، ސިޔާސީ ޕާޓީތަކުގެ ދަފުތަރުގައި މިއަދު ހިމަނައިފިއެވެ.\nއެމްއެންޕީ އުފެއްދުމުގެ ހުއްދަ ދިންތާ ދެ މަހެއްހާ ދުވަހުގެ ތެރޭގައި 5،000 ސޮއި ހަމަކޮށް، އެ ޕާޓީ ރަޖިސްޓަރީ ކުރަން އިލެކްޝަންސް ކޮމިޝަން (އީސީ) އަށް ހުށަހެޅީ މިދިޔަ މަހުގެ ފަހުކޮޅުގައެވެ. އަދި މިމަހުގެ ކުރީކޮޅުގައި އެ ޕާޓީ އުފެއްދުމުގެ ޖަލްސާ ބާއްވައި މަގާމުތަކަށް މީހުން ވަނީ ހޮވައިފައެވެ.\nއެ ޕާޓީގެ ރައީސްއަކީ ދަނގެތި ދާއިރާގެ މަޖިލިސް މެމްބަރު މުހައްމަދު ނާޒިމުއެވެ. އެ ޕާޓީގައި ހަ ނައިބު ރައީސުން ތިބެއެވެ. އެއީ ވިލިމާގެ ދާއިރާގެ މަޖިލިސް މެމްބަރު އަހުމަދު އުޝާމާއި ތިމަރަފުށި ދާއިރާގެ މަޖިލިސް މެމްބަރު އަބްދުﷲ ރިޔާޒާއި ކުރީގެ ޖެންޑާ މިނިސްޓަރު ޝިދާތާ ޝަރީފުގެ އިތުރުން ހުސެއިން އިސްމާއިލާއި އަހުމަދު ޝަރީފު އަދި މިރްފަތު އިސްމާއީލް ޝަފީގެވެ.\nމިއަދު ހަވީރު އެޕާޓީން ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ނާޒިމު ވިދާޅުވީ އެމްއެންޕީން ނުކުތީ ރާއްޖޭގެ ކަންކަން ރަނގަޅުކޮށް ރައްޔިތުންނަށް ލާބަހުރި މަސައްކަތެއް ކުރުމަށްޓަކައި ކަމަށެވެ. އަދި ރާއްޖޭގެ ރައްޔިތުން އުޅެނީ ފުދިގެން ނޫން ކަމަށް ގަބޫލު ކުރާ ކަމަށާއި ރައްޔިތުންނަކީ ފުދިގެން އުޅޭ ތަނަވަސް ބަޔަކަށް ހެދުމަކީ ޕާޓީގެ އަމާޒެއް ކަމަށެވެ.\nނާޒިމު ވިދާޅުވީ މިހާރު އެ ޕާޓީން އެންމެ އިސްކަމެއް ދެނީ އަންނަ އަހަރުގެ ބަޖެޓުގައި ސީދާ ރައްޔިތުންގެ ފުދުންތެރިކަމާ ގުޅުންހުރި ކަންކަން ހިމެނުމަށް ކަމަށެވެ. އަދި ރައްޔިތުންގެ ދަތިތައް އޮޅުންފިލުވުގެ ގޮތުން އަންނަ ހަފުތާގައި އެމްއެންޕީގެ ލީޑާޝިޕުގެ ބޭފުޅުން ހިމެނޭހެން އަތޮޅުތަކަށް ދަތުރުކުރައްވާނެ ކަމަށްވެސް ވިދާޅުވިއެވެ.\nގުޅޭ ޓެގު ސިޔާސީ ސިޔާސީ ޕާޓީތައް މޯލްޑިވްސް ނެޝަނަލް ޕާޓީ ކާނަލް މުހައްމަދު ނާޒިމް


"ޤާސިމް އިބްރާހީމް އެވޯޑް ފޮ އެކްސެލެންސް" ފުވައްމުލަކު ދަރިވަރަކަށް :: މިކަލް ނޫސް\n"ޤާސިމް އިބްރާހީމް އެވޯޑް ފޮ އެކްސެލެންސް" ފުވައްމުލަކު ދަރިވަރަކަށް\n10 އެޕްރީލް 2017 10:21\n"ޤާސިމް އިބްރާހީމް އެވޯޑް ފޮ އެކްސެލެންސް" އެވޯޑް ހޯދި ޙަދީޖާ އަހްމަދު . ފޮޓޯ: ސަން\nވިލާކޮލެޖް އިން ދަސްވެނިވުނު ދަރިވަރުންގެ ތެރެއިން އެންމެ ރަނގަޅު ނަތީޖާ ހޯދާ ދަރިވަރުންނަށްދޭ ޤާސިމް އިބްރާހީމް އެވޯޑް ފޮ އެކްސެލެންސް" ފުވައްމުލަކު ދަރިވަރަކަށް ލިބިއްޖެއެވެ.\nޤާސިމް އިބްރާހީމް އެވޯޑް ފޮ އެކްސެލެންސް" އެވޯޑް ހޯދާފައިވާ ފުވައްމުލަކު ދަރިވަރަކީ ބެޗްލާރސް އޮފް ޝަރީއާ އެންޑް ލޯ ވިތް އޮނާސް ކޯސް ފުރިހަމަކުރި ފުވައްމުލަކު ލަގްޒަރީވިލާ ޚަދީޖާ އަހްމަދު އެވެ. މިއެވޯޑް އިތުރުން ހަދީޖާ އަހްމަދު ވަނީ "ބްކް ޕްރައިޒް" އާއި ވިލާ ކްލެޖް މެޑަލް ހާސިލްކޮށްފައެވެ.\nވިލާ ކޮލެޖް އިން ތައުލީމް ހާސިލްކުރި ދަރިވަރުންގެ ތެރެއިން 469 ދަރިވަރަކު މިދިޔަ އަހަރު ދަސްވެނިވިފައިވެއެވެ. އެގޮތުން މާސްޓަރސް އަދި ޑިގްރީ ކޯސްތައް ހިމެނެއެވެ. ދަސްވެނިވުމުގެ ރަސްމިއްޔާތު ބާއްވާފައިވަނީ ދެ ދަންފަޅިއަކަށް ބަހާލައިގެންނެވެ.\nފުވައްމުލަކުގައި ހިންގާ ވިލާ ކޮލެޖް ކެމްޕަސްގައި މިދިޔަ އަހަރު ކިޔަވައި ނިމުނު ދަރިވަރުންވެސް މިދަސްވެނިވުނު ރަސްމިއްޔާތުގައި ސެޓްފިކެޓް ހާސިލްކޮށްފައިވެއެވެ. ގާސިމް އިބްރާހިމް އެވޯޑް ފޮ އެކްސެލެންސް އެވޯޑް ތަފާތު ކޯސްތަކުން 10 ދަރިވަރަކު ހާސިލް ކުރިއެވެ.\nމަރުހަބާ އަޅުގަނޑުގެ ދަރިވަރު ހައްޖަ


Roadha sagaafayi: Dhuniye vashaigen!\nއަޅުކަމާއި ހެޔޮއަމަލުތައް ގިނަކުރުން އޮތީ ހަމައެކަނި ރޯދަމަހުގައެއް ނޫން\nމި އަހަރުގެ ރޯދަމަހުގެ ފުރަތަމަ ދިހައިގެ ރޯދަތައް ދުނިޔޭގެ ހުރިހާ މުސްލިމު ގައުމުތަކުން ހިފަން ފަށާފައިވާއިރު މުސްލިމް ގިނަ ގައުމުތަކުގައި ރޯދަމަހުގެ ފެށުމާއި ނިމުންވެސް ވަރަށް ކުލަގަދަކޮށް ފާހަގަ ކުރެއެވެ. އެ ބައްރެއް ނުވަތަ އެ ގައުމެއްގެ ސަގާފަތާ އާދަކާދަތަކާއި އެންމެ ގުޅޭގޮތައް، ކާބަފައިންގެ ޒަމާނުން ދަސްކޮށްދެމުން އަންނަ ކުލަގަދަ އިހުތިފާލްތައް ފާހަގަ ކުރުމާއެކު އެވެ. ނޫނީ ރަމްޒީގޮތުން ނަމަވެސް އާދަކާދައިގެ ތެރޭގައި ހިމަނާފައިވާ ކަންކަމަށް ސަމާލުކަން ދީގެނެވެ.\n"ޕަޑުސަން" ސަގާފަތް: އިންޑޮނީޝިއާ ބަޔަކު ހިނައިގަންނަނީ\nއިންޑޮނޭޝިއާގެ ހުރިހާ ހިސާބެއްގެ މުސްލިމުން ރޯދަމަހުގެ އެއް ދުވަސް ކުރިން ހިނައިގަނެ އެވެ. މެދުތެރޭ އަދި އިރުމަތީ ޖާވާގައި "ޕަޑުސަން" ދިވެހި ބަހުން ނަމަ ފެންވެރުން ނުވަތަ ހިނައިގަތުމުގެ އާދަކާދަ ގެންގުޅެ އެވެ. އެގޮތުން ޖާވާގެ މުސްލިމުން މޫދަށާއި ކޯރުތަކަށާއި ފެންގަނޑުތަކަށް އެރި ފައިން ފަށައިގެން ބޮލާ ހަމައަށް ތެންމާލަ އެވެ.\nމި ޒަމާނުގެ ގިނަ މީހުން ހިނައިގަތުމަށް އެފަދަ ތަންތަން ބޭނުންކުރާ އަދަދު މަދުވަމުން ދިޔަނަމަ ވެސް މި އާދަކާދަ ދަމަހައްޓާ ގިނަ ބަޔަކު އިންޑޮނޭޝިއާގައި ދިރިއުޅެ އެވެ. ރާއްޖޭގެ ބައެއް ރަށްރަށުގައި ވެސް މި އާދަ އޮވެ އެވެ.\nމެދުއިރުމަތީގެ ބޮޑުބަޑި ޖެހުން\nޑުބާއީގެ ބުރްޖު ޕާކުގައި ބޮޑުބަޑި ޖަހާ މަންޒަރު ބަލަން ބަޔަކު އެއްވެގެން\nމެދުއިރުމަތީގެ ގިނަ ގައުމުތަކުގައި ރޯދަވީއްލާ ގަޑި ޖެހުނުކަން އެންގުމަށްޓަކައި ކޮންމެ ދުވަހެއްގެ މަޣުރިބު ނަމާދު ވަގުތަށް ބޮޑުބަޑި ޖަހަ އެވެ. މި އާދަކާދަ ފެށިފައި ވަނީ މީގެ 200 އަހަރު ކުރިން މިސްރުގައި ކަމަށް ބެލެވެ އެވެ.\nބުނެވޭ ގޮތުގައި މީގެ ޒަމާންތަކެއް ކުރިން މިސްރުގައި ވެރިކަންކުރި އޮޓޮމަން ރަސްކަމުގެ ވެރިއެއް ކަމަށްވާ ޚޮޝް ގަދާމް އިރު އޮއްސުނު ވަގުތެއްގައި އާވައްތަރެއްގެ ބޮޑުބަޑިއެއް ޓެސްޓް ކުރަން އުޅެނިކޮށް އޮޅިގެން ބަޑި ޖެހުމުން މުޅި ހިސާބުގަނޑުގައި އެ އަޑު ގުގުމާލި އެވެ.\nގާހިރާގެ ރައްޔިތުންނަށް އެއީ ރޯދަވީއްލަން އަންގާ އާ ގޮތެއްކަމުގައި ހީކުރެވުނެވެ. އަދި ގިނަބަޔަކު ގަދާމް އަރިހަށް ދުރުވެ އެކަމަށް ޝުކުރު އަދާ ކުރުމުން އޭނާގެ ދަރި ހާޖާ ފާތިމާ ކޮންމެ ދުވަހަކު އެކަންތައް ކުރުމަށް ބާރު އެޅިއެވެ. އެގޮތުން ބޮޑުބަޑި ޖަހައިގެން ރޯދަ ވީއްލާ ގަޑި އާންމުންނަށް އެންގުމުގެ ސަގާފަތް ފެށިގެން ދިޔައެވެ.\nޔޫއޭއީގައި ކުޑަކުދިން ލަވަކިއުން\nކުޑަ ކުދިންތަކެއް ލަވަކިޔައިގެން މެޓާ ހޯދަނީ\nރޯދައިގެ ކުރިން އަންނަ ޝައުބާން މަހުގެ 15 ވަނަ ދުވަހު "ހަގް އަލް ލައިލާ" ގެ ސަގާފަތުގެ ތެރެއިން ކުލަގަދަ ހެދުންތައް ލައްވާފައި ތިބޭ ގިނަ އަދަދެއްގެ ކުޑަކުދިން ގަލްފުގެ ގިނަ ގައުމުތަކުގެ މަގުތައް ފުރާލަ އެވެ. އަދި "ޚަރީތާ" ގެ ނަންދީފައިވާ ދަބަސްތައް އަޅުވައިގެން ތިބެ ސަގާފީ ލަވަތަކުގެ އަޑުން މަގުތައް ގުގުމާލަ އެވެ. އެ ކުދިން ގޮސް ހުއްޓޭ ކޮންމެ ގޯއްޗެއްގެ އަހުލުވެރިން އެ ކުދިންނަށް މެޓަ އާއި އެކިވައްތަރުގެ ބަދަން ހަދިޔާ ކުރެއެވެ.\nޔޫއޭއީގައި "ހަގް އަލް ލައިލާ"ގެ ސަގާފަތަކީ އެމީހުންގެ މުޖުތަމައުގެ އާއިލާތަކުގައި އެއްބައިވަންތަކަން އުފައްދާ އެންމެނަށް އުފާވެރިކަން ހޯދައިދޭ އެގައުމުގެ ގައުމިއްޔަތާއި ގުޅިފައިވާ ހާއްސަ ކަމެއްގެ ގޮތުގައި ފާހަގަ ކުރާ ސަގާފަތެކެވެ.\nޕާކިސްތާނުގެ އަންހެންވެރިން އީދަށް އެއްވުން\nޕާކިސްތާނު ބާޒާރެއްގައި އަންހެން ކުއްޖެއްގެ އަތުގައި ހީނާފަތް ޑިޒައިނެއް އަޅާފައި\nރަމްޟާން މަހުގެ ނިމުން އައިސް އީދަށް ހަނދު ބެލުމާއެކީ ޕާކިސްތާނުގައި "ޗާންދް ރާތު" ގެ ހަރަކާތްތަށް ފެށިގެން ދެއެވެ. އެންމެ ފަހު ރޯދަ ވީއްލުމާއެކީ ޕާކިސްތާނުގެ ގިނަ އަންހެނުންނާއި އަންހެންކުދިން އެ ގައުމުގެ ލޯކަލް ބާޒާރުތައް ތޮއް ޖައްސާލަ އެވެ. އަދި އެކި ކުލަކުލައިގެ ތަނޑިއާއި އުޅާތަކުން އަތްފައި ފުރާލާ އެކިއެކި ހީނާ ޑިޒައިންތަކުން އަތާއި ފައި ޒީނަތްތެރި ކުރެއެވެ.\nމި ސަގާފަތަށް އެއްބާރުލުމުގެ ގޮތުން ވިޔަފާރިވެރިން އެމީހުންގެ ފިހާރަތަކާއި ސްޓޯލްތައް ޖަރީކޮށް އީދު ވިލޭރެއިން ފެށިގެން އީދު ދުވަހުގެ ފަތިހާ ހަމައަށް ފިހާރަތަށް ހުޅުވާފައި ބަހައްޓަ އެވެ. ޕާކިސްތާނުގެ އަންހެނުންގެ ތެރެއިން ބައެއް އަންހެނުން ހީނާފަތް އަޅާދޭ ސްޓޯލްތައް އެ ފިހާރަތައް ކައިރީ ހުޅުވަ އެވެ. އަދި މާރުކޭޓުތަކުގައި އުފެދިފައި ވަނީ އަންނަން އޮތް ދުވަހުގެ އީދާމެދު އުފާވެރިކަމާއި އެންމެންގެ ދެމެދުގައި އެކުވެރިކަމާއި އެއްބައިވަންތަކަމުގެ މާހައުލެކެވެ.\nމޮރޮކޯގައި ފަތިސް ނަމާދަށް ގޮވުން\nމޮރޮކޯގެ ނަފާރް އެއް ދުންމާާރި ފުމެނީ\nރޯދަ މަހު މޮރޮކޯގެ މަގުތަކުގައި ފަތިސް ނަމާދަށް ގޮވަން "ނަފާރުން" ނިކުމެ ހަރަކާތްތެރި ވެއެވެ. މޮރޮކޯގެ ރައްޔިތުންނަށް ރޯދަމަހުގެ ކޮންމެ ފަތިހެއް ފެށިގެން ދަނީ ސަގާފީ ހެދުން އަޅައިގެން ހުންނަ ނަފާރުގެ ރާގުތަކުން ނެވެ.\nއެބަޔަކު ދިރިއުޅޭ އަވަށެއްގެ އިސް ބޭފުޅުން އިތުބާރު ކުރާ މީހަކު ކޮންމެ އަވަށަކުން ހޮވުމަށް ފަހު އެ މީހަކު އެ އަވަށެއްގެ މަގުތަކުގައި ފަތިސް ނަމާދަށް ގޮވަން ކޮންމެ ފަތިހަކު ދުންމާރިއެއް ފުމެމުން ހަރަކާތެރި ވެއެވެ. ބައެއް ގައުމުތަކުގައި ދުންމާރިއެއްގެ ބަދަލުގައި ބެރު ބޭނުން ކުރެއެވެ.\nމެދުއިރުމަތިން މޮރޮކޯއަށް އައިސްފައިވާ މި ސަގާފަތަކީ މީގެ އެތައް ގަރުނެއް ކުރިން ރަސޫލާ ސައްލަﷲ އަލައިހި ވަސައްލަމްގެ ޒަމާނުގައި ފަތިސް ނަމާދަށް ގޮވުމަށްޓަކައި ކުރަން ފަށާފައިވާ ކަމެކެވެ. ނަފާރުގެ އަޑު ޖެހުމުން އެ އަޑަށް ހުރިހާ ރައްޔިތުން އިޖާބަދެނީ ހިނިތުންވުމާއި ޝުކުރާއެކީގަ އެވެ. އަދި އީދު ވިލޭރޭ ނަފާރު ކޮށްދީފައިވާ މަސައްކަތައް ރަސްމީގޮތުން ބަދަލު ދެއެވެ.\nތުރުކީގައި ފަތިހަށް ބެރު ޖެހުން\nރޯދަމަހު ތުރުކީގައި ފަތިސް ނަމާދަށް ގޮވަން ބެރުޖަހާ ދެމީހަކު\nއޮޓޮމަން ޒަމާނުއްސުރެ ރޯދަ މަހުގެ ރޯދަވެރިން ފަތިސް ނަމާދަށް ހޭލައްވަން ބެރު ބޭނުންކޮށްފައި ވެއެވެ. ގަރުނުތަކެއް ފާއިތު ވެގެން ދިއުމަށްފަހު -- އަދި އެއާއެކު ސޯނާ ގަޑި އީޖާދު ކޮށްފައިވާއިރު ވެސް -- މިއަދާ ހަމައަށް ވެސް ރޯދަމަހުގެ ކޮންމެ ފަތިސް ނަމާދަށް މީހުން ތެދު ކުރަން 2000 އަށްވުރެ ގިނަ ބެރު ޖަހާ މީހުން ހަރަކާތްތެރި ވެއެވެ.\nއޮޓޮމަން ޒަމާނުގެ ސަގާފީ ހެދުން އަޅައިގެން ތިބޭ ބެރުޖަހާ މީހުން "ދަވުލް" ކިޔާ ބެރުތައް ހިފައިގެން ފަތިސް ނަމާދައް ގޮވަން އުޅޭ އުޅުމުގެ ތެރޭގައި ބައެއް ގެތަކުން އެމީހުންނަށް ހާރު ކެއުމަށް ދައުވަތު އަރުވާ އަނެއް ގޯތިތަކުން އެމީހުންނަށް ޗަންދާ ބަހައެވެ.\nދެކުނު އެފްރިކާގެ ހަނދުބަލާ މީހުންް\nދެކުނު އެފްރިކާގެ ރައްޔިތުންތަކެއް ހަނދު ބަލަނީ\nރޯދަމަހުގެ ފެށުމާއި ނިމުން ވެސް ފާހަގަ ކުރަނީ ހަނދު ބަލައިގެން ނެވެ. ހަނދު ބަލައިގެން ރޯދައަށް ތިބުމަކީ ދުނިޔޭގެ ހުރިހާ ކަންކޮޅުތަކުގައި ވެސް ކަންކުރާ ގޮތެވެ. ނަމަވެސް ދެކުނު އެފްރިކާގައި މިކަމަށް އަހަންމިއްޔަތު ދީފައިވާ މިންވަރު ހަނދުބަލަން ހާއްސަކޮށްފައިވާ މީހުން ރަމްޒު ކޮށް ދެއެވެ.\nރޯދަ މަސް ފަށާ އިރާއި ނިމޭ އިރަށް ދެކުނު އެފްރިކާގެ އެކި ކަންކޮޅުތަކުން އެ ގައުމުގެ މީހުން "މަންމަ" ރަށުގެ ގޮތުގައި ދެކޭ ކޭޕް ޓައުންއަށް "ހަނދު ބަލަން" ޖަމާ ވެއެވެ. ނަމަވެސް ރަސްމީ ގޮތެއްގައި ހަނދު ފެނިއްޖެކަމަށް އިއުލާން ކުރެވޭނީ ދެކުނު އެފްރިކާގެ މުސްލިމް ޖުޑީޝަލް ކައުންސިލް އިން ހުއްދަދީފައިވާ "މާން ކައިކަރް" ހަނދުބަލާ މީހުންނަށެވެ. އެފްރިކާ ބަހުން މާން ކައިކަރް ކިޔަނީ ހަނދުބަލާ މީހާ އަށެވެ.\nސީޕޮއިންޓް ޕްރޮމެނާޑް ނޫނީ ތްރީ އެންކާ ބޭ ނޫންނަމަ ސިގްނަލް ހިލްގައި ތިބެ ހަނދުބަލާ މީހުންގެ ޒިންމާއަކީ ހަނދު ފެނުނުކަން އިއުލާންކޮށް ފިތުރު އީދުގެ އަތުވެއްޖެކަމުގެ އުފާވެރި ހަބަރު ރައްޔިތުންނަށް ދިނުމެވެ.\nމިސްރުގައި ދިއްލާ ކުލަގަދަ ފާނޫޒުތައް\nމިސްރުގެ ފިހާރައެއްގައި ހުރި ރަމަޟާން މަހަށް ހާއްސަ ފާނޫޒުތަކެއް: ދިއްލާލުމުން އެކި ކުލަކުލަ އަރާ\nމިސްރުގައި ކޮންމެ އަހަރަކުވެސް ރޯދަ މަހަށް މަރުހަބާ ކިޔަނީ އެކި ކުލަކުލައިގެ އަލިގަދަ، ކުލަގަދަ ފާނޫޒު ބައްތިތަކުގެ އަލީގަ އެވެ.\nއެ ސަގާފަތުގެ އަސްލާމެދު ހިލާފުވުންތަކެއް އުފެދިފައިވާ ނަމަވެސް ގިނަ ބަޔަކު ގަބޫލުކުރާ ގޮތުގައި "ފާތިމިއްޔޫން ހަލީފާ" އިންގެ ޒަމާނުގައި ހަލީފާ އަލް މުއިއްޒު ގާހިރާއަށް ވަޑައިގެންނެވި ފަހަރެއްގައި ދުނިޔެ މައްޗަށް އޮތީ އަނދިރިކަން ވެރިވެފަ އެވެ.\nހަލީފާއަށް މަގު އަލިކޮށްދިނުމުގެ ގޮތުން އާންމު ރައްޔިތުންނާއި ސިފައިންނާއި ގުޅިގެން އުއްބައްތި ރޯކޮށް ފިލާ ފްރޭމްތަކެއްގެ ތެރެއަށް އުއްބައްތިތައް ލައިގެން މަގުތަށް ވަނީ އަލިކޮށްދީފަ އެވެ. ޒަމާން ބަދަލުވަމުން ގޮސް އޭރު ބޭނުންކުރަމުން ދިޔަ ފިލާ ފްރޭމްތައް މިއަދު މުޅި އެގައުމު އަލިކޮށްދޭ ރީތި އެކި ޑިޒައިންތަކުގެ، އެކި ކުލަކުލައިގެ އަލިގަދަ ފާނޫޒު ބައްތިތަކަށް ވަނީ ބަދަލުވެފަވަ އެވެ.\nއިރާގުގެ ފިރިހެނުން "މައިބްސް" އަށް އެއްވުން\nއިރާގުގައި ރޯދަވީއްލާ ނިމިގެން "އަލްމުހައިބްސް" ނުވަތަ "މައިބްސް" ކުޅެނީ\nރޯދަ ވީއްލާ އަވަދިވެ ރޭގަނޑުގެ ކުރީކޮޅުގެ ވަގުތެއްގައި އިރާގުގެ އެކި ޖީލުތަކަށް ނިސްބަތްވާ ހުރިހާ ފިރިހެނުން އެ ގައުމުގެ އެކި ކަންކޮޅުތަކަށް އެމީހުންނަށް ހާއްސަ ކުޅިވަރެއް ކުޅެން ޖަމާ ވެއެވެ.\nމައިބްސް ނުވަތަ އަލްމުހައިބްސް ގެ ނަން ދީފައިވާ ކުޅިވަރަކީ ވަރަށް އާދައިގެ ކުޅިވަރެކެވެ. ދެ ޓީމަކުން ބައިވެރިވާ މައިބްސް ގައި ކޮންމެ ޓީމަކުން 40 އާއި 250 ދެމެދުގެ އަދަދަކަށް މީހުން ބައިވެރި ވެއެވެ.\nއޮޅުވާލުމުގެ އުކުޅުތައް ބޭނުންކުރާ އެ ކުޅިވަރުގައި ދެ ޓީމުން ތެރެއިން އެއް ޓީމު ގޮނޑިތަކުގައި އިށީނދެގެން ތިބެއެވެ.\nދެން އިށީނދެގެން ތިބޭ ޓީމުގެ ކެޕްޓަން އަތުގައި އޮންނަ އަނގޮޓިއެއް ފަރުދާއެއްގެ ފުރަގަހުގައި ހުރެ ނޫނީ އަތުގައި ބާއްވައިގެން އަތްމަތީގައި ފޮތިގަނޑެއް އަޅައިގެން ތިބެ ގޮށް މުއްކަވައިގެން އިށީނދެތިބި ޓީމު މެންބަރުންގެ ތެރެއިން ކޮންމެސް އެއް މެމްބަރެއްގެ އަތަށް އަނގޮޓި ބަދަލުކޮށްލަ އެވެ.\nއިދިކޮޅު ޓީމުގެ ކެޕްޓަނަށް ޖެހެނީ އަނގޮޓި އޮތީ އަނެއް ޓީމުގެ ކޮން ބައިވެރިއެއްގެ އަަތުގަތޯ އެމީހުންގެ މޫނަށާއި ބޮޑީ ލެންގުއޭޖް ނުުވަތަ ހަށިގަނޑުގެ ހަރަކާތްތަކަށް ބަލައިގެން ހޯދާށެވެ.\nއިންޑިއާގެ ސެހެރީވާލާއެއް ފަތިސްނަމާދަށް މީހުންނަށް ގޮވަނީ\nދިއްލީގެ ސެހެރީވާލާއިން ނުވަތަ ޒޮހޮރިދާރުންނަކީ އިންޑިއާ މުސްލިމުންގެ ސަގާފަތުގެ ތެރެއިން މިއަދާ ހަމައަށް ވެސް އެ ގައުމުގައި ދެމިގެން އައިސްފައިވާ ސަގާފަތެކެވެ.\nދުނިޔޭގެ އެހެން ބައެއް ގައުމުތަކުގައި ވެސް ރޯދަ މަހު ފަތިސް ނަމާދަށް ގޮވަމުން ދާ މީހުންގެ ރޯލު އިންޑިއާގައި އަދާކުރާ ސެހެރީވާލާއިން ފަތިހާ ގާތްކޮށް ﷲ ސުބްހާނަހޫ ވަތައާލައަށް ހަމްދުކޮށް ރަސޫލާ ސައްލަﷲ އަލައިހި ވަސައްލަމް އަށް ސަލަވާތް ކިޔަވަމުން ގޭގޭގެ ދޮރުތަކުގައި ދަނޑިކޮޅަކުން ޓަކިދެމުން ގޮސް މީހުން ނަމާދަށް ތެދު ކުރެއެވެ.\nގިނަ ސެހެރީވާލާއިންނަށް އެ ޒިންމާ ވާރުތަވެގެން އަންނަނީ އާއިލާ އެހެން މެމްބަރެއްގެ ފަރާތުން ނެވެ. އެ މީހުންގެ މަސައްކަތް ގިނަ ފަހަރަށް މެންދަމު 2:30 އިން ފަށާނެ އެވެ.


covid 19- 112 Meeun,naa eku iyye covid 19 ah positive vee 125 Meehun\nކޮވިޑް-19 : 112 ދިވެހީންނާއެކު އިއްޔެ ...\nހޯނޑެއްދޫއިން 19 މީހަކު ކޮވިޑް 19 ...\nރާއްޖެއިން އިތުރު 125 މީހަކު ކޮވިޑް 19 އަށް ޕޮޒިޓިވްވެ ރާއްޖެއިން ކޮވިޑް 19 އަށް ޕޮޒިޓިވްވި މީހުންގެ ޖުމްލަ ޢަދަދު 8486 އަށް އަރައިފިއެވެ.\nހުކުރު ދުވަހުގެ އިރުއޮއްސި 18:00އިން ފެށިގެން ހޮނިހިރު ދުވަހުގެ އިރުއޮއްސި 18:00އާ ހަމައަށް ގްރޭޓަރ މާލޭ ސަރަޙައްދުން ކޯވިޑް-19 އަށް ޕޮޒިޓިވްވެފައިވަނީ 106 މީހުންނެވެ. އަދި އަތޮޅުތަކުގެ ރަށްތަކުން 19 މީހަކު ވަނީ ޕޮޒިޓިވްވެފައެވެ.\nހެލްތް ޕްރޮޓެކްޝަން އެޖެންސީ، އެޗް.ޕީ.އޭ އިން އާއްމުކޮށްފައިވާ އެންމެފަހުގެ މަޢުލޫމާތަށް ބަލާއިރު، އަލަށް ޕޮޒިޓިވްވި 125 މީހުންގެ ތެރެއިން 112 މީހުންނަކީ ދިވެހިންނެވެ. ދެން ހިމެނެނީ ބަގްލަދޭޝްގެ5މީހަކާއި، އިންޑިއާގެ5މީހަކާއި، ލަންކާގެ2މީހެއްގެ އިތުރުން ނޭޕާލް މީހެކެވެ. މިއާއެކު މިހާތަނަށް ރާއްޖެއިން ޖުމްލަ 8486 މީހަކު ވަނީ ކޯވިޑް-19އަށް ޕޮޒިވްވެފައެވެ. މީގެ ތެރެއިން 5333 މީހުންނަކީ ދިވެހިންނެވެ. އަދި 3163 މީހުންނަކީ ބިދޭސީންނެވެ.\nރާއްޖެއިން ކޮވިޑް-19އަށް ޕޮޒިޓިވްވި މީހުންގެ ތެރެއިން އަލަށް ބަލިން ރަނގަޅުވެފައިވަނީ 180 މީހެކެވެ. އަދި މިހާތަނަށް ބަލިން ރަނގަޅުވި މީހުންގެ ޢަދަދު ވަނީ 5822 އަށް އަރާފައެވެ. ކޮވިޑް-19 ޖެހުނު މީހުންގެ ތެރެއިން 22 ދިވެހިންނާއި،7ބިދޭސީއަކު ހިމެނޭހެން މިހާތަނަށް 29 މީހަކު ރާއްޖޭގައި ވަނީ މި ބަލީގައި ނިޔާވެފައެވެ.\nރާއްޖޭގައި ކޮވިޑް-19ގެ އެކްޓިވް ކޭސްތަކުގެ ޢަދަދު 2629 އަށް އަރާފައިވާއިރު، 1235 މީހަކު މިހާރުވެސް އަންނަނީ އައިސޮލޭޝަން ފެސިލިޓީތަކުގައި ފަރުވާ ހޯދަމުންނެވެ. އަދި ހޮސްޕިޓަލުތަކުގައި އެޑްމިޓްކޮށްގެން 168 މީހަކަށް އަންނަނީ ފަރުވާ ދެމުންނެވެ.\nއެޑްމިޓްކޮށްގެން ފަރުވާ ހޯދާ މީހުންގެ ތަފާސް ހިސާބަށް ބަލާއިރު، ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި4މީހަކަށް އައި.ސީ.ޔޫގައި ފަރުވާދެމުންދާއިރު، އޭގެ ތެރެއިން2މީހަކަށް ފަރުވާ ދެމުންދަނީ ވެންޓިލޭޓަރުގައެވެ. ދަރުމަވަންތަ ހޮސްޕިޓަލުގެ 16 ވަނަ ފަންގިފިލާގައި5މީހަކަށް އަދި 20 ވަނަ ފަންގިފިލާގައި އެކަކަށް ވޯޑުގައި އަންނަނީ ފަރުވާ ދެމުންނެވެ. ހުޅުމާލޭ މެޑިކަލް ފެސިލިޓީގައި 151 މީހަކަށް ވޯޑުގައި ފަރުވާދެމުންދާއިރު،4މީހަކަށް އައި.ސީ.ޔޫގައި އަންނަނީ ފަރުވާދެމުންނެވެ. އޭގެ ތެރެއިން އެކަކު އޮތީ ވެންޓިލޭޓަރުގައެވެ. އަދި ބ. އޭދަފުށީގައި ކޯވިޑް ފެސިލިޓީގައި އެކަކަށާއި، ގއ. ވިލިނގިލީ ކޯވިޑް ފެސިލިޓީގައި2މީހަކަށް އަންނަނީ ފަރުވާދެމުންނެވެ.\nހުކުރު ދުވަހުގެ އިރުއޮއްސި 18:00އިން ފެށިގެން ހޮނިހިރު ދުވަހުގެ އިރުއޮއްސި 18:00އާ ހަމައަށް ކޮވިޑް-19އަށް ޓެސްޓްކުރުމަށްޓަކައި ރާއްޖޭގައި 1076 ސާމްޕަލެއް ވަނީ ނަގާފައެވެ.\nއެޗް.ޕީ.އޭއިން ވިދާޅުވީ މާލޭ ސަރަޙައްދުގެ އިތުރުން ރާއްޖޭގެ މީހުން ދިރިއުޅޭ 38 ރަށަކުންނާއި، 20 ރިސޯޓަކުން ކޮވިޑް-19ގެ އެކްޓިވް ކޭސްތައް ފެނިފައިވާކަމަށެވެ. މީގެ ތެރޭގައި ޕޮޒިޓިވްވެފައިވާ 17 ފަތުރުވެރިއަކާއި، 45 ރިސޯޓް މުއައްޒަފުން ހިމެނެއެވެ. މިވަގުތު އަތޮޅުތަކުގައި ކޮވިޑް-19 ގެ އެކްޓިވް ކޭސްތަކުގެ ޢަދަދު 111 އަށް އަރާފައިވާއިރު، އޭގެ ތެރޭގައި ހިމެނެނީ 103 ދިވެއްސަކާއި 8 ބިދޭސީންނެވެ. އަދި މޮނީޓަރިންގެ ހާލަތުގައި އޮތީ ގދ. ހޯނޑެއްދޫއާއި، ގދ. މަޑަވެއްޔެވެ.


Anna dhaurehgai zuvaanunnah gedhoruverikamaaeku vazeefaage furusathu fahikohdheynan- Raees Yameen Anna dhaurehgai zuvaanunnah gedhoruverikamaaeku vazeefaage furusathu fahikohdheynan- Raees Yameen\n18 އަހަރުން މަތީގެ ކޮންމެ ޒުވާނަކަށް ގެދޮރުވެރިކަމާއެކު ވަޒީފާގެ ފުރުޞަތު ފަހިކޮށްދޭނަން - ރައީސް\nކުރިއަށް އޮތް ފަސް އަހަރުގެ ތެރޭގައި 18 އަހަރުން މަތީގެ ކޮންމެ ޒުވާނަކަށް ގެދޮރުވެރިކަން ހޯދައިދިނުމާއިއެކު ވަޒީފާއަށް ބޭނުންވާ 18 އަހަރުން މަތީގެ ކޮންމެ ޒުވާނަކަށް ވަޒީފާގެ ފުރުޞަތު ފަހިކޮށްދެއްވާނެ ކަމަށް ރައީސުލްޖުމްހޫރިއްޔާ ވިދާޅުވެއްޖެއެވެ.\nރ.އަލިފުށީގެ ރައްޔިތުންނާ ބައްދަލުކުރައްވާ ރައީސް ވިދާޅުވީ ރާއްޖޭގެ އެކި ރަށްރަށުގައި ގެދޮރުވެރިކުރުމުގެ މަޝްރޫޢުތައް ހިންގަމުންދާއިރު، ކުލިދެއްކުމާއި އެހެނިހެން ޚަރަދުތައް ބެލެހެއްޓުމަށް ބޭނުންވާ އާމްދަނީ ލިބޭނެމަގު ފަހިވެފައި އޮތުމަކީ މުހިންމު ކަމެއް ކަމަށެވެ. ރައީސް ވިދާޅުވީ ސަރުކާރުން ވޭތުވެދިޔަ ފަސް އަހަރު ދުވަހުގެ ތެރޭގައި 76 ހާހަށްވުރެ ގިނަ ޒުވާނުންނަށް ވަޒީފާގެ ފުރުޞަތު ފަހިކޮށްދީފައިވާކަމަށެވެ. އަދި އިތުރު ވަޒީފާގެ ފުރުޞަތުތައް ފަހިކޮށްދީ ޒުވާނުންނަށް ފާގަތި ދިރިއުޅުމެއް ފަހިކޮށްދިނުމަކީ އެމަނިކުފާނުގެ އަމާޒެއް ކަމަށް ރައީސް ވިދާޅުވިއެވެ.\n"ދެވަނަ ދައުރުގައި 18 އަހަރުން މަތީގެ ހުރިހާ ޒުވާނުންނަށް ވަޒީފާދޭނަން. އެގޮތުން ކުލިދެއްކުމާއި، އަދި އެހެނިހެން ޚަރަދުތައްވެސް ބެލެހެއްޓޭނި އާމްދަނީއެއްދޭނަން." ރައީސް ވިދާޅުވިއެވެ.\nރައީސް ޔަމީން ވިދާޅުވީ، ކުރީގެ ސަރުކާރުތަކުގައި ޒުވާނުންނަށް ފުރުޞަތުތައް ފަހިކޮށްދީފައި ނުވާއިރު އޭގެ ނަތީޖާއެއްގެ ގޮތުން ފެނިގެންދިޔައީ އެކި މައްސަލަތަކުގައި ބަންދުކުރެވިފައިތިބި ޒުވާނުންތަކެއްކަމަށެވެ. ނަމަވެސް އެމަނިކުފާނު ވެރިކަމާއި ހަވާލުވެވަޑައިގަތުމަށްފަހު ޒުވާނުންނަށް އެކި ދާއިރާތަކުން ފުރުޞަތު ފަހިކޮށްދިނުމަށް ގިނަ މަސައްކަތްތަކެއް ކޮށްދެއްވާފައިވާނެކަމަށެވެ.\nމިސަރުކާރުން ވަނީ ޒުވާނުންނަކީ ޒިންމާދާރު ބަޔަކަށް ހެދުމަށްޓަކައި، ޒުވާނުންނަށް ޢަމާޒުކޮށްގެން ވިޔަފާރިފެށުމަށް ލުއި ލޯނު ތަޢާރަފްކުރުމާއި، ސަރުކާރުގެ އެކި މުވައްސަސާތަކާއި ސަރުކާރު ހިއްސާވާ ކުންފުނިތަކުގެ މަސައްކަތް ފުޅާކޮށް ޒުވާނުންނަށް ވަޒީފާލިބޭނެ މަގު ފަހިކޮށްދީފައެވެ.\nމީގެއިތުރުން ސްކޫލުނިންމާ މުޖުތަމަޢަށް ނިކުންނަ ޒުވާނުންނަކީ އާމްދަނީ ލިބޭނެ މަގު ތަނަވަސްވެފައިވާ ބަޔަކަށްހެދުމަށްޓަކައި ތަޢުލީމީ ނިޒާމުގެތެރެއިން، ޚާއްޞަ މަސައްކަތްތަކެއް ވަނީ ފަށާފައެވެ. އެގޮތުން ޓިވެޓާއި، ބީޓެކް މެދުވެރިކޮށް މިހާތަނަށް ސާދަ ހާސް ކުދިންނަށް ތަފާތު ދާއިރާތަކުން ތަމްރީނު ދީފައިވާއިރު، ޒުވާނުންނަށް ފަހި ފުރުޞަތުތަކެއް ހޯދައި ދިނުމުގެ މަޤްޞަދުގައި ބައެއް ދާއިރާތަކަކީ ހަމައެކަނި ދިވެހިންނަށް ވަޒީފާއަދާކުރެވޭނެ ދާއިރާތަކެއްގެ ގޮތުގައިވެސް ސަރުކާރުން ވަނީ ހަމަޖައްސަވާފައެވެ.


Kudahuvadhoo Adhi Dhihdhoo Ge Aa Hospital Ge Plan Ifthithaahu Koffi\nކުޑަހުވަދޫ އަދި ދިއްދޫގެ އާ ހޮސްޕިޓަލުގެ ޕްލޭން އިފްތިތާހު ކޮށްފި\nމިހާރު ސަރުކާރުން އެކުލަވާލައިފައިވާ ސިޔާސަތުގެ ދަށުން ހއ. ދިއްދޫ އަދި ދ. ކުޑަހުވަދޫގައި އާ ހޮސްޕިޓަލެއް އަޅަން ނިންމަ އެ ދެ ހޮސްޕިޓަލުގެ ޕްލޭން އިފްތިތާހް ކޮށްފިއެވެ.\nމާގިރި ހޮޓަލުގައި މިއަދު ބޭއްވި ހަފްލާއެއްގައި މި ޕްލޭން އިފްތިތާހް ކޮށްދެއްވީ ހެލްތު މިނިސްޓަރު އަބްދުﷲ އަމީނެވެ. މިހާރުވެސް ހޮސްޕިޓަލެއް ހުންނަ މި ދެ ރަށުގައި އާ ހޮސްޕިޓަލު އެޅުމާއި އެކުގައި މިހާރު ބޭނުންކުރާ ހޮސްޕިޓަލުގެ ހުރިހާ ހިދުމަތްތަކެއް އާ ހޮސްޕިޓަލަށް ބަދަލު ކުރެވޭނެއެވެ.\nދިއްދޫ އަދި ކުޑަހުވަދޫ ހޮސްޕިޓަލު ފަރުމާ ކޮށްފައިވަނީ ޒަމާނާ އެއްގޮތަށެވެ. އެގޮތުން އެއިން ކޮންމެ ހޮސްޕިޓަލެއްގައި 55 އެނދު ހުންނާނެއެވެ. ހޮސްޕިޓަލުތައް ނިމޭއިރު ކޮންމެ ހޮސްޕިޓަލެއްގައި ޖުމްލަ 19 އޯޕީޑީ ކޮންސަލްޓޭޝަން ރޫމާއި ހަ ޕްރައިވެޓްރޫމްގެ އިތުރުން ތިން އެނދުގެ އެންއައިސީޔޫ، ދެ އޮޕަރޭޝަން ތިއޭޓަރު އަދި 12 އެނދުގެ އަށް ވޯޑު ހިމެނޭނެ ކަމަށް ހެލްތު މިނިސްޓްރީން މައުލޫމާތުދެއެވެ.\nހެލްތު މިނިސްޓްރީން ބުނީ ޑައިގްނޯސްޓިކް ހިދުމަތް ދިނުމަށް ބޭނުންވާ ތަހުލީލުތައް ހެދުމަށް ޓަކައި ޖާގަ ތަނަވަސް ލެބޯރެޓަރީއަކާއި އެކްސްރޭ ރޫމް އަދި އަލްޓަރާ ސައުންޑް ސްކޭން ހެދުމަށް ބޭނުންވާ ޖާގަތައް މި ދެ ހޮސްޕިޓަލުގައި ހިމެނިގެންދާނެ ކަމަށެވެ.\nސަރުކާރުން ސިއްހީ ދާއިރާއަށް ގެންގުޅޭ ސިޔާސަތުތަކުގެ ދަށުން އަލަށް އެކުލަވާލެވުނު ހޮސްޕިޓަލުތަކުގެ ޕްލޭން ހުންނާނީ ހިދުމަތް ހޯއްދަވަން ވަޑައިގަންނަވާ ބޭފުޅުންނަށް ހޮސްޕިޓަލްގައި ހޭދަވާ ވަގުތުތަކުގައި ހޮސްޕިޓަލްއަކީ ހިތްފަސޭހަ މާހައުލެއްގެ ގޮތުގައި ވެގެންދާނެ ގޮތަކަށް ކަމަށް ހެލްތު މިނިސްޓްރީން ބުނެއެވެ.\nމިއަދު އިފްތިތާހްކުރި ޕްލޭންގެ ދަށުން، އޭދަފުށީގައި ހުންނަ ބ. އަތޮޅު ހޮސްޕިޓަލްގެ ބާ އިމާރާތް ތަޅާލައި އެތަނުގައި ވެސް ދިއްދޫ އަދި ކުޑަހުވަދޫގައި ގާއިމްކުރާ ވަސީލަތްތައް ގާއިމްކުރުމަށް ވަނީ ނިންމައިފައެވެ.


Tourism kurieruvumah market planeh MMPRC gai nei: Transition committee\nޓުއަރިޒަމް ކުރިއެރުވުމަށް މިހާރާ ގުޅޭ ފުރިހަމަ މާކެޓް ޕްލޭނެއް އެމްއެމްޕީއާރުސީގައި ނެތް: ޓްރާންސިޝަން ކޮމެޓީ\nކޮމެޓީއަށް މައުލޫމާތު ލިބުނީ މިދިޔަ ދެތިން އަހަރެއްގެ މަސައްކަތް ބަދަލުވެގެން އައި ހިސާބުން ފެށިގެން\nކ. މާލެ 15 ނޮވެންބަރު 2018 | ބުރާސްފަތި 14:06 3,465\nޓުއަރިޒަމްގެ ސިނާއަތް ކުރިއެރުވުމަށްޓަކައި ބޮޑެތި ބަދަލުތައް އަންނަންޖެހޭއިރު އެކަން ކުރިއެރުވުމަށް މިހާރާ ގުޅޭ ފުރިހަމަ މާކެޓް ޕްލޭނެއް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން، އެމްއެމްޕީއާރުސީގައި ނެތް ކަމަށް ޓްރާންސިޝަން ކޮމެޓީން ބުނެފިއެވެ.\nއެކޮމެޓީގައި ހިމެނިވަޑައިގަންނަވާ ތޮއްޔިބު މުހައްމަދު ވިދާޅުވީ އެމްއެމްޕީއާރުސީގެ މެންޑޭޓަކީ ރާއްޖޭ އިން ބޭރުގެ ޓުއަރިޒަމް ޕްރޮމޯޓްކުރުން ކަމަށްވާއިރު ވޭތުވެދިޔަ5އަހަރުގެ ތެރޭގައި ވަރަށް ގިނަ އަދަދެއްގެ ގެސްޓް ހައުސް މާކެޓަށް ނިކުތް ކަމަށާއި އެހެން ނަމަވެސް ޓުއަރިޒަމް ޕްރޮމޯޓު ކުރުމަށް ޕްލޭނެއް ނެތް ކަމަށެވެ.\nތޮއްޔިބު ވިދާޅުވީ މިދިޔަ ފަސް އަހަރުގެ ތެރޭގައި އެމްއެމްޕީއާރުސީގައި ހިންގާފައިވާ ކަރަޕްޝަންގެ މާބޮޑު ތަފްސީލެއް ނުލިބޭ ކަމަށާއި އެ ކޮމެޓީއަށް ލިބުނީ މިދިޔަ ދެތިން އަހަރެއްގެ މަސައްކަތް ބަދަލުވެގެން އައި ހިސާބުން ފެށިގެން ކަމަށެވެ.\n"އެ ދުވަސްވަރުން ފެށިގެން އެތަނުން ކުރަމުން އައީ ޕޮރޮމޯޝަނަލްގެ މަސައްކަތްތައް. އޭގެ ވެސް ފުލް ފަނިނޭންޝިއަލް ރިޕޯޓެއް ނުލިބޭ. ތަނަށް ބަލާއިރު 1.3 ބިލިއަން ރުފިޔާ ލިބިފައިވޭ. ޕޭޔަބަލްގެ ގޮތުގައި 1.5 ބިލިއަން ރުފިޔާ ހުރިކަން،" ތޮއްޔިބު ވިދާޅުވިއެވެ.\nމޯލްޑިވްސް އިންޓަގްރޭޓެޑް ޓުއަރިޒަމް ޑިވެލޮޕްމެންޓް ކޯޕަރޭޝަން، އެމްއައިޓީޑީސީއަކީ ދަށް ފަންތީގެ ޓުއަރިޒަމް، ގެސްޓް ހައުސް ޓުއަރިޒަމް އިތުރަށް ފުޅާކޮށް ޕްރޮޖެކްޓްގެ ގޮތުގައި ކުރިއަށް ގެންދިއުން ކަމަށްވާއިރު އޭގެ އެންމެ އެދެވޭ ނަތީޖާއެއް ނުނެރެވޭ ކަމަށެވެ.\n"މި ޕްރޮޖެކްޓްތައް ކުރިއަށް ގެންދިއުމަށް އެބޭފުޅުން ވިސްނަވާފައި އޮންނަނީ ލޯކަލް ކައުންސިލްތަކާއި ގުޅިގެން އެހެން ނަމަވެސް އަޅުގަނޑުމެންނަށް ފާހަގަ ކުރެވުނީ ލޯކަލް ކައުންސިލްތަކުގެ މާބޮޑު ބައިވެރިވުމެއް ނެތި މި ޕްރޮޖެކްޓްތައް ގެންދިޔަ ކަން. " ތޮއްޔިބު ވިދާޅުވިއެވެ.\nތޮއްޔިބު ވިދާޅުވީ އެމްޓީޑީސީ އަކީ ޓުއަރިޒަމްގެ ނަފާ ގިނައަދަދަކަށް ގިނަ ބަޔަކަށް ލިބޭނެކަހަލަ މޮޑެލްއަކަށް ފަރުމާކޮށްފައިވާ ކުންފުންޏަކަށް ވާއިރު އެ ކުންފުންޏަށް ސަރުކާރުން 15 ރަށް ދޭނެކަމަށް ވައުދުވެފައިވާކަމަށެވެ. އެހެން ނަމަވެސް ދީފައިވަނީ9ރަށް ކަމަށާއި އޭގެ ތެރެއިން3ރަށުގެ މަސައްކަތް މިހާރު ކުރިއަށް ދާކަމަށެވެ. އޭގެ ތެރެއިން އެއްރަށް ނިމިފައިވަނީ 30 ޕަސެންޓަށް ކަމަށް ވިދާޅުވިއެވެ. އެރަށަކީ ހދ. ނާގޯށި ކިޔާ ރަށެކެވެ.\n"15 ރަށް ދޭނެ ކަމަށް ވައުދުވީ ނަމަވެސް ދީފައިވަނީ9ރަށް. އޭގެތެރެއިން2ރަށް ވިއްކާލި.4ރަށް ވަނީ ޓާމިނޭޓް ކުރެވިފައި މީގެތެރެއިން ބާކީ މިއޮތީ3ރަށް އެމްޓީޑީސީގައި. އެތިންރަށުގެ ތެރެއިން2ރަށް މިހާރު ކުރިއަށް އެބަދޭ ބާކީއޮތް ތިންރަށުގެ ތެރެއިން މި ޑިވެލޮޕް ކޮށްފައިވަނީ އެމްޓީޑީސީގެ ފައިސާގައި. އެހެން ނަމަެވސް5އަހަރު ވެއްޖެ މައްސަލަ ދިމާވެގެން އުޅޭތާ. ހައްލެއް ނުގެނެވިފައި ވަނީ ދައުލަތުން ނުވަތަ ސަރުކާރުން މިއަށް ގޮތްތަކެއް ނުނިންމިގެން. " ތޮއްޔިބު ވިދާޅުވިއެވެ.


Ithuru4candidate ehge nan an'buraa gengosfi - AO News\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލާފައިވާ ކެންޑިޑޭޓުންގެ ތެރެއިން އިތުރު ހަތަރު ކެންޑިޑޭޓަކު ނަން އަނބުރާ ގެންގޮސްފިއެވެ.\nއީސީން އިއްޔެ ކުރި އިޢުލާނެއްގައި ހާމަކޮށްފައިވާ ގޮތުން ކައުންސިލްތަކުގެ އިންތިޚާބުގެ ދެ ކެންޑިޑޭޓަކާއި، ޑަބްލިއުޑީސީ އިންތިޚާބުގެ ދެ ކެންޑިޑޭޓަކު ވަނީ ނަން އަނބުރާ ގެންގޮސްފަ އެވެ.\nއެގޮތުން ކައުންސިލްތަކުގެ އިންތިޚާބުން ނަން އަނބުރާ ގެންގޮސްފައިވަނީ އެމްޑީޕީގެ ފަރާތުން ޅ. ނައިފަރު ކައުންސިލްގެ މެންބަރު ކަމަށް ކުރިމަތިލި ޢަބްދުލްވާޙިދު ޙުސައިން، އާޒާދީގެ / ޅ. ނައިފަރު އާއި އެމްޑީޕީގެ ފަރާތުން ނ. މަނަދޫ ކައުންސިލްގެ މެންބަރުކަމަށް ކުރިމަތިލި ޙަސަން ނާއިފް، މާރިނދަ / ނ. މަނަދޫ އެވެ.\nމީގެ އިތުރުން އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުން ނަން އަނބުރާ ގެންގޮސްފައި ވަނީ އެމްޑީޕީގެ ފަރާތުން ހދ. ކުރިނބީ އަންހެނުންގެ ތަރައްޤީއަށް މަސައްކަތްކުރާ ކޮމިޓީ އަށް ކުރިމަތިލި ފާޠިމަތު ޢިނާޔާ، ފިނޭގެ، ހދ. ކުރިނބި އަދި އަމިއްލަ ގޮތުން ބ. ފުޅަދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީ އަށް ކުރިމަތިލި އިޙުސާނާ ޢަލީ، ފޭރުގަސްދޮށުގެ، ބ. ފުޅަދޫ އެވެ.\nމިއާއެކު ކައުންސިލް އިންތިޚާބުން ނަން ނެގި ކެންޑިޑޭޓުންގެ އަދަދު 42 އަށް އަރާފައިވާއިރު، އަންހެނުންގެ ތަރައްޤީ އަށް މަސައްކަތްކުރާ ކޮމިޓީތަކުގެ އިންތިޚާބުން ނަން ނަގާފައި ވަނީ ޖުމްލަ 21 ފަރާތެކެވެ.


ކޮރޯނާ ވައިރަސް ބަލިކުރަން ރައްޔިތުން ބަންދު ކުރުމަކުން އެކަނި...\nކޮރޯނާ ވައިރަސް ބަލިކުރަން ރައްޔިތުން ބަންދު ކުރުމަކުން އެކަނި ނުފުދޭ: ޑަބްލިޔު.އެޗް.އޯ\nވެކްސިން ލިބެން އަހަރެއްހާ ދުވަސް ނަގާނެ\nބައްޔާ ގުޅޭ އާއްމު ސިއްހަތު ރައްކާތެރި ކުރުމުގެ ފިޔަވަޅުތައް މުހިންމު\n22 މާރޗް 2020 | އާދީއްތަ 21:27\nޑރ. މައިކް ރަޔަން - ދުނިޔޭގެ ސިއްހަތު ޖަމްއިއްޔާގެ އެގްޒެކެޓިވް ޑިރެކްޓަރ\nކޮރޯނާ ވައިރަސް ބަލިކުރަން ރައްޔިތުން ބަންދު ކުރުމުން އެކަނި ނުފުދޭ ކަމަށް ޑަބްލިޔު.އެޗް.އޯގެ އެންމެ އިސް އިމަރޖެންސީ އެކްސްޕާޓް، ޑރ. މައިކް ރަޔަން ވިދާޅުވެއްޖެއެވެ.\nޑރ. ރަޔަން ވިދާޅުވީ، ލޮކްޑައުންގެ އިތުރުން ބައްޔާ ގުޅޭ ގޮތުން، އާއްމު ސިއްހަތު ރައްކާތެރި ކުރުމާ ބެހޭ ރަނގަޅު ފިޔަވަޅުތައް އެޅުމަކީ ބަލި އަލުން އަށަގަތުމުން ދުރުކުރުމަށް މުހިންމު ކަމެއް ކަމުގައެވެ.\n"ހަގީގަތުގައި ފޯކަސް ކުރަންވީ ބަލި މީހުން ދެނެގަތުމަށް، ވައިރަސް ހުރި މީހުން ދެނެގަތުމަށް، އަދި އެމީހުން އެކަހެރި ކުރުމަށް، އަދި އެމީހުންނާ ގުޅުން އޮތް މީހުން ދެނެގަތުމަށް، އަދި އެމީހުންވެސް އެކަހެރި ކުރުމަށް". ބީބީސީ ގެ އެންޑްރޫ މާރ ޝޯވ ގައި ވާހަކަފުޅު ދައްކަވަމުން ޑރ. ރަޔަން ވިދާޅުވިއެވެ. "އާއްމު ސިއްހަތާ ބެހޭ ފިޔަވަޅުތައް ނޭޅި، ބަންދު ކުރުމުގެ ފިޔަވަޅު އެޅުމުގެ ނުރައްކަލަކީ، ކުރިން އޮތް ގޮތައް އުޅެން މީހުން ވީއްލުމުން، ބަލި އަނެއްކާ ފެތުރެން ފެށުން." ޑރ. ރަޔަން ވިދާޅުވިއެވެ.\nކޮރޯނާ ވައިރަސް އެންމެ ބޮޑަށް ފެތުރުނު ޗައިނާ އާއި ކޮރެއާ އަދި ސިންގަޕޫރު ފަދަ ގައުމުތަކުގައި ބަލި ކޮންޓްރޯލް ކުރުމަށް ބޭނުން ކުރުމުގައި އެޅި އެންމެ މުހިންމު ފިޔަވަޅަކީ ބަލި އަށަގަތް ސަރަހައްދުތައް މުޅިން ބަންދު ކުރުމެވެ. ޔޫރަޕާއި އެމެރިކާގައިވެސް ބަލި ކޮންޓްރޯލް ކުރުމަށް މިހާރު އަޅަމުންދާ އެންމެ މުހިންމު ފިޔަވަޅަކީ މީހުން ބޭރަށް ނުނިކުތުމަށް ބާރު އެޅުމާއި ސަރަހައްދުތައް އޮފީސްތަކާއި ސްކޫލްތައް ބަންދު ކުރުމެވެ.\nޑރ. ރަޔަން ވިދާޅުވީ، ސިންގަޕޯރާއި ދެކުނު ކޮރެއާ އަދި ޗައިނާގައި ސަރަހައްދުތައް ބަންދު ކުރުމުގެ އިތުރުން ބައްޔަށް ޝައްކު ކުރެވޭ އެންމެން ޓެސްޓް ކުރުން އެ ގައުމުތަކުގައި ހަރުދަނާ ކުރުމުގެ ނަތީޖާ އެއްގެ ގޮތުން، ބަލީގެ އަސަރު އެ ގައުމުތަކުން އިސާހިތަކު ކުޑަވެގެން ދިޔަކަން ފާހަގަ ކުރެވުނު ކަމަށެވެ. އަދި އޭޝިޔާގެ ގައުމުތަކުން މި އަމަލު ކުރި ގޮތް އެއީ ޔޫރަޕް ދެކެންވީ ނަމޫނާ އެއް ކަމުގައިވެސް އޭނާ ވިދާޅުވިއެވެ.\n"ބަލި ފެތުރުން ކޮންޓްރޯލް ކުރެވެމުން ދެން ދާންވީ ވައިރަހުގެ ފަހަތުން" ޑރ. ޔަރަން ވިދާޅުވިއެވެ.\nޑރ. ރަޔަން ވިދާޅުވީ، ބައްޔައް އެތައް ވެކްސިން އެއް އުފެއްދުމުގެ މަސައްކަތް ކުރިއަށް ދިޔަ ނަމަވެސް އަދި އިންސާނުންގެ ހަށިގަނޑުގައި އަޖުމަ ބެލުމަށް ބޭނުން ކުރާ ހިސާބަށް އައިސްފައިވަނީ އެންމެ ވެކްސިނެއް ކަމުގައެވެ.\nވެކްސިން އެއް ލިބެން ކިހާ މުއްދަތެއް ނަގާނެތޯ ދެންނެވި ސުވާލުގެ ޖަވާބުގައި އޭނާ ވިދާޅުވީ، ވެކްސިން އެއް އާއްމުކޮށް ބޭނުން ކުރަން ފެށޭނީ، ވެކްސިނަކީ އިންސާނުންނަށް މުޅިން ރައްކާތެރި އެއްޗެއްކަން ޔަގީން ކުރުމަށް ފަހުގައި ކަމަށާއި، އެކަމަށް އެންމެ މަދުވެގެން އަހަރެއްހާ ދުވަސް ނަގާނެ ކަމަށެވެ.\n"ވެކްސިން ލިބޭނެ، އަކަމަކު މިހާރު ވިސްނަންވީ މިހާރަށް އެޅެން ހުރި ފިޔަވަޅުތަކަށް" ޑރ. ރަޔަން ވިދާޅުވިއެވެ.\nދުނިޔޭގައި ކޮރޯނާވައިރަސް ބަލި ޖެހުނު މީހުންގެ އަދަދު މިހާރު ވަނީ ތިން ލައްކަ އަށް ވުރެ މައްޗަށް ގޮސްފައެވެ.


ކޯވިޑް-19 : ހިންމަފުށީގައި ކޮމިއުނިޓީ ސްޕްރެޑެއް އުޅޭތޯ ބެލުމަށް ނެގި 146 ސާމްޕަލް ނެގެޓިވް ކޯވިޑް-19 : ހިންމަފުށީގައި ކޮމިއުނިޓީ ސްޕްރެޑެއް އުޅޭތޯ ބެލުމަށް ނެގި 146 ސާމްޕަލް ނެގެޓިވް\nކޯވިޑް-19 : ހިންމަފުށީގައި ކޮމިއުނިޓީ ސްޕްރެޑެއް އުޅޭތޯ ބެލުމަށް ނެގި 146 ސާމްޕަލް ނެގެޓިވް\nނެޝަނަލް އެމަޖެންސީ އޮޕަރޭޝަން ސެންޓަރުގައި މިރޭ ބޭއްވި ނޫސްވެރިންގެ ބައްދަލުވުމުގައި، އެސެންޓަރުގެ ތަރުޖަމާނު މުޙައްމަދު މަބްރޫކް ޢަޒީޒް ވާހަކަފުޅުދައްކަވަނީ\nހިންމަފުފުށީ ރިހެބިލިޓޭޝަން ސެންޓަރުން ޕޮޒިޓީވް ކޭސްތަކާއި ގުޅިގެން އެރަށުގައި ކޮމިއުނިޓީ ސްޕްރެޑެއް އުޅޭތޯ ބެލުމަށް ނެގި 146 ސާމަޕަލް ނެގެޓިވް ވެފައިވާކަމަށް ނޭޝަނަލް އެމަރޖެންސީ އޮޕަރޭޝަން ސެންޓަރުން ހާމަކުރައްވައިފިއެވެ.\nމާލެ އަތޮޅު ހިންމަފުށީގައި ހުންނަ ޑްރަގް ރިހެބިލިޓޭޝަން ސެންޓަރުގައި ފަރުވާ ދެމުންދާ3މީހަކު މިމަހުގެ 15ވަނަ ދުވަހު ކޯވިޑް-19އަށް ޕޮޒިޓިވްވުމާ ގުޅިގެން އެރަށަށް އެންއީއޯސީގެ ޓީމެއް ގޮސް އެކި ސަރަހައްދުތަކުން ސަރވަޔަލަންސް ސާމްޕަލްތައްވަނީ ނަގާފައެވެ. އެގޮތުން ޕޮޒިޓިވް ކޭސްތައް ފެނުނު ރިހެބިލިޓޭޝަން ސެންޓަރުން 37 ސާމަޕަލް، އެރަށުގައި ހުންނަ އައްސޭރި ޖަލުން 36 ސާމްޕަލް، އިންޑަސްޓްރިއަލް ޒޯނުން 45 ސާމަޕަލް އަދި ރަށުތެރެިން ރެންޑަމްކޮށް 28 ސާމްޕަލްވަނީ ނަގާފައެވެ.\nއެންއީއޯސީގެ ނޫސްވެރިންގެ ބައްދަލުވުމުގައި މަބްރޫކް އަޒީޒް ވިދާޅުވީ ހިންމަފުށިން ނެގި 146 ސާމަޕަލްގެ ނަތީޖާވެސް ލިބިފައިވާކަމަށާއި އެހުރިހާ ސާމަޕަލެއްގެ ނަތީޖާވެސް ނެގެޓިވްވެފައިވާކަމަށެވެ. ހިންމަފުށިން ސާމްޕަލްތައް ނެގި މީހުންގެތެރޭގައި ކޮންޓެކްޓް ޓްރޭސިންގެ ތެރެއިން ޑައިރެކްޓް ކޮންޓެކްޓްވި ގިނަބައެއްގެ ސާމްޕަލްވެސް އޭރުނަގާފައިވެއެވެ.\nރާއްޖޭގައި ކޯވިޑް-19ގެ ނުރައްކާ ބޮޑުވެ މާލެ ސިޓީގައި ބަލި ފެތުރިފައިވާއިރު، މިބަލި މުޅި ރާއްޖެއަށް ފެތުރިދާނެކަމުގެ ބިރުއޮތުމުން މިބަލީގެ ނުރައްކާ އޮތްމިންވަރު ބެލުމަށް ރެންޑަމް ސާމްޕަލް ނަގައި ޙާލަތު ދެނެގަތުމަށް ދިރާސާއެއްވެސް ހެދުމުގެ މަސައްކަތްވަނީ ފަށާފައެވެ. ހިންމަފުށީ ރީހެބިލިޓޭޝަން ސެންޓަރުންވެސް އޭރު ފެނިފައިވަނީ އެގޮތުން ނެގި ރެންޑަމް ސާމްޕަލްގެ ތެރެއިންނެވެ.\nޖަލާއި ރީހެބިލިޓޭޝަން ސެންޓަރުފަދަ ތަންތަނުންވެސް ރެންޑަމް ސާމްޕަލްތައް ނަގަމުންދަނީ މިހާރު ބަލިޖެހޭ މީހުންގެ ތެރޭގައި ބަލީގެ ޢަލާމާތްތައް ނުފެންނަ މީހުންވެސް ފާހަގަވާތީކަމަށް އެންއީއޯސީއިންވަނީ ވިދާޅުވެއެވެ.


Madifushee thottai Vilingili gai bandharuge masakayi MTCC ah\nމަޑިފުށީގެ ތޮއްޓާއި ވިލިނގިލީ ބަނދަރު ހަދަން އެމްޓީސީސީއަށް\nއެއްބަސްވުންތަކުގައި އެމްޓީސީސީ އާއި ހައުސިން އިން މިއަދު ސޮއި ކުރަނީ -- ފޮޓޯ: އަވަސް\nތ. މަޑިފުށީގެ ތޮށުލުމާއި ގއ. ވިލިނގިލީގައި ބަނދަރު ހެދުމުގެ މަސައްކަތް 71 މިލިއަން ރުފިޔާއަށް އެމްޓީސީސީއާ ހަވާލުކޮށްފި އެވެ.\nހައުސިން މިނިސްޓްރީގައި މިއަދު ބޭއްވި ރަސްމިއްޔާތުގައި ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ މަޑިފުށީގެ ބިން ހިއްކުމުގެ މަސައްކަތް ބާރުސްޕީޑެއްގައި ކުރިޔަށްދާ ކަމަށާއި ނަމަވެސް ހިއްކަމުންދާ އިރު ގިނަ ދުވަސް ތަކެއް ވަނދެއް ރިވެޓްމަންޓް ނުޖަހައިފި ނަމަ ހިއްކައިބައި ގިރައިލާނެ ކަމަށެވެ.\n"އެހެންވެ ވީހާވެސް އަވަހަކަށް މިމަސައްކަތް ފެށުމަށް ޓަކައި 46 މިލިއަން ރުފިޔާ ގެ މިޕްރޮޖެކްޓު މި ހަވާލުކުރީ އެމްޓީސީސީއާ. މިމަސައްކަތް ކޮށް ނިމުމުން އިރާދަކުރެއްވިއްޔާ މުޅި ރަށަށް ބޮޑުތަރައްގީ އެއް ލިބިގެންދާނެ،" މިނިސްޓަރު ވިދާޅުވި އެވެ.\nދެން އެމްޓީސީސީއާ ހަވާލު ކުރީ ވިލިނގިލީގައި ދެވަނަ ބަނދަރެއްގެ މަސައްކަތް ކުރުމަށެވެ. މުއިއްޒު ވިދާޅުވީ އެ މަސައްކަތް ކުރުމަށް 25 މިލިއަން ރިފުޔާ ހަރަދުވާ ކަމަށާއި އަހަރެއް ތެރޭގައި މި ދެ މަސައްކަތް ވެސް ނިންމަން ޖެހޭ ކަމަށެވެ.\nހައުސިން މިނިސްޓްރީ އިން މިއަދު ވެނީ މި ދެ މަޝްރޫއުގެ އިތުރުން މާލޭ ހުޅަނގު ސަރަހައްދުގައި ހިއްކައި ބިމުގެ ތޮށިލުމުގެ މަސައްކަތް ކުރުމަށް ވެސް އެމްޓީސީސީއާ ހަވާލުކޮށްފަ އެވެ.\nގއ. ވިލިނގިލި އެމްޓީސީސީ


Seezan ge "An'dhirikan" Maduvvari gai | Mihaaru\nފިލްމު "އަނދިރިކަން" ގެ ބައެއް ކާސްޓުން.\n22 އޯގަސްޓް 2019 - 08:104comments\nސީޒަންގެ ކުންފުނި އެސް ޕްރޮޑަކްޝަނާއި މޯލްޑިވްސް ފިލްމު އެސޯސިއޭޝަން (އެމްއެފްއޭ) ގެ ޗެއާޕާސަން އަބްދުﷲ (މާސްކޭ) ޝިވާޒްގެ މާސްކޭ ސްޓޫޑިއޯ ގުޅިގެން ހަދާ ފިލްމުގެ ޝޫޓިން އަށް ކާސްޓާއި ކްރޫ ފުރީ އަންގާރަ ދުވަހު އެވެ.\nމިދިޔަ މަހު ރިލީޒްކުރި "ލީނާ" ގެ ސްކްރީންޕްލޭ ވެސް ލިޔުނު އަހުމަދު ޒަރީރުގެ ސްކްރިޕްޓަކަށް ހަދާ "އަނދިރިކަން" ގެ ލީޑް ރޯލުން ފެނިގެން ދާނީ ސީޒަނާއި އައިމިނަތު ރިޝްފާގެ އިތުރުން ޝީލާ ނަޖީބެވެ. ސީޒަން ޑައިރެކްޓް ވެސް ކުރާ ފިލްމުގެ އިތުރު ކާސްޓުންގެ ތެރޭގައި ޒީނަތު އައްބާސް، އަހުމަދު ސައީދު، މަރިޔަމް ޝަކީލާ އަދި މުހައްމަދު (ދަރާ) ރަޝީދު ހިމެނެ އެވެ.\n"އަނދިރިކަން" އަކީީ މި އަހަރު ބެލުންތެރިންނަށް ގެނެސް ދޭން ވެސް ނިންމާފައިވާ ފިލްމެކެވެ. އެކަމަކު ފިލްމު ރިލީޒްކުރާނެ ތާރީހެއް އަދި އިއުލާނެއް ނުކުރެ އެވެ.\nމި ފިލްމަކީ 2016 ގައި ރިލީޒްކުރި "ވަފާތެރި ކެހިވެރިޔާ" އަށް ފަހު ސީޒަން ޑައިރެކްޓްކުރާ ފުރަތަމަ ދިވެހި ފީޗާ ފިލްމެވެ. އޭނާ ވަނީ "ކައުޝި" ކިޔާ ސިންގަޅަ ފިލްމެއް 2017 ގައި ސްރީ ލަންކާގައި ހަދައިފަ އެވެ.\nދާދި ފަހުން ސީޒަން "ސޯލް" ގެ ނަމުގައި ކުރު ފިލްމެއް ވެސް ހަދާފައިވާ އިރު، އޭނާ ޑައިރެކްޓްކޮށްފައިވާ ވެބް ސީރީޒް "ޔެސް ސާ" މިހާރު އަންނަނީ ބައިސްކޯފުން ސްޓްރީމް ކުރަމުންނެވެ.\nއިތުރު ލިޔުންތައް ރ. މަޑުއްވަރި އަލީ ސީޒަން ދިވެހި ފިލްމް އިންޑަސްޓްރީ އެކްޓްރެސް އައިމިނަތު ރިޝްފާ


Thahugeegah Phone Dheven Nethumakee Kusheh Noon - High Court - Vaguthu\nތަހްޤީގަށް ފޯނު ދެވެން ނެތުމަކީ ކުށެއް ނޫން – ހައިކޯޓު\nދިވެހި ރައްޔިތަކު ގެންގުޅޭ މޮބައިލް ފޯނު، މޯލްޑިވްސް ޕޮލިސް ސަރވިސްގެ ތަހްޤީގަށް ދެވެން ނެތުމަކީ ޤާނޫނީ ކުށެއް ނޫންކަމަށް ދިވެހިރާއްޖޭގެ ހައިކޯޓުން ކަނޑައަޅައިފިއެވެ.\nހައިކޯޓުން މިހެން ކަނޑައެޅީ ކުރީގެ ރައީސް މަޢުމޫން ޢަބްދުލްޤައްޔޫމް ފުލުހުންގެ ތަހްޤީގަށް ފޯނު ނުދިން މައްސަލައިގައި ކްރިމިނަލް ކޯޓުން އިއްވާފައިވާ ޖަލު ހުކުމްގެ އިސްތިއުނާފު ޝަރީއަތް ނިންމައި އެ ހުކުމް ބާތިލުކޮށް މެންދުރުފަހު އިއްވި ހުކުމުގައެވެ.\nހައިކޯޓުގެ ހުކުމުގައި ބުނެފައިވަނީ މީހަކު ފޯނެއް ގެންގުޅުމަކީ އޭގެ ޒާތުގައި ކުށެއް ނޫން ކަމަށާއި، އަމިއްލަ ފޯނުގެ ބޭނުންކޮށްގެން އަނެކުންނާއި ޒާތީ މުއާސަލާތްތައް ކުރުމަށް ބޭނުންކުރާ ވަސީލަތަކަށް ވެފައިވާއިރު، މޮބައިލް ފޯނުން އަނެކުންނާކުރާ ޒާތީ މުއާސަލާތުތަކަކީ ހުރުމަތްތެރިވެގެންވާ ހައްގެއްކަން ގާނޫނު އަސާސީއިން އެނގެން އޮންނަ ކަމަށެވެ.\nމަޢުމޫނުގެ މައްސަލައިގެ ހުކުމުގައި ބުނެފައިވަނީ، މީހަކު ގެންގުޅޭ ފޯނެއް ގެއްލިގެން ނުވަތަ ފެންނަން ނެތިގެން ނުވަތަ އެނޫން ވެސް ސަބަބެއް މެދުވެރިވެގެން ތަހްޤީގަށް ފޯނު ދެވެންނެތުމަކީ، ހަމައެކަނި އެސަބަބަށްޓަކައި ގާނޫނުލްއުގޫބާތުގެ 530 ވަނަ މާއްދާގެ (ހ) ގެ ދެވަނަ ނަންބަރަށް ރިއާޔަތްކޮށް ކުށެއްކަމުގައި ނުބެލެވޭނެ ކަމަށެވެ. ހުކުމުގައި މިހެން ބުނެފައިވަނީ މައްސަލައެއްގައި އެމީހަކާއި ދެކޮޅަށް ހުރިހެކި އެމީހަކު އަމިއްލައަށް ދެއްކުން މަޖުބޫރު ނުކުރެވޭނެ ކަމަށް ބަޔާންކުރާ އަސާސްއަށް ޤާނޫނީ މަބްދައުއަށް ރިއާޔަތް ކުރައްވަމުންނެވެ.\nމި މައްސަލައިގައި ހުކުމުގައި ބުނެފައިވަނީ މީހެއްގެ ފޯނު ތަހްޤީގަށް ދެވެން ނެތުމަކީ އެ ފޯނުގައި މައްސަލައާ ގުޅުންހުރި ހެކި ހުރިކަމަށް ބެލެވޭނެ ކަމެއް ނޫން ކަމަށާއި، ހަމައެކަނި އެކަމަށް ބަލައި ކުށް ސާބިތު ނުކުރެވޭނެ ކަމަށެވެ.\nހައިކޯޓުން މިހެން ކަނޑައެޅުއްވިއިރު، ގާނޫނުލްއުގޫބާތުގެ 530 ވަނަ މާއްދާގެ (ހ)ގެ ދެވަނަ މާއްދާގައި ބުނެފައިވަނީ ޝަރީއަތަށް ހުށަހެޅިދާނެ ހެއްކެއް ކަމުގައި ވިޔަސް އަދި ނުވިޔަސް މައްސަލައަކާ ގުޅުން ހުރި މާއްދީ ހެކި ނެތިކޮށްލުމާއި، ބަދަލުކުރުމާއި، ފޮރުވުމާއި، ފާހަގަނުވާނެ ގޮތް ހެދުމާއި، ދޮގު ހެކި ބެހެއްޓުމާއި، ދޮގު މައުލޫމާތު ދިނުން ކަމަށެވެ.\nމޮބައިލް ފޯނު ދެވެން ނެތުމަކީ ކުށެއް ނޫންކަމަށް ހައިކޯޓުން ކަނޑައެޅުއްވިއިރު، މޮބައިލް ފޯނެއް ނުދިންކަމަށްބުނެ ކުށް ސާބިތު ކުރުމުގެ ކުރިން އެ ނުދީގެން ބުނަކީ ކޮން ފޯނެއްކަން މި މައްސަލައިގައި ދައުލަތަށް ބުނެދެވިފައި ނުވާކަންވެސް ފާހަގަކޮށްފައިވެއެވެ.\nމަޢޫމޫނު ފޯނު ނުދިންކަމަށްބުނެ ސާބިތުކޮށްފައިވާ އަދުލު އިންސާފު ޤާއިމުކުރުމަށް ހުރަސް އެޅުމުގެ ކުށުގެ ހުކުމް ބާތިލްކޮށްފައިވާއިރު، އެ ހުކުމުން ހިފަހައްޓާފައިވާ ދީނީ ނަސޭހަތް ދިނުމާއި، ވަކާލާތު ކުރުމުގެ ހުއްފަވެސް ދިނުމަށް ހުކުމުގައި އަންގާފައިވެއެވެ.\nއޮކްޓޯބަރ 18, 2018 17:29\nދެން އެހެންވީރު ހުރިހާ ޖަރީމާއެއް ހިންގަންވީ ފޯނުބޭނުންކޮއްގެން. ފޯނުނުދިނަސް ކިޔޭނެއެކައްޗެއްވެސް ނޯންނާނެ. އެއީ ހެކި ފޮރުވުން ކަމަކަށްނުވެ. ހާދަ ސަޅިޔޭ އިންސާފް\nއޮކްޓޯބަރ 18, 2018 17:38\nއަޅެ ނިކަމެއްޗަކު އަތުގައި އޮތް ފޯނު ތަޙްޤީޤަށް ނުދިނިއްޔާ ތި ޙުކުމް އަންނާނީ ކިހިނެއްތަ؟\nއޮކްޓޯބަރ 18, 2018 17:44\nވާހް! ނުފޫޒުނެތް ޖަސްޓިސް\nއޮކްޓޯބަރ 18, 2018 18:34\nއޯކޭ. ދެން މަށެއްވެސް ނުދޭނަން ފޯނެއް.\nއޮކްޓޯބަރ 18, 2018 21:55\nހައިކޯޓުން ކުއްވެރިންނަށް ތިޔަކޮށްޓަވައި ދެއްވީ ކުއްކުރުމުގައި އާމަގެއް!\nއޮކްޓޯބަރ 19, 2018 17:35\nމީގެ ނަތީޖާ ހިތިވާނެ. ވަރަށް ގިނަ މުޖުރިމުންނަށް ލިބުނު އުފާވެރި ހަބަރެއް. ކީއްކުރާނީ. ގައުމަށް ވުރެއް މުހިންމު މީހުން ވިއްޔާ.


ބޭހާ، ޓެސްޓް ކިޓް އަދި ޕީޕީއީއަށް އެއް ބިލިއަން ރުފިޔާގެ ހަރަދެއް\nކޮވިޑާއެކު ބޭހާ، ޓެސްޓް ކިޓް އަދި ޕީޕީއީއަށް އެއް ބިލިއަން ރުފިޔާ ހަރަދުކޮށްފި\n13 އޮކްޓޯބަރު 2021 - 14:20 0\nކޮވިޑް-19 އަށް ޓެސްޓުކުރަނީ. -- ފޮޓޯ: ހުސައިން ޝަޔާހް/ އަދަދު\nކޮވިޑް-19 އާ ގުޅިގެން ސަރުކާރުން ކުރަމުން އަންނަ ހަރަދުތަކުގެ ތެރެއިން ބޭހަށާއި ޓެސްޓް ކިޓް އަދި ޕީޕީއީ އަށް ކުރި ހަރަދު އެއް ބިލިއަން ރުފިޔާ އަށް އަރާފައިވާ ކަމަށް ފިނޭންސް މިނިސްޓްރީން ބުނެފި އެވެ.\nކޮވިޑް-19 އާއި ގުޅިގެން ސަރުކާރުން ކޮށްފައިވާ ހަރަދުތަކުގެ ތަފާސްހިސާބު ފިނޭންސް މިނިސްޓްރީން ދަނީ ކޮންމެ ހަފުތާއަކު ހާމަކުރަމުންނެވެ.\nއެންމެ ފަހުން އާންމުކޮށްފައިވާ ތަފާސްހިސާބުތައް ދައްކާގޮތުން އޮކްޓޫބަރު ހަތް ވަނަ ދުވަހުގެ ނިޔަލަށް ކޮވިޑާ ގުޅިގެން ސިއްހީ އަދި އިޖުތިމާއީ ހަރަދުގެ ގޮތުގައި 2.1 ބިލިއަން ރުފިޔާ ވަނީ ހަރަދުކޮށްފަ އެވެ.\nމީގެ ތެރެއިން 1.1 ބިލިއަން ރުފިޔާ އަކީ ބައްޔަށް ފަރުވާ ދިނުމަށް ބޭނުންވާ ބޭހާ، ޓެސްޓުކުރުމަށް ބޭނުންވާ ކިޓްގެ އިތުރުން ފްރަންޓްލައިން މަސައްކަތްތެރިންނަށް ބޭނުންވާ ޕީޕީއީ ހޯދުމަށް ކޮށްފައިވާ ހަރަދެވެ.\nމިނިސްޓްރީގެ ތަފާސްހިސާބުތައް ދައްކާގޮތުން ސަރުކާރުން ވަނީ ކޮވިޑް-19 އާއި ގާއިމުކޮށްފައިވާ ފެސިލިޓީތަކަށާއި އެތަންތަނަށް ބޭނުންވާ މެޝިނަރީޒް އަދި ފަރުނީޗަރަށް 201.9 މިލިއަން ރުފިޔާ ހަރަދުކޮށްފަ އެވެ.\nހިދުމަތްތައް ފޯރުކޮށްދިނުމަށް 205.5 މިލިއަން ރުފިޔާ ހަރަދުކޮށްފައިވާ އިރު، މުވައްޒަފުންނަށް އެލަވަންސް ދިނުމަށް 177.4 މިލިއަން ރުފިޔާ ވަނީ ހަރަދުކޮށްފަ އެވެ.\nކޮވިޑް-19 އާއި އެކު ދިމާވި ގޮންޖެހުންތަކުން އަރައިގަތުމަށް ސަރުކާރުން ކުރި ހަރަދުތަކުގެ ތެރޭގައި ސަބްސިޑީޒް އަދި ގްރާންޓްސްގެ ގޮތުގައި 164.9 މިލިއަން ރުފިޔާ ހިމެނެ އެވެ.\nބަލިމަޑުކަމާއެކު ދިމާވި އިގުތިސާދީ ގޮންޖެހުންތަކުން އަރައިގަތުމަށް ސަރުކާރުން ވަނީ 1.8 ބިލިއަން ރުފިޔާ ހަރަދުކޮށްފަ އެވެ. އޭގެ ތެރޭގައި ރިކަވަރީ ލޯން ސްކީމްގެ ދަށުން ވިޔަފާރިތަކަށް ދޫކުރި 1.2 ބިލިއަން ރުފިޔާ ހިމެނެ އެވެ.\nއިންކަމް ސަޕޯޓް އެލަވަންސްގެ ގޮތުގައި ދޫކުރި 421 މިލިއަން ރުފިޔާގެ އިތުރުން ފެން އަދި ކަރަންޓު ބިލްތަކުން ސަބްސިޑީގެ ގޮތުގައި ދިން 198.4 މިލިއަން ރުފިޔާ ވެސް ހިމެނެ އެވެ.\nކޮވިޑް-19 އާ ގުޅިގެން ގިނަ ހަރަދުތަކެއް ސަރުކާރުން ކުރަމުން އަންނަ އިރު، ބަލިމަޑުކަމާ ގުޅިގެން ކުރި ހަރަދު މިހާރު ވަނީ 3.9 ބިލިއަން ރުފިޔާއަށް އަރާފަ އެވެ.\nއޮގަސްޓް މަހު ގްރީން ޓެކްސްގެ ގޮތުގައި 75.6 މިލިއަން ރުފިޔާ\nޑޮލަރު ރޭޓު ހިފެހެއްޓުމަށް އުސޫލު ހަރުކަށި ކުރުމަށް ގޮވާލައިފި\nމިނިމަމް ވޭޖް: ބަޖެޓަށް 600 މިލިއަން ރުފިޔާގެ އިމްޕެކްޓެއް


ނޫސް ބަޔާން: މަސްތުވާ ތަކެއްޗަށް ހުޅުވި ދޮރުތައް އިތުރަށް ފުޅާވުން | President Mohamed Nasheed\nނޫސް ބަޔާން: މަސްތުވާ ތަކެއްޗަށް ހުޅުވި ދޮރުތައް އިތުރަށް ފުޅާވުން\nމިހާލަތުން ރާއްޖެ ސަލާމަތް ކުރުމަޓަކާ ކޮންމެ ރައްޔިތަކުވެސް އެމީހަކަށްވީ މިންވަރަކުން ބަޣާވަތުގެ ވެރިކަމާ ދެކޮޅަށް މިވަނީ ތެދުވާން ޖެހިފައެވެ. މިކަމުގައި ރާއްޖޭގެ ރައްޔިތުންގެ އަޑު އެހުމަކީ ރާއްޖޭގެ ސިފައިންނާ ފުލުހުން އަދާ ކުރަން ޖެހިފައިވާ ގައުމީ ވާޖިބެކެވެ. މަދު މީސްކޮޅެއްގެ އަމިއްލަ އެދުމަށްޓަކާ މަސްތުވާ ތަކެއްޗަށް ހުޅުވި ދޮރުތައް އިތުރަށް ފުޅާވެ، ގައުމާ ރައްޔިތުން ދުވަހެއް ދުވަހަކަށް ބިކަވެ، އިނދަޖެހޭތަން ބަލަން ނުތިބެވޭ ހިސާބަށް ބަޣާވަތުގެ ހާލަތު މިދަނީ ނުރައްކާ ވަމުންނެވެ.\nFebruary 9, 2013 / ހަބަރު